

MICIMACKÓ MAGÁNÓVODA

**PEDAGÓGIAI PROGRAMJA**

Székhely: 1196 Budapest, Kisfaludy u. 69.

Telephely: 1196 Budapest, Báthory u. 90/A.

1196 Budapest Kisfaludy u. 56.

|  |  |
| --- | --- |
| **Az intézmény OM azonosítója:**  **102756** | **Intézményvezető:**  **Oszlay Éva**  **megbízott óvodavezető**  **Ph.** |
| **Legitimációs eljárás** | |
| **Nevelőtestületi elfogadás határozatszáma:**  **3/2018.(VIII. 31.)**  **név** | **Szülői szervezet nevében véleményezte 2018. (VIII. 31.)**  **…………………………………**  **név** |
| **A fenntartói jóváhagyás határozatszáma:**  **19/2018. (VIII. 31.)**  **Ph. ………………………………………………………**  **fenntartó aláírása** | |
| **A dokumentum jellege: nyilvános;**  **Elérhető: az óvoda honlapján, és a KIR adatbázisában**  **Iktatószáma:19/2018** | |
| **Érvényes: 2018. 09. 01. A kihirdetés napjától visszavonásig** | |
| Verziószám: 8/2018.  módosított változat | készült: 5 példány |

Tartalomjegyzék

[Az óvoda jellemző adatai 4](#_Toc523227666)

[A program törvényi háttere 6](#_Toc523227667)

[Óvodavezetői beköszöntő gondolatok 7](#_Toc523227668)

[Küldetésünk és nevelésfilozófiánk 11](#_Toc523227669)

[1. Helyzetelemzés 11](#_Toc523227670)

[**Alapítvány** 12](#_Toc523227672)

[**A program erőforrásai** 13](#_Toc523227673)

[**Tárgyi feltételek** 13](#_Toc523227674)

[**Személyi feltételek** 14](#_Toc523227675)

[**Munkakör** 15](#_Toc523227676)

[2. Gyermekkép – óvodakép: értékek, célok, feladatok és nevelési alapelvek az életünkben 19](#_Toc523227677)

[**A nevelési program célja, feladata** 22](#_Toc523227678)

[**A nevelés tartalmi keretei** 22](file:///C:\Users\Kisfaludy\Desktop\Ovi\Dokumentumok\Micimackó%20PP%202018%20szept.%20majdnem%20végső.docx#_Toc523227679)

[**A tevékenységek tartalmi kerete** 22](file:///C:\Users\Kisfaludy\Desktop\Ovi\Dokumentumok\Micimackó%20PP%202018%20szept.%20majdnem%20végső.docx#_Toc523227680)

[Kommunikáció, kooperáció, anyanyelvi-értelmi nevelés 22](file:///C:\Users\Kisfaludy\Desktop\Ovi\Dokumentumok\Micimackó%20PP%202018%20szept.%20majdnem%20végső.docx#_Toc523227681)

[**A program tevékenység formái** 22](file:///C:\Users\Kisfaludy\Desktop\Ovi\Dokumentumok\Micimackó%20PP%202018%20szept.%20majdnem%20végső.docx#_Toc523227682)

[**A fejlődés jellemzői óvodáskor végén** 22](file:///C:\Users\Kisfaludy\Desktop\Ovi\Dokumentumok\Micimackó%20PP%202018%20szept.%20majdnem%20végső.docx#_Toc523227684)

[3. Az óvodánk nevelési céljai és feladatai 23](#_Toc523227685)

[**Az óvodai nevelésünk feladatai** 23](#_Toc523227686)

[**Az egészséges életmód alakítása** 23](#_Toc523227687)

[**Érzelmi, erkölcsi és közösségi nevelés** 30](#_Toc523227688)

[4. A program tartalmi keretei 34](#_Toc523227689)

[**Anyanyelvi nevelés, értelmi fejlesztés** 34](#_Toc523227690)

[**Értelmi nevelés, képességfejlesztés** 36](#_Toc523227691)

[**Nevelőmunkánk eredményeképpen a gyermekeink fejlődésének jellemzői az óvodáskor végére a 363/2012. (XII. 17.) Korm. rendelet és saját tapasztalataink alapján** 39](#_Toc523227692)

[5. Az óvodai nevelés tervezése és időkeretei 41](#_Toc523227693)

[**Heti rend** 42](#_Toc523227694)

[**Napirend** 42](#_Toc523227695)

[**A tanulási folyamatok** 44](#_Toc523227696)

[6. A program tevékenységformái 45](#_Toc523227697)

[**A Tevékenységközpontú Óvodai Nevelési Program 4-es feladatrendszere** 45](#_Toc523227698)

[**Társas, közösségi tevékenység** 49](#_Toc523227699)

[**Munka jellegű tevékenységek** 51](#_Toc523227700)

[**Játék és tanulási tevékenység** 54](#_Toc523227701)

[**Tartalom** 54](#_Toc523227702)

[**Szabadidős tevékenység** 57](#_Toc523227703)

[**Tevékenységközpontú Óvodai Nevelési Program rendszerében működő tevékenység formái** 58](#_Toc523227704)

[**A külső világ tevékeny megismerése – környezeti tartalommal** 58](#_Toc523227705)

[**A külső világ tevékeny megismerése – matematikai tartalommal** 61](#_Toc523227706)

[**Testnevelés, mozgás, mozgásos játékok** 63](#_Toc523227707)

[**Művészeti tevékenység, vers-mese** 66](#_Toc523227709)

[**Művészeti tevékenység, ének-zene, énekes játék, gyermek tánc** 69](#_Toc523227710)

[**Művészeti tevékenység rajzolás, festés, mintázás, építés, képalakítás, kézimunka** 71](#_Toc523227711)

[7. Az óvoda hagyományai, ünnepei 73](#_Toc523227712)

[8. AZ ÓVODA GYERMEKVÉDELMI FELADATAI AZ INKLUZÍV NEVELÉS TÜKRÉBEN 76](#_Toc523227713)

[**Gyermeki jogok érvényesülése óvodánkban** 77](#_Toc523227715)

[**Az óvoda gyermekvédelmi tevékenysége** 81](#_Toc523227716)

[**Kiemelt figyelmet igénylő gyermekek fejlesztése** 82](#_Toc523227717)

[9. Az óvoda kapcsolatrendszere 86](#_Toc523227719)

[**Az óvoda és a család kapcsolata** 86](#_Toc523227720)

[**Kapcsolataink más nevelési, oktatási intézményekkel** 89](#_Toc523227721)

[**Kapcsolataink közművelődési intézményekkel** 89](#_Toc523227722)

[**Az óvoda belső kapcsolatrendszere** 90](#_Toc523227723)

[10. Az óvoda szakmai dokumentumai 91](#_Toc523227724)

[**A Micimackó Magánóvoda Pedagógiai Programja** 91](#_Toc523227725)

[**Az óvoda pedagógiai-működési terve (intézményi munkaterv)** 91](#_Toc523227726)

[**Szervezeti és Működési Szabályzat** 92](#_Toc523227727)

[**Házirend** 92](#_Toc523227728)

[**Gyermekcsoportok nevelési-fejlesztési programja** 92](#_Toc523227729)

[**Egyéni fejlődés-fejlesztés dokumentáció** 93](#_Toc523227730)

[11. Intézményünk belső továbbképzési rendszere 95](#_Toc523227731)

[12. SZOLGÁLTATÁSOK 98](#_Toc523227732)

[Felhasznált források jegyzéke 99](#_Toc523227733)

[Érvényességi rendelkezések 100](#_Toc523227734)

[LEGITIMÁCIÓS ZÁRADÉK 101](#_Toc523227735)

[A nevelési program megvalósítását szolgáló tárgyi feltételek – eszközlista 103](#_Toc523227737)

# **Az óvoda jellemző adatai**

Az óvoda fenntartója, címe és elérhetősége:

**Wekerlei Gyermekekért Alapítvány**

A fenntartó címe: 1196 Budapest, Kisfaludy u. 69.

Tel/fax : 282 9920

A kuratórium elnöke: **Nagyné Écsi Erzsébet**

Az óvoda hivatalos elnevezése: **MICIMACKÓ MAGÁNÓVODA**

**Az óvoda székhelye:** 1196 Budapest, Kisfaludy u. 69.

Email-cím: [info@maganovoda-kispest.hu](mailto:info@maganovoda-kispest.hu)

Honlap: www.micimackoovi-kispest.hu

Megbízott óvodavezető: **Oszlay Éva**

**Telefonszám:** 06-1282 99 20

Óvodavezető: **Gombi-Nagy Orsika Szilvia**

**Elérhetősége:** 06-30 9 643 597

Óvodai csoportok száma: 4

Maximális gyereklétszám: 82 fő

**Az óvoda telephelye 1: 1196 Budapest, Báthory u. 90/A.**

Telefonszám: 06-1280 87 53

Mobil: 06-30 9 643 597

Email-cím: [info@maganovoda-kispest.hu](mailto:info@maganovoda-kispest.hu)

Óvodai csoportok száma a telephelyen: 3

Maximális gyereklétszám: 65 fő

**Óvoda telephely 2: 1196, Budapest Kisfaludy u. 56.**

Telefonszám: 06-1704 50 40

Mobil szám: 0630 9 693-597

Email-cím: [info@maganovoda-kispest.hu](mailto:info@maganovoda-kispest.hu)

Óvodai csoportok száma a telephelyen: 2

Maximális gyereklétszám: 47 fő

Az intézményi maximális gyereklétszám: 194 fő

Fejlesztést segítő szakember: logopédus

**Az óvoda működési köre:**Budapest közigazgatási területe, valamint Pest Megye következő települései: Gyál; Soroksár; Vecsés; Gyömrő; Dunaharaszti; Ócsa, Maglód, Dunavarsány, Monor; Monorierdő, Szigetszentmiklós, Alsónémedi, Ráckeve, Százhalombatta, Dabas, Hernád, Inárcs, Kakucs, Táborfalva, Albertirsa, Taksony, Örkény, Újhartyán, Újlengyel, Tatárszentgyörgy, Pilis, Dömsöd, Halásztelek, Szigethalom, Kiskunlacháza, Gomba, Csévharaszt, Bugyi, Káva, Pánd, Nyáregyháza

**A pedagógiai program** alkotója az intézmény nevelőtestülete

A fenntartó egyetértését nyilvánította: A Micimackó Óvodáért Alapítvány kuratóriuma nevében

**Nagyné Écsi Erzsébet**

kuratóriumi elnök

**Törvényi megfelelést szolgáló egyéb információk:**

A nevelés és fejlesztés magyar nyelven folyik.

**A Pedagógiai Program jogszabályi háttere**

* 2011. évi CXC törvény a nemzeti köznevelésről (Nkt.)
* 363/2012. (XII. 17.) Korm. rendelet az Óvodai nevelés országos alapprogramjáról
* 20/2012. (VIII.31.) EMMI rendelet a nevelési-oktatási intézmények működéséről és a köznevelési intézmények névhasználatáról
* 229/2012. (VIII. 28.) Korm.rendelete a nemzeti köznevelésről szóló törvény végrehajtásáról
* 32/2012. (X. 8.) EMMI rendelet a sajátos nevelési igényű gyermekek óvodai nevelésének irányelve és a sajátos nevelési igényű tanulók iskolai oktatásának irányelve kiadásáról
* 2003. évi CXXV. Törvény az egyenlő bánásmódról és az esélyegyenlőség előmozdításáról
* 2011. évi CLXXIX. Törvény a nemzetiségek jogairól
* 1997. évi XXXI. tv. a Gyermek védelemről és gyámügyi igazgatásról
* 48/2012. (XII.12.) EMMI rendelet a pedagógiai-szakmai szolgáltatásokról, a pedagógiai-szakmai szolgáltatásokat ellátó intézményekről és a pedagógiai-szakmai szolgáltatásokban való közreműködés feltételeiről
* 277/1997. (XII. 22.) Korm.rendelet a pedagógus-továbbképzésről, a pedagógus-szakvizsgáról, valamint a továbbképzésben résztvevők juttatásairól és kedvezményeiről
* Az 1998. évi XXVI. Törvény a fogyatékos személyek jogairól és esélyegyenlőségének biztosításáról
* 15/1998. (IV.30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről
* A pedofil bűnelkövetőkkel szembeni szigorúbb fellépésről, valamint a gyermekek védelme érdekében egyes törvények módosításáról szóló 2021. LXXIX. törvény
* Az egészségügyről szóló 1997. évi CLIV. törvény (Eütv.)
* Az Oktatási Hivatalról szóló 121/2013. (IV. 26.) Korm. rendelet
* A Micimackó Kuckója Magánóvoda Alapító Okirata
* A Micimackó Kuckója Magánóvoda nevelőtestületi határozatai

**Az óvoda működési és szakmai tevékenységét meghatározó útmutatások (Oktatási Hivatal):**

* A sajátos nevelési igényű gyermekek nevelésének irányelve
* <https://www.oktatas.hu/pub_bin/dload/kozoktatas/kerettanterv/A_Sajatos_nevelesi_igenyu_gyermekek_ovodai_nevelesenek_iranyelve.docx>
* A nemzetiség óvodai nevelésének és a nemzetiség iskolai nevelés-oktatásának irányelve <https://www.oktatas.hu/kozneveles/kerettantervek/2020_nat/iranyelvek_nemzetisegi_oktatashoz>
* [Összevont Önértékelési kézikönyv, Hatodik, javított kiadás](https://www.oktatas.hu/pub_bin/dload/pem/Onertekelesi_kezikonyv.pdf)
* <https://www.oktatas.hu/pub_bin/dload/psze/Onertekelesi_kezikonyv_2022.pdf>
* Útmutató a pedagógusok minősítési rendszerében a Pedagógus I. és Pedagógus II. fokozatba lépéshez Hatodik, módosított változat
* <https://www.oktatas.hu/pub_bin/dload/kozoktatas/pedminosites/2021/utmutato_a_pedagogusok_minositesi_rendszereben_6.pdf>
* KIEGÉSZÍTŐ ÚTMUTATÓ az Oktatási Hivatal által kidolgozott, Útmutató a pedagógusok minősítési rendszerében a Pedagógus I. és Pedagógus II. fokozatba lépéshez c. dokumentumhoz
* <https://www.oktatas.hu/pub_bin/dload/pem/ovoda_kieg_2018.pdf>

# **Óvodavezetői beköszöntő gondolatok**

Tisztelettel és szeretettel üdvözlöm Önt, pedagógiai gyakorlatunkat meghatározó nevelési programunk iránt érdeklődőt!

Az óvoda vezetőjeként jó szívvel ajánlom óvodánkat azon családoknak és óvónőknek, akik nem igényelnek és ígérnek különleges, divatos programokat és szolgáltatásokat a gyermekek részére nevelés ürügyén, hanem egy olyan gyermeki érdeklődésre épülő óvodai életet akarnak, ami természetes módon nyújtja a testi-lelki-szellemi növekedés lehetőségét. Nem ígérünk látványos, rövidtávon mutatkozó eredményeket! Nevelőmunkánk-hitünk és szándékunk szerint a jövőt szolgálja, a gyermekek későbbi életének boldogságát célozza meg.

Programunkat ajánló, beköszöntő gondolataim nem a szakmai előírásoknak és elvárásoknak megfelelni akar, sokkal inkább az érdeklődést felkelteni szándékozik. Magunkról írok, céljainkról és meggyőződéseinkről, de másképp, mint nevelési programunk további részeiben.

Óvodánk mindhárom épülete a kerület kertvárosi környezetében, családi házból átalakított mai igényeknek megfelelő kertes házban, családias jellegét megtartva várja a hozzánk beiratkozó gyermekeket. Az épületek új, minden gyermeki igényt kielégítő, külső és belső környezete egyaránt esztétikus, praktikus, vonzó. A madárdal, a fák, bokrok susogása, az állatok természetes és nyugtató jelenléte, a mindent észrevenni tudó számára mindennapos éltető inger ezen a környéken.

A természet adta ezen értékeket, nevelő munkánk növelő részének tartjuk, hatásukra tudatosan építünk.

A nevelőmunkánkat abban a reményben végezzük, hogy pedagógiai gyakorlatunk a hozzánk járó gyermekek és szüleik igényeit és elvárásait maximálisan kielégíti. Nevelési programunk alapja a már jól bevált, és sikeresen alkalmazott Tevékenységközpontú óvodai nevelési program adaptációja. Az 1993. évi Közoktatási törvény, illetve annak későbbi módosítása lehetővé tette számunkra, hogy sajátos célkitűzéseinket, kifejező óvodanevet válasszunk. Nevelőtestületünk számára Micimackó több tekintetben is szimbolikus értékű. Úgy érezzük, nevelésfelfogásunknak néhány lényeges elemét is magába foglalja, tárgyiasult formában, mintegy kifejezni tudja. Ezeket az áttételes tartalmakat szándékosan kutatjuk, mivel a jelképeket a társas érintkezés fontos eszközeinek tartjuk. Pedagógiai gyakorlatunkban az eddigieknél tudatosabban és gyakrabban kívánjuk a jelképeket alkalmazni.

Mi mindent jelképez számunkra a Micimackó név fogalma?

Mondhatjuk azt, hogy egy, az oly sok szép és értékes állat, mesefigura közül, mégis más, mint a többi. Az állatok között is megkülönböztetett. Nem jobb, vagy szebb, mint a többi, de más. Sajátos viselkedése is eltér a többiétől. Mi is ilyenek szeretnénk lenni!

Céljaink sajátosak, a helyi körülményekhez, lehetőségekhez és igényekhez igazodók. Feladataink céljainkat szolgálók, módszereink humánusak, ugyanakkor hatékonyak.

Mindez a mi nevelőmunkánk vonatkozásában azt jelenti, hogy nem ígérjük különleges célok megvalósulását, de a folyamatos és következetes, tehát a tudatos és hatékony nevelőmunka kötelezettségét vállaljuk.

Szimbolikus jelentésű továbbá számunkra, Micimackó a mézre éhes haspók, a mackók legnagyobbika, aki mindig kész egy kis mókára, kalandra, de legfőképpen arra, hogy társaiknak igaz barátja legyen. Előtte nincs akadály, s ha kell még a világ végére is elmegy, hogy meglelje barátja elhagyott farkát. Mi is minden kicsi, óvodánkba kerülő gyermekben hisszük, és látjuk ezeket a lehetőségeket.

„Köszöntünk, kéz a kézben

(részemről mondjunk mancsot),

hogy teljesítsük részben

kérésed és parancsod,

mely minket felidézett,

mint mackóvágy a mézet.

Róbert Gida meg én

egy lélek, két legény,

egymást nagyon szeretjük,

és együtt, s evégett

ketten szeretünk téged.”

A gyermekekbe vetett hitünk a következő eszmén alapul: az ember lehetőségei olyanok, hogy ha a kellő feltételek adva vannak, képes lesz felépíteni az egyenlőség, méltányosság és szeretet elvei szerint kormányzott társadalmi rendet.

Ez a gondolat jövőképünk egyik lényeges eleme.

Valljuk, hogy az ember első és legfontosabb feladata: megtanulni hinni. Ehhez azonban bízni tudó "társakra", segítőkre van szükség.A mi nevelőtestületünk mindkét képességgel rendelkezik. Nevelőként a gyermeket segítő, őt egyéni törekvéseiben bátorító, felnőtt társ kívánunk lenni. Olyan gyermekeket szeretnénk nevelni, őket olyan képességek és tulajdonságok birtokába juttatni, melyek segítségével nemcsak élvezni, de viselni is tudják az élet nyújtotta örömöket és megpróbáltatásokat.

Alapvetően a következő tényezők befolyásoltak minket óvodánk célrendszerének újragondolása és megfogalmazása során:

1. Az óvodai nevelést érintő törvényi változások, és a gyermek életkora által determinált feladatai és lehetőségei.

2. A szülők elképzelései és elvárásai az óvodai neveléssel kapcsolatban.

3. Jövőre vonatkozó meglátásaink és megérzéseink.

4. Az óvoda felnőtt közösségében rejlő erőforrások tartalmi jegyei.

A fent említett befolyásoló tényezők közül most csupán a jövőképünkkel kapcsolatos néhány vonást emelek ki annak megéreztetése szándékával, hogy milyen kontextus jellemzi gondolkodásunkat.

Nevelőtestületünk alapvetően pozitív életszemléletű. Mindennapjainkat az optimizmus, a megújulásra való törekvés jellemzi. Korunk jelenségeit felelősséggel figyelve és elemezve azonban úgy látjuk, hogy az a jövő, melyben a ma óvodába járó gyermeknek élnie és boldogulnia kell, új kihívásokat hordoz magában. Ilyennek tartjuk:

* a demokratikus államrendet,
* a munkanélküliséget,
* hazájukat elhagyni kényszerülő családok megjelenésével a kulturális, nemzeti sokszínűség megjelenését,
* az értelmi intelligencia túlsúlyát illetve az érzelmi intelligencia háttérbe szorulását,
* a drog jelenlétét,
* a családi összetartozás erejének gyengülését,
* a gondolkodásra irányuló médiák befolyásának erősödését.

Testületünk úgy érzi, a humán nevelésnek mindezekre reagálnia kell. A jövőre való felkészítés érdekében szélesebb körű tájékoztatást kell nyújtania, illetve nagyobb önállóságra és toleranciára kell szoktatnia. Mi ezt a munkát erőnk és tudásunk szerint vállaljuk. Nevelésfilozófiánkat, jövőt szolgáló céljainkat és feladatainkat tehát mindezeket a tényezőket figyelembe véve határoztuk meg.

Beköszöntőmet olyan gondolatcsokorral zárom, ami sajátos megvilágításban mutatja óvodánk arculatát és egyben vezetői céljaimat, feladataimat.

Szeretném, ha az általam irányított óvodában a nevelő közösség úgy dolgozna, hogy a gyermekek élvezzék, a szülők pedig érezzék, hogy:

**ITT NÁLUNK AZ MICIMACKÓ MAGÁNÓVODÁBAN**

* minden és mindenki a gyermekért van, az Ő fejlődését szolgálja,
* nevelőmunkánk során a gyermeki személyiség teljes kibontakoztatására törekszünk, lehetőséget adva minden gyermeknek arra, hogy a maga ütemében, a maga képességei szerint fejlődjön,
* gondolkodásunkat és munkánkat a gyermekközpontúság jellemzi, ez azonban nem jelent egyoldalúságot,
* a szeretet és a megértés az uralkodó az együttélésben,
* a pedagógus modell és segítőtárs egyszerre,
* az érzelmi intelligencia jellemző személyiségvonás,
* a nevelés tisztelettel, a szolgálat szintjén működik,
* az autonómia biztosított és megélt lehetőség,
* a felnőttek a gyermeki szükségleteket tekintik nevelőmunkájuk kiinduló pontjának,
* a mindennapi életet a vidámság, a humor, a nyugalom jellemzi,
* következetességre épülő fegyelem van,
* mozgalmas élet folyik, amit minden szinten az együttműködés jellemez,
* a gyermeki jogok ismertek, az egyenlő hozzáférés biztosított, nem teszünk
* különbséget gyerek és gyerek között,
* legfőbb nevelő erő a szeretet,
* a mindennapos pedagógiai gyakorlatot a megengedő, bátorító, gondoskodó meleg nevelési stílus jellemzi,
* a kimondott szavakat és ki nem mondott gondolatokat a tartalom és a felelősség jellemzi,
* a légkör nyugalmat, békét sugároz, mindez az ott élők bensőjéből fakad,
* mindenki elkötelezett a nevelésnek,
* tisztelnek mindent, ami élő,
* védik, óvják a környezetet,
* az ízlés, a szépség, a harmónia jelenvaló valóság,
* a környezet a gyermekek aktivitásától, jókedvétől, énekétől hangos,
* élő, mindennapos a családokkal a kapcsolat, a célok egybehangoltak.

Az óvoda vezetőjeként úgy gondolom ezek a célok tudatos vezetői és nevelői munkával elérhetők, megvalósíthatók. Nevelőtestületünk mindent megtesz azért, hogy ez így legyen.

Befejezésül néhány gondolat arról, hogy milyen magatartásra kérem és biztatom azokat a szülőket, akik óvodánkat választják gyermekük második otthonául.

* Elsőként arra, bízzanak gyermekeikben, és nevelői szaktudásunkban!
* Kérem, legyenek bizalommal óvodánk nevelőtestülete iránt, kérjék gyermekük nevelésére és fejlődésére vonatkozó tanácsainkat és információkat.
* Munkánkkal, óvodai életünkkel kapcsolatos észrevételeiket, javaslataikat és kéréseiket tudassák velünk. Legyen a párbeszéd a gyermekek érdekében rendszeres és őszinte közöttünk.
* Sajátos célkitűzésként arra kérem Önöket, hogy legyenek nevelőmunkánk alkotó résztvevői. Hívó szavunkat fogadják bizalommal és azzal a meggyőződéssel, hogy gyermekük neveltségének alakulásában a növelő erő példáját mutatják ilyenkor.
* Legyenek segítő partnereink abban, hogy az ebben az életkorban a gyermeknek az életet jelentő **szabad játék** betölthesse szerepét. Vegyék komolyan azt, segítsék gyermeküket ezen tevékenységükben, otthon és itt az óvodában.
* Amennyiben egyetértenek azon meggyőződésünkkel, hogy a legnagyobb nevelő erő a példamutatás és a szeretet, akkor kérjük, hogy mindenkor és mindenhol ennek megfelelően cselekedjenek, éljenek.

Mi is így akarjuk tenni!

Köszönöm megtisztelő figyelmüket és bizalmukat.

Kérem, olvassák nyitott szívvel programunkat, és ha minket választanak nevelő társul, kérem, segítsék céljaink megvalósulását.

**Oszlay Éva**

óvodavezető

# **Küldetésünk és nevelésfilozófiánk**

Küldetésünk az óvodai nevelés folyamatában egy olyan összetartó, a szülőkkel partneri viszonyra törekvő közösség létrehozása, melynek tagjai szükségesnek és fontosnak tartják – egészen a kisgyermekkortól a felnőtté válás folyamatában – a személyes képességek kibontakoztatását, a lelki harmónián és humánus értékeken alapuló minőségi élet megalapozását és fenntartását. Elképzelésünk megvalósításának legfontosabb alapja a személyes tapasztalatszerzés támogatása, a humán erőforrás elkötelezettsége, gyermekcentrikus hozzáállása, a partnerközpontúság megvalósítása az egyéni problémák kezelésével, nyitottság és rugalmasság mind a program megvalósításában mind a módszerek megválasztásában.

# **Helyzetelemzés**

Óvodánk három helyszínen, székhelyként és telephelyként működik Kispest régi kertvárosi környezetében, mely három családi ház átalakításával került kialakításra. Az óvoda vonzáskörzete dél-Pest és a környező kistelepülések. A nevelési programunk cél és feladatrendszere azonos elvek alapján készült.

Tárgyi feltételeink megfelelnek a korszerű óvodapedagógiai követelményeknek. A székhelyen tornateremmel rendelkezünk. Az épületek távolsága lehetővé teszi, hogy gyermekeink a telephelyről is használhassák. Udvaraink műfüvesítettek, a napos és árnyas udvarrészek a gyermekek mozgásigényét kielégítő játékokkal vannak felszerelve. A játékok megfelelnek a szabványnak, biztonságosak. Csoportjaink és az óvoda udvara jól felszerelt, nevelési értékben gazdag, szolgálja a gyermekek biztonságát, óvását, kényelmét. Az eszközök megfelelnek gyermekek testméreteinek, biztosítják a képességeiknek megfelelő differenciált fejlesztésüket. Lehetővé teszik a mozgás és játékigény kielégítését. Az óvoda tárgyi felszerelését, amit a gyermekek használnak, számukra hozzáférhető módon, biztonságukat figyelembe véve helyezzük el.

Foglalkoztató szobáink mindenütt barátságosak és jól felszereltek. A telephelyeken elhelyezkedő tagóvodáink három illetve két csoportosak. Tárgyi feltételeink az itt dolgozó óvodapedagógusoknak, a fenntartónak, valamint a szülőknek köszönhetően folyamatosan fejlődnek.

Óvodánk belső, külső környezeti adottsága, optimális feltételrendszere jó alapul szolgál a Pedagógiai Program gyakorlati megvalósításához.

Az óvodaépület helyiségeinek berendezése segíti a környezetbarát szemléletmód, valamint az egészséges életmód megalapozását. Az óvoda berendezése az egyszerűség, takarékosság a praktikusság jegyeit mutatja.

A program céljához rendelt eszközrendszer fejlesztésére tudatosan törekszünk. Az óvodában biztosítjuk az ízléses, tiszta és biztonságos környezetet. Az utóbbi évek fejlesztései és vásárlásai ezt a célt szolgálták. A gyermekeket-harmóniát árasztó színek, formák, anyagok veszik körül. Jól kiegészíti a hangulatot a sok játék, kiegészítő kellék színes kavalkádja. Audio -vizuális eszközeinket folyamatosan korszerűsítjük. CD lejátszó, számítógép segíti a nevelők munkáját.

A hozzánk járó gyermekek szociokulturális háttere jónak mondható, a gyermekek családi nevelésének jó feltételei adottak. Szeretetteljes, biztonságos, az egyéni különbségeket toleráló légkörben ésszerű korlátokkal, minden gyermeknek esélyt adunk saját erősségeinek felismerésére és a sikerélményre. A gyermeki személyiség kibontakoztatásának szempontjából modell értékű az óvodapedagógus és a dajka kommunikációja, bánásmódja, viselkedése.

Nevelőtestületünk képzettsége, magatartása, módszertani kultúrájának színvonala garanciája programunk megvalósulásának.

A fejlődő személyiség fejlesztése mély pedagógiai alázatot, tapintatot, állhatatosságot, pedagógiai pszichológiai felkészültséget, pedagógiai optimizmust igényel. Óvodai programunk megköveteli óvónőktől, hogy főiskolai végzettségük mellett szakirányú tanfolyamokon folyamatosan fejlesszék tudásukat, rendelkezzenek biztos ismeretekkel, készségekkel, melyekkel az ökológiai szemléletet helyesen tudják alakítani, és mellyel a fenntartható fejlődés ügyét biztosítani tudják. A dajkák hangsúlyos szerepet töltenek be a gyermekek szokásainak kialakításában, aktív segítői az óvodapedagógusok nevelői munkájának.

A nevelői magatartásban, a felnőtt-gyerek kapcsolat megnyilvánulásaiban a beállítódások attitűdök, a személyiség tulajdonságai fejeződnek ki. A "belső" és a "külső" összhangja, az érzések, gondolatok és a viselkedés biztosítja a nevelői magatartás hitelességét.

Csak hiteles pedagógus tud cselekedeteivel, a gyerekekre hatni. A pedagógus mintaként áll a gyermekek előtt. Személyisége elfogadó, segítő, támogató attitűdön alapszik, modell szerepe életrendi mintáiban, szokásaiban mindennapi viselkedés kultúrájában felerősödik.

Fontosnak tartjuk a pozitív hozzáállást, a kedvességet, tapintatot, gyengédséget, megértést, az érzelemgazdagságot.

Az életvidám hangulat, a rugalmasság, a kreativitás mind olyan emberi érték, melynek megléte segíti az óvónőt munkálkodásában.

Emberszeretete, türelme, következetessége a program megvalósításának záloga. Beszédében kerülnie kell a divatos kifejezéseket, édes anyanyelvünk hagyományainak megfelelően, érzékletesen kell beszélnie.

A migráns gyermekeket is nevelő óvónőknek feladatuk lehetőséget teremteni ahhoz, hogy a gyermekek megismerhessék egymás kultúráját, anyanyelvét.

A pedagógus munkaeszköze saját személyisége. Akik emberekkel, gyerekekkel foglalkoznak, azok számára szinte elengedhetetlen követelmény, hogy tisztában legyenek saját érzelmeikkel, indulataikkal, és tudják kezelni azt. Nagyfokú önismeretre, folyamatos önfejlesztésre van tehát szükségük. Valljuk, hogy csak autonóm ember tud autonóm embert nevelni.

Különös hangsúlyt fektetünk óvodánkban a lelki egészség védelmére és erősítésére, a pszichés klíma pozitív alakítására, mert azt gondoljuk, hogy ez a kedvező tárgyi körülményeknél is jobban meghatározza gyermekeink közérzetét, és ezáltal egészségét. Aktív tevékenységeink által szerzett tapasztalatokkal kívánjuk segíteni a gyermekek környezettudatos magatartásának, a természet szeretetének, védelmének kialakulását.

Nevelői munkánk sikerének egyik kulcsa a szülőkkel való együttnevelő, partneri viszony. A családi nevelést kiegészítve az óvodás kor évei alatt a nevelésben társunk a szülő.

Fontosnak tartjuk, hogy a gyermekek vidám, derűs, családias légkörben kezdhessék meg óvodás éveiket. Ezért gondosan előkészülünk a gyermekek befogadására, a szülők informálására, felkészítésére. Az elmúlt évek tapasztalatai és az óvodai hagyományok alapján a szülők számára javasoljuk a szülővel történő beszoktatást, mely időben és tartalmában is napról-napra növekszik, lehetőség szerint mindkét óvodapedagógus és a dadus néni folyamatos részvételével. Részletesen megbeszéljük, hogyan fogjuk együtt átsegíteni a gyermekeket a beszoktatás nehézségein, felmérve a szülői, gyermeki igényeket, lehetőséget teremtve az egyéni ütemezésre, hiszen abból indulunk ki, hogy a szülő ismeri legjobban a gyermekét, s azon igényeit, melyek a beszoktatás időszakára hatással lehetnek. Nyitottak vagyunk, érezzék, hogy bátran kérdezhetnek, tanácsot kérhetnek. Közösen választjuk ki a gyermek jelét, megmutatjuk a helyét, zsákját az öltözőben.

Az ünnepek és megemlékezések a hétköznapoktól eltérő, másfajta viselkedésformát és annak megfelelő kulturált magatartási szokásokat kívánnak. Az ezek iránti érzékenységet már az óvodában fejlesztjük. Megemlékezünk a gyermekek születésnapjáról, valamint számos ünnep tarkítja hétköznapjainkat. Eddigi munkánk során arra törekedtünk, hogy a hozzánk járó gyermekek sokoldalú, harmonikus fejlődését elősegítsük az életkori és egyéni sajátosságok, valamint az eltérő fejlődési ütem figyelembevételével.

Tevékenységközpontú óvodai nevelési gyakorlatunk a tevékenységeken keresztül jut érvényre és a nevelési folyamat négyes, feladatrendszerén keresztül valósul meg. A feladatrendszer elemei a gyakorlatban nem különülnek el egymástól. A játék és a tanulás teljes mértékben összekapcsolódik:

* Társas, közösségi tevékenység
* Munkatevékenység
* Játék és tanulási tevékenység
* Szabadidős tevékenység

Célunk, hogy az iskolai életmódra alkalmas gyermek kezdje meg iskolai tanulmányait.

Bízunk abban, hogy az óvodánkba járó gyermekek kellemesen és jól érzik magukat, a szülők pedig elégedettek, és nyugodtak gyermekeik sokoldalú fejlődését illetően.

## **Alapítvány**

Az óvodánkat működtető Wekerlei Gyermekekért Alapítvány a nevelőmunka feltételrendszerének folyamatos jobbítását, fejlesztését tartja szem előtt. Tárgyi eszközzel, tárgyi és anyagi felajánlással egyaránt segíthetik a szülők a célkitűzések megvalósítását. A felajánlás kizárólagosan a gyermekek javára fordítható és ez garanciát jelent az adományozó és a felhasználó részére egyaránt.

## **A program erőforrásai**



### **Tárgyi feltételek**

Óvodánk épületei, udvarai egészséges, biztonságos környezetet nyújtanak a gyermekek számára. Berendezésük, felszerelésük a gyermekek létszámának, tevékenységének megfelelő. Esztétikus díszítés, kellemes színvilág veszi körül őket. Az óvoda tereiben sok a látnivaló, érdekesség. Ünnepnapokhoz, hagyományokhoz igazodva az óvoda egésze megújul, díszítésével harmóniát teremt. Érzelmi, hangulati élményt nyújt. Az épület, az udvar sok lehetőséget teremt a gyerekek számára, és a nevelőmunka jó színvonalú objektív feltételét jelenti a pedagógusoknak.

A szép épületek, a barátságos, meleg tárgyi környezet segíti az újonnan érkezők beilleszkedését. Biztonságot, védelmet nyújt a gyerekek napi életéhez, pozitív hatást vált ki az óvodát használókból.

Az óvodaépület helyiségeinek berendezése segíti a környezetbarát szemléletmód, valamint az egészséges életmód megalapozását. az óvoda berendezése az egyszerűség, takarékosság a praktikusság jegyeit mutatja. A program céljához rendelt eszközrendszer fejlesztésére tudatosan törekszünk. Az óvodában fontosnak tartjuk az értékátadást az ízléses, tiszta és biztonságos környezet kialakításával. A gyermekeket-harmóniát árasztó színek, formák, anyagok veszik körül. Csoportszobáink tágasak, egyéni hangulatuk van, melyek biztosítják a gyermekek kényelmét, egészségük fejlődését. A szobákban a galériák beépítésével a gyerekeknek lehetőségük van a társaktól elkülönülve kis kuckót kialakítani és magukban játszani. A berendezési tárgyak méretei megfelelnek a gyermekek testméreteinek, lehetővé teszik a mozgás és játéktevékenységük kielégítését, a bútorok mozgatásával a játszó hely növelhető. A játékeszközök a gyermekek szükségleteinek megfelelően, egyéni fejlettségük szerint biztosítják a tartalmas, nyugodt szabad játék lehetőségét, megtalálhatók a szerepjátékhoz, építéshez, konstruáláshoz szükséges eszközök, továbbá társasjátékok, ügyességet, emlékezetet, értelmi képességeket fejlesztő játékok. Arra törekszünk, hogy amit a gyermekek használnak (tárgyakat, eszközöket), testméreteiknek megfelelő méretben és magasságban, biztonságosan legyenek elhelyezve. A csoporthoz tartozó öltözők kialakításánál arra törekedtünk, hogy az a csoportból jól beláthatók legyenek, a gyermekek biztonsággal tudják használni. Minden gyermek számára legyen jellel ellátott tárolóhely. A mosdóban külön jellel ellátott törölköző, fogkefe, fogmosópohár álla gyerekek rendelkezésére, melyek elősegítik a higiéniai szabályok kialakulását. Az energiatakarékos WC tartály, és a csöpögés mentes csaptelep segíti az energiatakarékosságra nevelést. A székhelyen kialakított sószoba elsősorban prevenciós célt szolgál, a csoportok rendszeresen használják a heti rendjük szerint. A székhely tornatermét a csoportok a heti rendszerességgel használják. A tornaeszközök, felszerelési tárgyak beszerzése, pótlása folyamatos. Egyéb helyiségeink logopédiai szoba, fejlesztő szoba, tálalókonyha, felnőtt öltöző.

Olyan udvarral rendelkezünk, ahol mozgásos játékra, homokozásra, szerepjátékokra egyaránt lehetősége van a gyermeknek. Az udvar egységessége a gyermekek jó közérzetének egyik feltétele, elősegíti, hogy a gyerekek a másik csoportba járó gyerekeket megismerjék megtartva így az óvoda családias jellegét.

**A program szerinti nevelőmunka a gyerekek változatos tevékenységének biztosítására épül, az ehhez szükséges feltételek rendelkezésre állnak.**

A tárgyi eszközlista alapján évente összehasonlító felmérést végzünk az óvoda valamennyi csoportjára vonatkozóan, hogy megállapítsuk a megfelelőséget. Igénylistákban gyűjtjük össze a hiányzó eszközöket, fejlesztési elvárásokat, melyek teljesítését az éves költségvetésekkel – a mindenkori lehetőség határain belül tudjuk megvalósítani.

A program hoz kapcsolódó eszközlista összeállításában meghatározó volt:

* az országos eszköznorma jegyzék,
* a program megvalósításához rendelt felszerelés, eszköz listázása,
* a jelenlegi állapot figyelembe vétele, a fejlesztés irányának meghatározása.

Az objektív feltételek kialakításában, folyamatos fejlesztésében szempont:

* a minőség,
* mennyiség,
* nevelői hatás,
* célszerűség,
* igények kielégítése.

### **Személyi feltételek**



Az óvodai csoportok kialakítása, csoportjaink maximális létszáma a

**székhelyen**: 4 csoport 82 fő.

**telephely a)**: 3 csoport 65 fő,

**telephely b):** 2 csoport 47 fő

nevelőtestületi közös elhatározás, hogy vegyes életkorú csoportokat alakítunk ki.

Programunk az óvodapedagógus elsődleges szerepének hangsúlyozása mellett, megfelelő arányban támaszkodik az óvoda valamennyi alkalmazottjának munkájára, tevékenységére.

**Megkívánja:**

* az azonos szemlélet, nevelési felfogás jelenlétét,
* a hiteles gyermekszeretetet,
* az óvodai célkitűzések megvalósulásának segítését,
* a program alapelvei szerinti munkavégzést,
* az óvodán belüli jó kapcsolatokat, az együttműködési készséget,
* a kiegyensúlyozott, derűs légkör kialakítását, fenntartását.

Az óvoda teljes nyitvatartási idejében a gyermekekkel történő foglalkozásokat óvodapedagógus irányítja; ugyanakkor, a 326/2013. (VIII.30.) Korm. rendelet 33/B. § (5) pontja alapján, a gyermekek felügyeletét nevelő-oktató munkát közvetlenül segítő munkakörben foglalkoztatott személy is elláthatja reggel 8 óra előtt és a délutáni időszakban a pedagógusok tartós hiányzása esetén. Feladataikat az óvodapedagógusok irányítása alapján végzik. A csoportban dolgozó 3 felnőtt rendszeres konzultációja a nevelés eredményességét, a gyerekek fejlesztését segíti. A gyerekekkel **való foglalkozás speciális feladatait a logopédus végzi.**

Az óvónők felelősséggel, pedagógiai önállósággal – a gyermek; a szülő; és saját jogaik, kötelességük ismeretében szervezik csoportjuk életét, nevelik a rájuk bízott gyerekeket. Személyiségükkel, szakmai felkészültségükkel közvetlenül hatnak a gyerekek fejlődésére, a kitűzött nevelési célok elérésére. Körültekintéssel, felelősséggel határoznak a gyerekek nevelését legjobban biztosító, azt segítő eszközök és módszerek megválasztásában.

A csoportjukba járó valamennyi gyerek fejlődését folyamatosan figyelemmel kísérik, s a legmegfelelőbb módszer kiválasztásával, alkalmazásával segítik fejlődésüket.

**Az óvodában folyó munka minőségének meghatározója**:

* + az önképzés, pedagógus továbbképzés folyamatos jelenléte, biztosítása,
  + a szakmai munkaközösség eredményes működése, mellyel a nevelőtestület, a nevelőmunka folyamatos fejlesztése biztosított,
  + az óvoda partnerei körében végzett igény és elégedettségi vizsgálatok,
  + s az ezekre épülő minőségfejlesztési folyamatok.

Az óvoda kiegyensúlyozott működésének biztosítása az óvodavezető feladata. Koordináló, szervező, irányító munkája az alkalmazottak, a kitűzött célok ismeretében jól kialakított kapcsolatrendszerrel, munkamegosztással érvényesül.

|  |  |  |  |  |
| --- | --- | --- | --- | --- |
| **Munkakör** | **fő** | | **állás/fő** | |
| **Székhely** | **Telephely 1 Telephely 2** | **Székhely** | **Telephely** |
| **Nevelőtestület** |  |  |  |  |
| Óvodavezető | 1 |  |  |  |
| Óvodapedagógus | 8 | 6 és 4 | 9 | 10 |
|  | 19 fő | | | |
| **Óvodai alkalmazottak** | **fő** | | **állás/fő** | | |
|  | **Székhely** | **Telephely1 Telephely 2** | **Székhely** | **Telephely** | |
| Csoportos dajka | **4** | **3 és 2** | **4** | **5** | |
| Pedagógiai asszisztens | **1** | **1** | **2** | | |
| Konyhai dolgozó | 1 | - | 1 | - | |
| Logopédus | 1 | - | 1 | - | |
| Kertész-karbantartó | 1 | - | 1 | - | |
| Óvodatitkár | 1 |  | 1 |  | |
| Összes álláshely 34 álláshely | | | | | |

###### Iskolai végzettség

|  |  |  |
| --- | --- | --- |
| **Képzettség** | **Program elvárása** | **Képzettség növelése** |
| **Óvodapedagógusok**  19 fő szakirányú főiskolai végzettségű | ✓ | * pedagógiai módszertani tanfolyamok * folyamatos önképzés |
| **Dajkák**  9 fő dajkaképző végzettségű | ✓ | * belső továbbképzési rendszerünkkel a folyamatos fejlődés, tudás, pedagógiai érzékenység növelése |

Óvodáinkban 34 alkalmazott biztosítja az óvoda zavartalan működését. Az óvodapedagógusok munkáját folyamatos munkarendben, lépcsőzetes munkakezdéssel, a teljes nyitvatartási időben dajkák és pedagógiai asszisztensek segítik**.** A dajkák feladatköre rendkívül sokrétű, többek között gondozás, takarítás, mosás, vasalás. A tevékenységközpontú óvodai nevelés hangsúlyozza az óvónő és a dajka szoros együttműködését, így a dajka aktív részese az óvodai csoport életének. Segítője az óvodapedagógusnak nevelő hatásával, hozzájárul a gyermek fejlődéséhez. Ismerik nevelési elveinket, céljainkat, az óvodai nevelésben betöltött szerepük fontosságát.

A pedagógiai asszisztensek a gyermekek zavartalan és folyamatos ellátása érdekében segítik az óvodapedagógusok, dajkák munkáját asszisztenciájukkal, valamint gondozói tevékenységükkel.

**A pedagógiai asszisztens általános feladatai:**

* Felügyeli a gyerekek reggeli érkezését és hazabocsájtását, segít az öltözködésben és az érkezést/távozást megelőző és követő tisztálkodási teendők ellátásában.
* Figyelemmel kíséri a gyermekcsoportra, gyerekekre vonatkozó terveket, azok megvalósítását felelősségteljesen segíti.
* Az óvodapedagógus által vezetett tevékenység/foglalkozás során bekapcsolódik a párhuzamosan végezhető tevékenységek megszervezésébe és azok lebonyolításába.
* Segíti, bátorítja a gyermekeket az egyéni és csoportos feladataik megoldásában, szükség szerint egyes gyermekeknek egyéni segítséget nyújt, részt vesz a lassabban haladó, egyéni segítséget igénylő gyermekek támogatásában.
* Az óvodapedagógus más irányú elfoglaltsága idején felügyel a gyermekcsoportra. Tanulási tervhez kapcsolódó foglalkozásokat nem tarthat (ez nem tartozik a feladatai közé), de hasznos időtöltésre kell ösztönöznie a gyermekeket.
* Aktívan közreműködik a szülői értekezletek, a séták és kirándulások, valamint az óvodán belüli és kívüli programok szervezésében és lebonyolításában.
* Aktívan részt vesz a gyermekek környezeti, személyi higiénés szokásainak gondozási teendőinek ellátásában: étkezésnél, öltözködésnél, tisztálkodásban, levegőztetés előkészítésénél és a lebonyolításában.
* Ellátja az óvodai tevékenységekhez szükséges szervezési feladatokat: előkészíti a tevékenységekhez/foglalkozásokhoz szükséges tanulási környezetet, eszközöket és felszereléseket.
* Kisebb baleset esetén elsősegélyt nyújt, azonban erről mindenképpen értesíti a beosztott óvodapedagógust vagy intézményvezetőt.
* Kihasználja és hasznosítja a kézügyességét, kreativitását; dekorál, szemléltető eszközöket készít.
* Tevékenysége során alkalmazza a bátorítás, a példamutatás, a fokozatosság, a differenciálás, a meggyőzés, az ellenőrzés és értékelés módszereket.
* A szociális problémákat igyekszik felismerni, ezek eredményeiről az óvodapedagógust folyamatosan tájékoztatja.
* A gyermekek óvodai munkájáról a szülőknek tájékoztatást nem ad, hanem a megfelelő óvodapedagógushoz irányítja őket.

A logopédus feladata az intézményekbe járó gyermekek beszéd- és nyelvi fejlettségének és állapotának szűrése, szükség esetén a további vizsgálatok megszervezése, a vizsgálatok eredményei alapján a terápia megtervezése, megvalósítása, dokumentálása, kapcsolattartás a szülőkkel és a nevelőkkel.

Az óvoda összes dolgozójának feladatkörét a munkaköri leírás tartalmazza.

**Célunk**, hogy pedagógusaink és a nevelő-oktató munkát segítő dolgozóink olyan képzésekre, szakmai napokra, konferenciákra jelentkezzenek, melyek koherenciát mutatnak óvodánk pedagógiai programjával, alapító okiratunkkal:

* anyanyelvi- és mozgásfejlesztés,
* különleges bánásmódot igénylő gyermekek nevelése és fejlesztése, tehetséggondozás
* környezettudatos nevelés, egészséges életmód,
* érzékenyítő program,
* IKT kompetenciák
* a diabéteszes gyermekek ellátásához kapcsolódó továbbképzési kötelezettség, melynek érintettjei – megfelelve a jogszabályi elvárásnak - a pedagógiai munkát segítők is lehetnek,
* új irányultság az allergiás gyermekek intézményi ellátásához kapcsolódó továbbképzési kötelezettség, melynek érintettjei – megfelelve a jogszabályi elvárásnak - a pedagógiai munkát segítők is lehetnek

A pedagógus életpályával kapcsolatos (portfólióírás, gyakornok segítése, önértékelésre, tanfelügyeletre és minősítésre felkészítő) képzéseken való részvételt biztosítjuk az érdeklődők számára. Szorgalmazzuk a szakmai-pedagógiai szolgáltatás, szaktanácsadás igénybevételét. Az értékelések során fejleszthetőként megjelölt területeken belső és külső képzési lehetőségeket keresünk kollégáink számára.

**A továbbképzések lehetséges színterei:** főiskola, egyetem, Oktatási Hivatal, POK, fenntartó vagy engedéllyel rendelkező szolgáltató által szervezett képzés, konferencia.

**Az óvodavezető feladatai:**

* Folyamatosan informálja kollégáit és az intézmény partnereit a megjelenő változásokról, lehetőséget biztosít számukra az önálló információszerzésre (konferenciák, előadások, egyéb források).
* Figyelemmel kíséri az aktuális külső és belső változásait, konstruktívan reagál rájuk, ennek alapján szervezi és irányítja az intézmény jövőképének, értékrendjének pedagógiai és nevelési elveinek megismerését és tanulási folyamatokba épülését.
* Engedi, és szívesen befogadja a tanulás-tanítás eredményesebbé tételére irányuló kezdeményezéseket, innovációkat, fejlesztéseket, kreatív gondolkodást, újszerű ötleteket.
* Irányítja és aktív szerepet vállal a belső intézményi ellenőrzési-értékelési rendszer kialakításában (az országos önértékelési rendszer intézményi adaptálásában) és működtetésében.
* Részt vállal az óvodapedagógusok tevékenységeinek látogatásában, megbeszélésében.
* A pedagógusok értékelésében a vezetés a fejlesztő szemléletet érvényesíti, az egyének erősségeire fókuszál, támogatva munkatársait terveik és feladataik teljesítésében.
* Az óvodapedagógus szakma és az óvodavezetés területein keresi az új szakmai információkat, ösztönzi a nevelőtestület tagjait önmaguk fejlesztésére.
* Alkalmat ad a pedagógusoknak személyes szakmai céljaik megvalósítására, a feladatok delegálásánál az egyének erősségeire épít.
* Folyamatosan figyelemmel kíséri a az intézmény működését befolyásoló jogi szabályozókat, az óvodapedagógusok munkáját érintő változásokat.
* Rendszeresen felméri, milyen szakmai, módszertani tudásra van szüksége az intézménynek, folyamatosan nyomon követi a célok megvalósulását.
* Hiteles és etikus magatartást tanúsít.
* A továbbképzési programot, beiskolázási tervet úgy állítja össze, hogy az megfeleljen az intézmény szakmai céljainak, valamint a munkatársak szakmai karriertervének.
* Elvárja a szabályos, korrekt dokumentációt.
* Lehetőséget biztosít szaktanácsadó igénybevételére, segíti a kapcsolattartást, a tanácsadás lebonyolítását.
* Aktívan működteti a munkaközösségeket, az egyéb csoportokat, vezetői jelenléte fontosságának tükrében vesz részt a team munkában.
* Kezdeményezi, szervezi és ösztönözi az intézményen belüli együttműködéseket, a partnerekkel való kapcsolattartást.
* Szorgalmazza a belső tudásmegosztás különböző formáit, ehhez megfelelő kommunikációs csatornákat alkalmaz.

**A pedagógus feladatai az önértékelés területén:**

1. Szakmai feladatok, szaktudományos tudás
2. Pedagógiai folyamatok és tevékenységek tervezése és a megvalósításukhoz kapcsolódó önreflexiók
3. A tanulás támogatása
4. A gyermek személyiségének fejlesztése, az egyéni bánásmód érvényesülése, a hátrányos helyzetű, a sajátos nevelési igényű vagy beilleszkedési, tanulási, magatartási nehézséggel küzdő gyermek többi gyermekkel együtt történő sikeres neveléséhez szükséges sikeres módszertani felkészültség.
5. A közösségek alakulásának segítése, fejlesztése, esélyteremtés, nyitottság a különböző társadalmi-kulturális sokféleségre, integrációs tevékenység.
6. Pedagógiai folyamatok és a gyermekek személyiségfejlődésének folyamatos értékelése, elemzése.
7. Kommunikáció és szakmai együttműködés, problémamegoldás.
8. Elkötelezettség és szakmai felelősségvállalás a szakmai fejlődésért.

Az önértékelésben érintett pedagógus az ellenőrzések megállapításainak (erősségek, fejleszthető területek) megfelelően készítsen önfejlesztési tervet, a szükséges feladatokat ütemezze és hajtsa végre**.**

**Elvárt eredmények:**

Az óvodai élet minden területén korszerű ismeretekkel rendelkező, a kor kihívásaihoz és a változásokhoz alkalmazkodni tudó, de stabil értékrenddel rendelkező alkalmazottak.

**A különböző továbbképzéseken szerzett ismeretek és kompetenciák óvodán/szervezeti egységeken belül történő átadásának módszertana, eljárása.**

A pedagógusok és a nevelő-oktató munkát segítő munkatársak szakmai fejlődéséhez fontosnak tartjuk a továbbképzéseken, konferenciákon megszerzett ismeretek belső, és a székhely, telephely intézmények közötti továbbadását, a napi munkába történő beépítését.

# **Gyermekkép – óvodakép: értékek, célok, feladatok és nevelési alapelvek az életünkben**

Az óvodai a köznevelési rendszer szakmailag önálló nevelési intézménye, a családi nevelés kiegészítője a gyermek harmadik életévétől iskolába lépésig. Az óvodában miközben az teljesíti funkcióit (óvó - védő, szociális, nevelő - személyiségfejlesztő) a gyermekekben megteremtődnek a következő életszakaszba (kisiskolás korba) való lépés belső pszichikus feltételei. Nevelőtestületünk egyöntetűen, **legfőbb értéknek az életet** tekinti. Ebből fakadóan valljuk, hogy minden nevelésnek, így az intézményes keretek között folyónak is legfőbb célja kell, legyen **az élet szeretetére és annak minél teljesebb megélésének képességére nevelni a gyermekeket.**

**Meggyőződésünk,** hogy az egyéni fejlődés három és hatéves kori stádiumában zajlik az a folyamat, aminek során a világmindenség középpontja a gyermeknek önmagáról mások irányába eltolódik. Az óvoda, így a mi intézményünk is ebben az életkorban találkozik a gyermekkel, így feladatainkat is alapvetően ez a vonulat határozza meg.

**Hitünk és meggyőződésünk,** hogy az óvoda jelentős mértékben befolyásolhatja a gyermek neveltségét és fejlettségét, a mások felé fordulásának és a másokkal való együttműködésének, **saját személyiségének** alakulását. Mindennek első láncszeme, a gyermek önmagához való viszonyának minősége. Az óvodába kerülés első időszakában a nevelés tartalma döntően erre a területre irányul.

Nevelőtestületünk a szeretetet nem, mint érzelem, hanem mint kialakítandó és fejlesztendő képesség értelmezi.

Óvodánk olyan nevelési gyakorlatot kíván folytatni, ami egyszerre megtartó és növelő, ugyanakkor természetes és derűs is a gyermekek számára. A szokványos pedagógiai feladatok helyett, ami általában és döntően a gyermekek valamire való megtanítását jelenti, a gyermekekkel való **örömteli együttélésre** törekszünk. Nevelőmunkánkban építünk, a gyermek aktív, cselekvő, autonóm gyakorlati tevékenységére, mivel az **önállóságot, a szuverenitást** fontos **értéknek tarjuk**. Óvodánkban egyéni fejlettséghez igazodó differenciált fejlesztés folyik. Demokratikus és humanista elvek alkalmazásával biztosítjuk az alapvető emberi és szabadságjogok valamint, a gyerekeket megillető jogok maximális érvényesítését a gondoskodás és különleges védelem megvalósulását.

**Legfőbb alapelvünk**, hogy az óvodában olyan bizalommal és törődéssel teli légkört kell teremtenünk, amiben minden gyermek elfogadja **segítő, bátorító kapcsolatunkat,** szívesen részt vesz az általunk **felkínált tevékenységekben** és ez által érése gazdagabbá, színesebbé, folyamatosabbá és biztonságosabbá válik.

**Megértő, befogadó, toleráns és nyitott viselkedés kialakítása** **a más ajkúak nyelve és kultúrája iránt,** arra törekszünk, hogy megbecsülésünket, elismerésünket irányukba kifejezzük, elismerjük.

Úgy gondoljuk, ha megtanulunk a gyermekekre **értőn figyelni, jelzéseiket pontosabban érteni,** ezáltal mi magunk, és ettől nevelőmunkánk is értékesebbé, **hatékonyabbá válik**.

**Értékrendünkben a család kiemelt jelentőséggel bír.** A családot tekintjük annak az ősmintát adó szocializációs közegnek, amit nem megváltoztatni, hanem elsősorban megérteni akarunk. Emellett nem mondunk le a családokra való hatás lehetőségéről és feladatáról sem. Valljuk, hogy sajátos életünk eseményeivel, befolyással lehetünk a családok nevelési gyakorlatára, értékrendjére és szokásaira.

A **hatékonyság** a jövő szempontjából az eddigieknél nagyobb hangsúlyt érdemlő **érték**.

Belső fejlesztési munkánk a **hatékony óvoda** modelljét célozza, aminek ismérveit a következőkben látjuk:

* Hangsúlyos nevelés
* Hatékony csoportpedagógiai folyamatok
* Erős pedagógiai vezetés
* A gyermekek fejlődése figyelemmel kísért
* A magas elvárás elve érvényesül
* Pozitív munkahelyi légkör.

**Alapvető értékeink** sorában elsők között szerepel **az erkölcs, a jellem**. Nevelőtestületünk a nevelést az életnek értelmet adó, erkölcsileg felelős és boldog emberré fejlesztés tudományának is tekinti.

Alapvető törekvésünk, az olyan gyermekközpontúság megvalósítása, ami nem egyoldalú, ami maximálisan **épít a gyermek szükségleteire** és az ebből folyó érdeklődésére, de a nevelő szerető szelíd "erőszakát" is magában foglalja. Mindez nem mást, mint a gyermek testi, szellemi és lelki növekedését szolgálja.

Munkánkban a **legfontosabb nevelő erőnek a szeretetet tartjuk**, azt a képességet, aminek segítségével a gyermeki szükségleteket, mint a gyermek jogát a szolgálat szintjén kielégítjük.

Meggyőződésünk szerint, az óvodáskorú gyermek két dologra érzékeny igazán, a **látványra és a tevékenységre**. A növekedésüket szolgáló, tartalmakat és formákat ezért elsősorban ebben a tartományban keressük és kínáljuk. Az óvoda életét úgy szervezzük és bonyolítjuk, hogy látvány és tevékenység szempontjából az, mindenkor építő erejű legyen.

**Minden ember számára érték a biztonság, megbecsült, és létező, vagy hiányzó része az életnek.** Különösen fontos a léte abban az életkorban, amikor az ember koránál vagy állapotánál fogva kiszolgáltatott. Az óvodás életkor ilyen. Ezért minden szempontból és mindenkor **arra törekszünk, hogy a gyermekek biztonságban érezzék magukat körünkben.** Bizalmas kapcsolatban a gyermek **egyéni jellemzőit is jobban megismerhetjük**, mindez **alapvető feltétele a hatékony nevelésnek.**

A gyermeki érzelmek stabilizációjával, motivációs bázisuk erősítésével arra törekszünk, hogy nyitottá, fogékonnyá váljanak a világ és benne mások iránt.

Az ember társas lény, ezért a **kapcsolatok értékkel bírnak.** A személyiség formálásában a **társas kapcsolatoknak**, abban is a **felnőtt-gyermek kapcsolatának tulajdonítunk kulcsfontosságú szerepet.** A kortársi kapcsolatoknak is figyelmet szánunk, annak hatásaival a nevelésben tudatosan bánunk. Hozzánk felnőttekhez azonban, az óvodáskor végéig erősebb érzelmi szálak kötik a gyermekeket. Programjaink szervezése során ezt a jellemzőt mindenkor figyelembe vesszük, és tiszteletben tartjuk.

Azt valljuk, ha egy csoportban **humánus, demokratikus, meleg és engedékeny légkör uralkodik, akkor ezzel tág teret nyithatunk az önállóság, a tenni akarás és döntési képesség gyakorlására, ezzel fejlődésére.** Mindezeket a képességeket és személyiségvonásokat értéknek tekintjük.

A gyermekekkel való kapcsolatunkban olyan higgadtságra törekszünk, ami őket hozzánk közel hozza, olyan együtt érző jóságra, ami bennük bizalmat ébreszt, olyan belső biztonságra, ami erőt sugároz és olyan nyugalomra, ami rendíthetetlen, az alkotás olyan örömére, ami önmagában hordja jutalmát.

**Nevelőmunkánk alapmozzanata** mindezek értelmében a **megértés és bátorítás**. Valljuk, hogy **a gyermeknek fejlődéséhez**, hajlamain, tehetségén kívül **bátorító támogatásra is szüksége van.**

Ezen mi azt értjük, hogy **saját értékeit ismernie kell**, azok gyakorlására pedig bátorítani őt. Autonómiája gyakorlásának, ezzel alakulásának mindez szükséges eleme. Ennek a tudásnak megszerzése nem megy egyedül, a mi támogató segítségünk szükséges hozzá. A mindezek nyomán létrejövő érzés jelenti majd számukra azt a "biztonságot", amire egész életükben szükségük lesz. Nevelőmunkánk során tiszteletben tartjuk, hogy a gyermekek szexuális felvilágosítása a szülők joga. Feladatunk a nemi identitás fejlődésének elősegítése, a gyermekek életkori sajátosságainak figyelembevételével. Hisszük, hogy az óvodáskor olyan időszak a gyermek életében, amikor előítéletek nélkül képesek a különbözőségek elfogadására.

**Bátorítási módszereink a következők:**

* A gyermek megbecsülése.
* Bizalom a gyermekkel szemben.
* Hinni a gyermek képességeiben, ez önbizalmat ad.
* Elismerni a jó teljesítményt és a jóra való igyekezetet.
* A csoportot úgy irányítani, hogy a gyermek egyéni fejlődését segítse.
* A csoportot úgy tagolni, hogy abban a gyermek megtalálja a helyét.

**Óvodánkban a gyermekek**

* legyenek boldogok
* játszanak szabadon és önfeledten
* élvezzék, érezzék a mese varázsát
* ízléses, minőségi tárgyi és személyi környezet vegye őket körül
* legyenek gondozottak, fejlődjenek kulturhigiénés szokásaik
* alapvető dolgokban tudják különválasztani a jót és a rosszat
* véleményüket, érzelmeiket megfelelő formában tudják kifejezni
* beszéljenek bátran, mások számára érthető formában
* rendelkezzenek elemi ismeretekkel önmagukról és környezetükről
* ismerjék meg az általunk közvetített erkölcsi normákat, értékeket
* képességeikhez mérten fejlődjenek kognitív tulajdonságaik
* érdeklődéssel, szeretettel, pozitív kíváncsisággal forduljanak az új, a más, a másság felé, s ebben a folyamatban nyilvánuljon meg az együttérzés, a tolerancia, az alkalmazkodás képessége
* legyenek magabiztosak, szerezzenek sokféle ismeretet saját magukról, megfelelő értékítélettel bírjanak saját külső és belső tulajdonságaikról
* mozgásukat, viselkedésüket, testi szükségleteiket szándékosan tudják irányítani
* nyitott érdeklődéssel álljanak készen az iskolakezdésre
* viselkedésükben mutatkozzon meg az önfegyelem, az udvariasság, a bátorság, a szeretet.

## **Jövőkép**

Nevelőközösségünk bízik abban, hogy a céljaink, feladataink megvalósításával, innovatívan, az értékeink megtartása mellett generációkon átívelve biztosítani tudjuk az eredményes pedagógiai gyakorlatunkat.

|  |
| --- |
| **A nevelési program célja, feladata** |

### **A nevelés tartalmi keretei**

Az egészséges életmódra Érzelmi nevelés

nevelés Szocializá

Ó

V

O

D

A

- C S

A

L

### **A tevékenységek tartalmi kerete**

### Kommunikáció, kooperáció, anyanyelvi-értelmi nevelés

Á

D

K

A

P

C

S

O

### **A program tevékenység formái**

**Játéktevékenység**

**A tevékenységekben megvalósuló** **komplex tanulási** tevékenység:

mese-vers, drámajáték, kommunikációs játék

ének-zene

vizuális nevelés

környezeti nevelés

környezeti nevelés matematikai tartalommal

testnevelés

**Munkajellegű tevékenység**

**Szabadidős tevékenység**

* munkatevékenység

L

A

T

A

### **A fejlődés jellemzői óvodáskor végén**

# **Az óvodánk nevelési céljai és feladatai**

Az óvodai nevelésünk célja az 363/2012. (XII. 17.) Korm. rendelet alapján, hogy elősegítse az óvodások sokoldalú, harmonikus fejlődését, a gyermeki személyiség kibontakozását, a hátrányok csökkenését az életkori és egyéni sajátosságok, valamint az eltérő fejlődési ütem figyelembevételével. Másodlagos célunk a 3-7 éves gyermekek társadalmi gyakorlatra, azaz az életre való felkészítése tevékenységek által, szem előtt tartva a szülői és környezeti igényekből, elvárásokból adódó feladatokat. Ebben kiemelt fontosságú szerepe van a kommunikációnak és a kooperációnak (együttműködés során a konszenzusra való törekvés). A tevékenység, a megismerés örömének átélése segítségével részben **gazdagítja** a **gyermekek érzelemvilágát**, de egyben a **munkához szükséges pozitív attitűdöt** is **erősíti.**

Mindez úgy gondoljuk segítségünkre van azon célunk elérésében, hogy a gyermeket önmaga kiteljesítése irányába ösztönözzük, a teljesítmény elérésének célja helyett.

Tevékenykedésünk a szép megteremtésének tanulását is magában foglalja, ami a gyermekek esztétikai fogékonyságát, ízlését formálja. A bennünket körülvevő természeti és mesterségesen létrehozott szépre és jóra való rácsodálkozás megérzésének öröme gazdagítja a gyermekek érzelemvilágát, növeli szűkebb környezetükben az otthonosság érzését, ezen keresztül a lakóhelyükhöz kötődést.

Az erkölcs és ízlés, ha nem is szorosan, de egymással összefüggő fogalmak. Nem véletlenül fogalmaz úgy nyelvünk, hogy ami rossz, az egyben ízléstelen és gusztustalan.

## **Az óvodai nevelésünk feladatai**

Az óvodai nevelésünk feladata az óvodások testi, lelki szükségleteinek kielégítése a tevékenységeken keresztül, **az egészséges életmód kialakításával**, **az érzelmi, az erkölcsi és az értékorientált közösségnevelés biztosításával,** **az anyanyelvi-, értelmi fejlesztés és nevelés megvalósításával.**

### **Az egészséges életmód alakítása**

**Célunk** a kiegyensúlyozott életritmus, helyes testápolási, tisztálkodási, táplálkozási, egészség megőrzési szokások alakítása, a környezet tisztántartására a környezet rendjének megóvására való igény felkeltése. A mozgásigény kielégítésével az egészséges életmódra nevelés, az egészséges életvitel igényének alakítása, értékorientált konstruktív életvezetés megalapozása (**az egészségügy bevonásával**), a gyerekek edzése. A gyermekek egészségének védelme, óvása, a gyermek testi - lelki egészségvédelem és a szociális kapcsolatok harmóniájának megteremtése, a szociális érzékenység felkeltése. Az egészség, és az emberi élet értékének tudatosítása. Az egészséget károsító magatartások kerülése, önmegvalósítás-önkibontakozás- önfejlődés elősegítése.

**Feladat**

* A gyerekek fejlődéséhez szükséges egészséges környezet biztosítása.
* Az egészséges életmód szokásainak kialakítása, testápolás, étkezés, öltözködés, betegségmegelőzés és annak következetes gyakoroltatása.
* Egészséges életvitel gyakoroltatásával az igények formálása.
* A gyermekek minőségi szintű gondozása, testi és lelki szükségleteik kielégítése.
* A gyerekek testi és lelki egészségének védelme, óvása, megőrzése, edzése
* Az élet megbecsülésére nevelés
* Tiszta, rendezett, nevelő környezet biztosítása, a megóvásához megfelelő szokások alakítása.
* A természet és a természetes anyagok megszerettetése, védelmük szokásainak kialakítása.
* Szakemberek segítő közreműködésével, szülővel, óvodapedagógussal együttműködve, speciális gondozó, prevenciós és korrekciós testi nevelési feladatok ellátása.

##### **Tartalom**

Az egészségnevelés tartalma a következő nevelési területeken valósul meg intézményünkben:

**a, testi/szomatikus**

**b, lelki/pszichohigiénés**

**c, szociálhigiénés nevelés**

**Szomatikus nevelés** területén alapvető feladatnak tekintjük a **környezeti higiénia** biztosítását, valamint a gyermekek olyan irányú nevelését és szoktatását, aminek következtében maguk is hozzájárulnak ennek megőrzéséhez, megteremtéséhez.

A személyi higiénés nevelés szempontjából kiemelt jelentőségűnek tartjuk a **családokkal való együttműködést,** az egészséges életmód **szokásainak** következetes **gyakoroltatását.** Tevékenységeink tervezése és szervezése során gondolunk a balesetek és betegségek megelőzésére, direkt és indirekt módszerek alkalmazásával, **a gyermekekkel közösen kialakított szabályokkal** arra törekszünk, hogy azok legyenek világosak, betarthatók a gyermekek számára, betartatásukban a felnőttek legyenek következetesek. A szabályok kialakításánál mindig a megoldandó probléma kerül a középpontba. A szabályok megértését jelképekkel segítjük.

Hagyományaink bővítése során az **egészséges életmód** alakításának fontosságát figyelembe vesszük, és olyan **programokat** iktatunk óvodánk életébe, amelyek ezt a célt szolgálják. A mozgás és testnevelés fontosságát hangsúlyozzuk, kiemelve ebben is a rendszerességet és a mi személyes példamutatásunkat. A szabályokhoz kötött mozgásos képességeket fejlesztő játékok során a **gyermekek önbecsülésének és önbizalmának fejlesztésére** törekszünk.

Nevelőmunkánkban a **prevenciót** és **korrekciót** is feladatunknak tartjuk, ha szükséges, akkor ehhez szakemberek segítségét is igénybe vesszük.

**Pszichohigiénés neveléssel** kapcsolatosan azt valljuk, hogy az **érzelemgazdagságnak,** a **szeretetnek,** és **örömnek** az életvitelben és életminőségben meghatározó és befolyásoló szerepe van. Ezért ezek megélésének alkalmait tudatos munkával szervezzük.

Napirendünk időkeretei és tevékenységi tartalmai a gyermekek számára a **természetes életritmus** lehetőségét kínálják.

A gyermekek testi és lelki egészségének szolgálata érdekében növeljük a **szabad** **játék** és az **udvari tevékenységek** időtartamát.

Nevelőmunkánk során figyelmet fordítunk a "**stressz állapot" elhárítására,** illetve annak **alkotó tevékenységre való fordítása** attitűdjének megerősítésére.

Egészségnevelő munkánkat a családok irányában is aktivizáljuk. Az egészséges életmód kialakítását jelentősen befolyásolja a családok eltérő szokásrendje és életmód felfogása. Tiszteletben kell tartani a családok étkezési szokásait, eltérő kultúráját. A mi feladatunk az óvodai élet és a családi élet szokásait közelíteni egymáshoz.

**Szociálhigiénés** nevelésünk során az **egyéni bánásmód** magas színvonalú végzésén túl, a **tolerancia és önzetlenség** alakítására is figyelmet fordítunk. Az **önzetlen** viselkedésre való szoktatás érdekében bizonyos esetekben, az arra érett gyermekeket a jutalmukról való lemondásra, annak átadására ösztönözzük.

A jövő tekintetében a szolidaritást, a humanizmust és együttérzést olyan nélkülözhetetlen személyiségvonásnak érezzük, hogy alakításukat nevelőmunkánk céljának tekintjük. **Környezetünk védelmének szenzitív megélését is alkalmazzuk**. A társas kapcsolatok nevelésben való szerepét úgy értelmezzük, hogy a gyermekcsoportot munkánkban az egyén fejlődésének szolgálatába állítjuk.

**Az óvodapedagógus feladatai:**

* Az óvónő az óvodai beszoktatás időszakában készítsen a gyerekről anamnézist, figyelje a gyereket, beszélgessen a szülővel.
* Elsősorban a gyerekek szükségleteinek feltárására helyezze a hangsúlyt. Ismerje meg a gyerek igényeit, családból (bölcsödéből) hozott szokásait.
* A testápolási, étkezési, öltözködési szervezettséget az óvodába lépés pillanatától biztosítsa az óvónő.


**Testi egészségvédelem területén**



**Gondozás / Testápolás**

* Alapvető higiéniai tennivalókra való szoktatás (tisztálkodás, az anális toalett, a székelés és vizelés regulációja, a kulturált étkezés, a környezeti higiénia és rend).
* A gyermek növekedésének, fejlődésének figyelembevételével, szükségleteinek kielégítése, mely megalapozza a gyerek jó közérzetét, mely minden egyéb tevékenység végzéséhez szükséges.
* Teremtse meg a feltételeket a gyermek egészségének megőrzéshez, jó közérzethez, egészséges életmód kialakulásához.
* Tanítsa meg a balesetmentes viselkedést (a szúró-vágó eszközök használata).
* Fordítson kiemelt gondot a gyerekek érzékszerveinek védelmére.
* Támogassa a fejlettségi foknak megfelelő önkiszolgáló tevékenység végzését.
* A tisztaságigény felkeltése és fejlesztése (test, ruházat).
* A megfelelő öltözködés érdekében az óvónő hasson a szülőkre, hogy többrétegűen öltöztessék a gyerekeket, győzze meg őket a praktikus, ízléses öltözködés előnyéről, hívja fel a figyelmet a megfelelő lábbeli fontosságára
* A fokozatosság, önállóság és intimitás biztosítása a bőrápolási, fogmosási, hajápolási, tisztálkodási teendők elvégzésénél, a WC- használatnál.
* A gyerekek gondozása során a természetes, meghitt testközelség biztosítása őszinte közeledéssel.
* Törekedjen a családi és óvodai gondozási szokások összehangolására.
* Az óvoda és az orvos egészségügyi megállapodása alapján prevenció, szűrések, vizsgálatok végzése.
* A felnőttek fokozott gondoskodással gondozzák az óvodában megbetegedett gyerekeket mindaddig, míg szülei meg nem érkeznek.
* A betegségből visszatérő gyerekek „visszaszoktatását” fokozott odafigyeléssel végezzék a felnőttek.
* Igyekezzenek gátolni a fertőzések terjedését rendszeres fertőtlenítéssel, gyakori szellőztetéssel, szappanos kézmosással, edzéssel.
* Az alvás alatt előforduló bevizelések alkalmával a felnőttek óvakodjanak a gyerekek megszégyenítésétől. A kiváltó ok általában pszichés eredetű, ezért tapintatos, szeretetteljes bánásmóddal, a szülőkkel való jó kapcsolattal segíthetnek az okok megszüntetésében.
* **A egészségügyi felügyelet segítségével annak tudatosítása a szülői értekezleten, hogy:**
  + a gyermek egészsége és fejlődése elválaszthatatlan az anya egészségétől, táplálkozásától és egészségügyi gondozottságától
  + a későbbi életszakaszok szempontjából kulcsfontosságú a szülés körüli és az élet első hetébe nyújtott egészségügyi ellátás
  + az egészséges életmódra történő felkészítés szempontjából ebben az életszakaszban megszerzett ismeretek, készségek és szokások a későbbi egészségi magatartást jelentősen befolyásolják
  + a gyermekkori egészségi állapot nem csupán az egyén egészségét alapozza meg, de kihat a következő generáció egészségére is
  + az egészségfejlesztés az élet első éveiben a leghatékonyabb
  + jó táplálkozás alapvető az egészséges fejlődéshez
  + a szakszerűtlen étrend a gyermekeknél elhízáshoz vezethet és megnövelik a szív- és érrendszeri, valamint más rendszerbetegségek fellépését
  + a gyermekkori akut légúti fertőzések, a hasmenés és a tuberkulózis többségében megelőzhetők és gyógyíthatók, a védőoltással megelőzhető betegségek jól kontrollálhatók
  + a különösen a sérülékeny társadalmi csoportokban a sérülések és az erőszak jelentős terhet jelent, hosszú távú fizikai következményeket és pszicho-szociális károsodásokat okozhatnak gyermekek egészsége számára
  + a közlekedési balesetek és a családon belüli erőszak társadalmi terhe, és mit tehetünk hatékony megelőzésükért és a rehabilitációért
  + ismeretetek átadása, és rendszerezésének segítése a szervezet működéséről
  + az egészségvédelem alapkérdéseiről (pl. kórokozó, fertőzés, betegség, táplálkozás, aktív mozgás és pihenés, az érzékszervek higiénéje és védelme stb.).

**Táplálkozás**

**** 

* Az óvoda kísérje figyelemmel a gyerekek heti étrendjét, a kiegészítő tápanyagokat (zöldség- gyümölcs) ennek megfelelően pótolja. Alapozza meg a korszerű táplálkozási szokásokat. (A magas cukortartalmú ételek és italok, a magas só és telítetlen - zsírtartalmú ételek fogyasztásának csökkentése, illetve a tejtermékek fogyasztásának ösztönzése.)
* A gyerekek étkezését olyan módon szervezze, hogy érvényesüljön a folyamatosság, a várakozási idő a lehető legkevesebb legyen.
* A gyerekek eltérő táplálkozási szokásait a szülők segítségével ismerje meg, s fogadja kellő toleranciával az étvágytalanságot, a válogatást. Ösztönözze, de ne kényszerítse a gyerekeket az étel elfogyasztására.
* Az óvónő biztosítsa azt, hogy a gyerekek a nap bármely szakában ihassanak.

**Egészségfejlesztő testmozgás**



* Biztosítson lehetőséget a természetes nagymozgások, mozgáselemek gyakorlására sokféle mozgásfejlesztő eszközön.
* Használja ki a szabad levegőn való mozgás udvaron megvalósítható lehetőségeit.
* Szervezzen minden nap tudatosan tervezetett, irányított egészségfejlesztő testmozgást (játékos forma, terem/udvar).
* Szervezzen az óvoda környékén sétákat.
* Mindennapi edzési lehetőséggel biztosítsa a gyerekek egészséges életmódját. Szabadban tartózkodással növelje ellenálló képességüket napi rendszerességgel –időjárás függvényében délelőtt és délután is-
* Az óvónő esős időben is használja ki a lehetőséget légfürdőzésre.
* Vegye figyelembe a víz edző hatását is, ezért jó idő esetén, biztosítson lehetőséget pancsolásra az óvoda víziparkjában.
* Az óvónő vegye figyelembe a gyerekek egyéni érzékenységét; a vízipark használata mindenkor legyen önkéntes.
* Növelje az edzési lehetőségeket rollerezéssel, kerékpározással, motorozással a kresz-parkban.
* Az óvónő figyeljen arra, hogy a szervezett edzési programok maximális ideje ne legyen több 10- 20 percnél, de az naponta rendszeres legyen.
* Alakítsa úgy a programokat, hogy felfrissülést, felüdülést adjon a gyerekeknek

**Pihenés**

****

* + Tájékozódjon a gyerekek alvási szokásairól.
  + Teremtse meg a nyugodt pihenés feltételeit:
  + lefekvés előtt alapos szellőztetés,
* elalvás előtti mesélés,
* altató dalok dúdolása, éneklése,
* személyes tárgyak, egyéni szokások figyelembe vétele,
  + a gyerekek egyéni alvásigényét figyelembe véve egy órai nyugodt pihenés után az óvónő tegye lehetővé, hogy a nem alvó gyerekek felkelhessenek és csendes tevékenységet folytathassanak.
* A csoport alvásigényéhez igazodva a nyári hónapokban biztosítsa, hogy az iskolába felvett gyerekek csak akkor pihenjenek, ha igényük van rá.
* helyes életritmus kialakítása (mozgás/pihenés, folyamatos ébredés, nem alvók toleranciája).

**Lelki egészségvédelem területén**

* Az érzelmi biztonságot nyújtó, szeretetteljes, családias légkör megteremtése és biztosítása a beszoktatástól az óvodáskor végéig.
* Az óvónő a szülőkkel együtt teremtse meg a lehető legnyugodtabb feltételeket a gyermekek közösségbe történő beilleszkedéséhez.
* A beszoktatást nagyfokú körültekintéssel, gyöngédséggel, megértéssel, türelemmel végezze.
* Az óvónő adjon lehetőséget arra, hogy a gyerekek szüleikkel együtt ismerkedjenek az óvodával.
* Az óvónő a beszoktatás ideje alatt gyűjtsön információt a gyerekekről adatlapokon, szülői beszélgetéssel.
* A szerzett információkat dolgozza fel, alakítsa ki véleményét a nevelési stratégia kidolgozásához.
* Adjon lehetőséget a szülőnek a beszoktatás idejének meghosszabbítására.
* A szülőkkel ismertesse meg az óvoda belső életét, a gyermekek napirendjét, szokásait.
* A beszoktatásban mindkét óvónő és a dajka is vegyen részt.
* Már a beszoktatás ideje alatt a tervezett szokásoknak megfelelően végezzék a tevékenységeket, amit érzelmi megerősítéssel, játékosan gyakoroltasson az óvónő, figyelembe véve a gyermekek egyéni képességeit, tempóját, szokásait.
* Az óvónő különös türelemmel, tapintattal mutassa be a testápoláshoz, étkezéshez használatos tárgyakat, azok használatát.
* A gyermekek élettere legyen barátságos, otthonos, amit elsősorban az óvónő tervez, de adjon lehetőséget arra, hogy a gyermekek ötletei, elképzelései is érvényesüljenek.
* A gyerekek szabadon mozoghassanak a csoportszobában, mosdóban, az 5-6-7 évesek meghatározott céllal, megfelelő biztonság mellett az óvoda épületében.
* Legyen minden csoportnak szokásrendszere, hagyománya, ami sajátos, egyéni és mélyítheti a gyermekek összetartozását, együttérzését.
* Az óvónő minden gyermeknek biztosítson tároló helyet, ahová saját eszközeit, játékait, „kincseit” beteheti, önállóan kezelheti.
* A gyermekeknek legyen lehetősége minél többször érdeklődésüknek megfelelő tevékenységet választani.
* Segítse célirányosan az önismeret, önmegvalósítás, önkibontakozás, önfejlődés, érzelemszabályozás fejlődését.
* Támogassa pozitív megerősítéssel a pozitív énkép, önkontroll alakulását.
* Biztosítsa a fejlődésközpontú érést, tempót figyelembe vevő szabad játékot.
* Funkcionális megértésre törekedve, mozgásos tartalmon keresztül végezzen komplex személyiségfejlesztést.
* Biztosítson támogató tanulási (fejlődési) légkört (sokszínű, változatos, örömteli gyakorlási formák, játékok), a gyermek igényéhez, szükségletéhez, érdeklődéséhez igazított tevékenységrepertoárt.
* Alkalmazza a három „K” elvét (**kommunikáció, kreativitás, kooperáció**).

**A gyerekek fejlődéséhez, fejlesztéséhez szükséges egészséges környezet biztosítása**

Az óvoda legfontosabb fejlesztési tere az óvodaudvar, ahol minden csoport együtt játszhat. Az udvaron legyen árnyékos, napos, füves, homokos és betonos rész is. Emelheti az esztétikai szépséget az udvaron a sok virág, cserje. Az óvoda épületét a nevelési, fejlesztési feladatok megvalósításának figyelembevételével rendezzék be.

* Az óvónő tegye alkalmassá a csoportszobát a szabad játékra, tevékenységek végzésére, étkezésre, alvásra és pihenésre.
* Fordítson gondot a csoportszoba esztétikussá tételére az ízlésközvetítés miatt, barátságossá, otthonossá tételére a gyerekek jó közérzetének biztosítása miatt.
* A természetes világítás jelentősége miatt az ablakokat hagyja szabadon.
* Figyeljen arra, hogy a gyerekek mindig nyitott ablaknál végezzék a mozgásos tevékenységeket.
* Fűtési idényben használjon párologtatót a száraz levegő enyhítésére.
* Erős napsütés ellen védje a csoportszobát függönnyel.
* Az öltözőben biztosítson lehetőséget a nyugodt öltözésre, vetkőzésre, intimitásra.
* Az öltözőben elhelyezett hirdetőtáblán keresztül is tájékoztassa a szülőket a csoport elképzeléseiről, programjairól, életéről havi időszakokra lebontva.
* A többcsatornás érzékelési lehetőség biztosítása miatt a fürdőszobai tevékenységek szokásait rögzítse képi formában.
* Az óvónő megfelelő méretű eszközök biztosításával segítse a szükségletek kielégítését.
* A szokások beidegződését **vizuális jelekkel segítse** a gyerekek által használt helyiségekben.

### 

### **Érzelmi, erkölcsi és közösségi nevelés**

** ** 

**Célunk** derűs csoportlégkörben érzelmi biztonság nyújtása, a gyerekek önállósági és öntevékenységi vágyának segítése, pozitív magatartási modellek megmutatása, erkölcsi, érzelmi, akarati tulajdonságok fejlesztése. Értékorientált konstruktív életvezetés megalapozása a nemzeti identitástudat megőrzése és erősítése, a keresztény kulturális értékek átörökítése, a semleges vallási világnézetünk alapján. Az őket körülvevő világ megismerése közben rá tudjanak csodálkozni a természetben és az emberi környezetben megmutatkozó jóra és szépre, mindazok megbecsülésére. A gyermek-gyermek, a felnőtt-gyermek, gyermek-dajka pozitív érzelmi töltésű kapcsolatának kialakítása, a gyermek erkölcsi érzékenység fejlődésének, én tudatának alakulásának, önkifejező és önérvényesítő törekvéseinek segítése.

**Feladat**

* Az érzelmi biztonságot nyújtó, szeretetteljes, családias légkör megteremtése és biztosítása a beszoktatástól az óvodáskor végéig.
* A családi szocializáció mellett kiegészítő szerep vállalása.
* Az emberek különbözőségének elfogadására való nevelés.
* Meghatározó közös élmények, tevékenységeken keresztül erkölcsi tulajdonságok, szokás és normarendszer megalapozása. A mások iránti tisztelet, megbecsülés támogatása.
* A hazaszeretet, szülőföldhöz való kötődés megalapozása.
* Az érzelmi alapigények biztosítása: biztonságérzet, szeretetérzet, védettség érzet.
* A gyermek-gyermek, a felnőtt-gyermek pozitív töltésű kapcsolatának kialakítása.
* Az érzelmekre épülő kapcsolatteremtő és megtartó képesség formálása, erősítése, a társas kapcsolatok létrehozása érdekében.

##### Az érzelmi intelligencia megalapozása az érzelmi nevelés szocializáció révén:

* a szeretet, a kötődés képessége,
* az élménybefogadás képessége,
* az érzelmek megfelelő kifejezése,
* az együttérzés, segítőkészség, figyelmesség,
* a más/másság elfogadása,
* az önfegyelem és udvariasság.

**Tartalom**

Mai korunk társadalmában egyre több az olyan jelenség, aminek oka az emberi jellemben gyökerezik. Sok az önzés, az erőszak, a rosszindulat. Az agresszió már a gyermekek világában is jelen van. Az emberi együttélésben egyre több a diszharmónia, a békétlenség.

**Sok bizonyíték szól amellett, hogy az alapvető erkölcsi viszonyulások az érzelmi képességekből erednek. Úgy gondoljuk, hogy az érzelmeket is művelni kell.** A műveletlen érzelmű ember nem tud uralkodni indulatain, türelmetlen, nem tudja elviselni a másikat, aszociális, csak a szadizmusra, durvaságra reagál. Ezért tartjuk különösen fontosnak, hogy az óvodánkba járó gyermekeknek ne csak a rációját, hanem az érzelmeit is pallérozzuk. Különösen fontos ez azért is, mert a gyermekek óvodás korukban érzelmeik uralma alatt élnek. Az érzelmek művelésének szenzitív időszaka tehát a körünkben töltött három, illetve négy év. Az önzetlenség, amire a ma, de még inkább a jövő nagyszámú kiszolgáltatottjának fokozottan szüksége van, szintén fakadhat empátiából, tehát a másik ember érzéseiből való olvasás képességéből. Amennyiben azonban nem hangolódunk rá a másik ember kiszolgáltatott, szükséghelyzetére, akkor bizony nem is érdekel a dolog minket. Erkölcsi válságban lévő korunkban kulcskérdésnek tekintjük az olyan személyiségjegyeket, mint **szolidaritás, önzetlenség, segítőkészség, önuralom,** **különbözőségek elfogadása.** Értékrendünknek fontos alkotó elemei ezek.

Nevelőtestületünk a nevelés jellemformáló funkcióját hangsúlyozza, és az óvodás életkort az érzelmek művelése szenzitív időszakának.

Mindezek alapján, munkánkban az érzelmek nevelésére, ha nem is nagyobb hangsúlyt, de mindenképp több növelő energiát és ráhatást szánunk, az egyéni fejlődés mértékét és irányát különös figyelemmel követjük.

Az érzelmek tekintetében azt is valljuk, hogy pozitív és negatív előjelűnek, egyaránt helye van életünkben, és a cél nem azok elfojtása, hanem az egyensúlyra való törekvés szándékának és képességének kialakítása.

A szuverenitás, az önállóság ebben a tekintetben is fontos erény, hiszen ezek birtokában az ember nem válik szenvedélyei, rossz szokásai rabjává.

Ebben a feladatban is hangsúlyozzuk az óvónő, illetve a gyermekeket körülvevő felnőttek példamutatásának szükségességét, kapcsolatok érzelmi töltését, hiszen **azzal nevelünk, ahogyan** **érzünk, és nem azzal, amit mondunk róla.**

A mi érzelmi intelligenciánkban, bánásmódunk és kommunikációnk egységében rejlik tehát ez irányú nevelésünk hatékonyságának kulcsa.

**Az érzelmek művelése terén stratégia cél:** hogy a gyermek ebben a szférában is ismerje meg önmagát, szerezzen tapasztalatokat belső világáról, annak másokra gyakorolt hatásáról. Tanuljon olyan technikákat, melyek segítségével másokkal való élete harmonikussá, boldoggá válhat. A feszültségek, konfliktusok, ellentétek feloldására, egyéni problémamegoldásra igyekszünk nevelni óvodásainkat, sok türelemmel, empátiával, személyiségük tiszteletben tartása mellett az erőszakmentes kommunikáció segítségével. Utánzással, játékos gyakorlással, együttes élményháttér biztosításával alakítjuk a morális szabályokat, amelyek az együttműködésen, és a másik jogainak tiszteletben tartásán alapulnak. **Környezetünk védelmének elemi, pozitív érzelmekkel (fejjel, szívvel, kézzel) átszőtt tapasztalati megélését alkalmazzuk.**

Nevelőtestületünk a játékot tekinti olyan tevékenységnek, ahol a gyermek a leginkább megismerheti önmagát, legbelsőbb világát, kipróbálhatja önmaga hatását másokra. A játék egyben arra is a leginkább megfelelő tevékenységforma, hogy mi nevelők, a gyermek belső mozgatórugóit, attitűdjeit, érzelmeit megismerjük. Közös élmények átélésével, ünnepélyeken való részvétellel erősítjük az érzelmekre épülő kapcsolatteremtő képességeket.

A bennünket körülvevő természeti és mesterségesen létrehozott szépre és jóra való rácsodálkozás megérzésének öröme gazdagítja a gyermekek érzelemvilágát, növeli szűkebb környezetükben az otthonosság érzését, ezen keresztül a **lakóhelyükhöz, szülőföldjükhöz való kötődést**. A gyermekek óvodában eltöltött idejét úgy szervezzük és bonyolítjuk, hogy közben mindig érezhessék a számukra oly fontos **érzelmi biztonságot.** Erről minden lehetséges módon "tájékoztatjuk" őket, de elsősorban is azzal, hogy elfogadjuk őket olyannak, amilyenek. Ez nem jelenti azt, hogy lemondunk a rájuk való hatás feladatáról és lehetőségéről, de nevelőmunkánk kiindulási pontjának valós állapotukat fogadjuk el.

Elfogadjuk azt a tényt, hogy a gyermekek más-más egyéniséggel, adottságokkal és hajlamokkal, eltérő előélettel kerülnek óvodába, így fejlettségük között is lényeges eltérések lehetnek.

Elsősorban **megismerni, és megérteni** akarjuk **őket,** nem megváltoztatni céljainknak megfelelően. Ehhez szoros érzelmi szálakra van szükség. Ennek kialakulásában az elfogadást és a minimálisan a szolgálat szintjén működő pedagógiát tartjuk szükségesnek.

Hisszük és valljuk, ha a gyermeket érzelmi biztonság veszi körül, ha a légkör elfogadó, meleg és engedékeny, akkor gyorsan kialakul az érzelmi kötődés.

**Az óvodapedagógus feladatai:**

A gyermek-gyermek, a felnőtt-gyermek pozitív érzelmi töltésű kapcsolatának kialakítása, az érzelmekre épülő kapcsolatteremtő és megtartó képességek formálása, erősítése.

* Az óvónő bizalmat, derűt, biztonságot nyújtó légkört alakítson ki a csoportban.
* Legyen irányítója, s egyben a társa a gyerekeknek.
* Feltétel nélkül szeresse a gyermekeket, de ésszerű korlátokkal segítse is biztonságukat, eligazodásukat.
* A korlátokat úgy alakítsa ki, hogy az adott korosztály meg tudjon felelni az elvárásoknak.
* Az óvónő a csoport előtt álló feladatokat minden gyermek számára – egyéni sajátosságaikat figyelembe véve – tegye érthetővé, vonzóvá.
* A szülőkkel jó kapcsolatot teremtsen, hogy kellő bizalom alakulhasson ki az együttneveléshez.
* Az óvónő ismerje meg a gyermek egyéni jellemzőit, egyéni igényeit fogadja megértéssel, meleg-elfogadó attitűddel.
* Segítse a gyermekeket abban, hogy elfogadják eltérő képességű és tulajdonságú társaikat.
* Alakítsa ki a közösségi élet szabályait. Segítse az együttműködő, elfogadó közösség alakulását, fejlődését, mely lehetővé teszi, hogy a közösség minden tagja egyéniséggé váljék, képesl legyen saját helyzetének, képességeinek helyes megítélésére.
* A gyermekek tevékenységéhez az óvónő biztosítson nagy szabadságot, a pontos határok megjelölésével, a szabályok átlépésénél adja meg a lehetőséget a javításhoz.
* Segítse a gyermekbarátságok kialakulását, a közösség többi tagjaihoz való kapcsolódást.
* A felnőttek adjanak választási lehetőséget a gyermekeknek, hogy önálló döntéseket hozhassanak, képessé váljanak a változtatásra, megegyezésre.
* Segítse a gyermekeket abban, hogy kölcsönös engedményekre is készekké váljanak az együttműködés érdekében.
* Kellő odafigyeléssel, kivárással alakítsa a gyermekek konfliktust megoldó képességét. A problémamegoldó, kreatív gondolkodás ösztönzése**.**
* A felnőtt és gyermek közötti kapcsolatban a demokratikus partnerviszony kialakítására törekedjen.
* Segítse a gyermekek értékítéletének alakulását, fejlődését.
* A gyermekek viselkedéskultúráját fejlessze a felnőttek példája, türelme, bátorítása.
* Segítse a gyermekeket a helyzetnek megfelelő kifejezési formák elsajátításában, az udvariassági formák betartásával történő kommunikálásban.
* A gyermeket elfogadó, fejlődésében támogató magatartásával az óvónő segítse az egészséges Én-kép, az önazonosság kialakulását a hibák észrevételével, reflektív módú javításával.
* Különbözőségek elfogadására nevelés. A „MI” élményének erősítése (ünnepek-évkör, és csoport, séták, kirándulások, kiállítások stb.). Az örömérzés átélés képességének növelése színes, változatos óvodai és óvodán kívüli programokkal, tevékenységekkel.
* A gyermekek érzelmi világának gazdagítása, a „szabadon nemet mondani tudás” képességének formálása.
* **Tehetségműhelyek működtetése óvodai szinten** **és tehetséggondozás csoport szinten** (kreativitás, az érzelmek szabad kifejezése problémamegoldó gondolkodás, együttműködés, kudarctűrés).
* Etikus viselkedés erősítése pozitív példaadással, a gyermek-gyermek kapcsolata során, az alkalmazkodás, a társas kapcsolatok erkölcsi normáinak, kooperációjának és kommunikációjának létrehozása, a norma és értékrendszer kialakulásának támogatása.
* Szakemberekkel, családokkal tudatosabb és célirányosabb kapcsolatrendszer kialakítása és működtetése az inkluzív (befogadó) pedagógia megvalósítása jegyében.
* A nevelési módszerek differenciált, szakszerű alkalmazása.
* Az élethosszig tartó tanulás megalapozása a kulcskompetenciák fejlesztése révén.
* Az erkölcsi nevelés folyamatában törekedjen arra, hogy a gyerekek önmagukat tudják értékelni, nemcsak a tanulás folyamán bekövetkező teljesítményeiket, hanem tetteik helyességét vagy annak tévedéseit is. A jó sorrend ez: önértékelés, majd mások tetteinek értékelése.
* A valamilyen szempontból sérült, hátrányos helyzetű, illetve kiemelkedő képességű, tehetséges gyermekek sajátos ellátása, szükség szerint megfelelő szakember bevonásával.
* Legyen feltüntetve az óvoda és csoportszoba neve, könnyű legyen a gyerekeknek a csoport-és öltözőhelyiségekben eligazodni (jelek, zsákok biztosítása).
* Erősítse az érzelmi biztonságot az állandó heti-napirenddel, a szertartásokkal (mese, adventi gyertyagyújtás, születés/névnapok, alvás stb.).
* Készítsenek tablót az elballagók fényképével, ezzel példázva, hogy az elballagók is fontosak az óvoda életében.
* Az évközi gyermeki munkák legyenek lefűzve, névvel, jellel ellátva, átadásuk az évzáró ünnepélyen.
* Az etnikai, bevándorló gyermek országáról tudáselemek közvetítése (zene, szokás, irodalom).
* A gyermekek szociális fejlődését kövesse nyomon, készítsen évente egy alkalommal szűrést (szociometria).

# **D:\Óvoda\Óvodai adminisztráció minden\BECS\anyanyelvi nevelés.jpgA program tartalmi keretei**

### **Anyanyelvi nevelés, értelmi fejlesztés**

Az anyanyelv a legfontosabb eszköze intézményünkben a szociális kapcsolatok kiépítésének és az emberek közötti kommunikációnak. **Az óvodai anyanyelvi nevelés komplex folyamat, ami a nevelési folyamat egészében jelen van.** Minden feladatot, minden tevékenységet áthatva segíti a gyermek önbizalmának kifejlődését, szociális kapcsolatainak kialakítását és elősegíti a gyermek zökkenőmentes iskolai tanulásának megkezdését.

**Cél:** az anyanyelv ismeretére, megbecsülésére, szeretetére nevelés

* kommunikációs készség, beszédértés, beszédészlelés alakítása
* a kommunikációs készség, helyes nyelvhasználat differenciált fejlesztése, a biztonságos önkifejezés megalapozása
* pszichikus funkciók fejlesztése, egyéni adottságok figyelembevételével (észlelés, figyelem, emlékezet, képzelet, gondolkodás, szerialitás, intermodalitás)
* önfejlődés elősegítése (önkibontakoztatás, differenciálás lehetősége, önmegvalósítás).

**Feladat**

|  |
| --- |
| * A gyermek biológiai-pszichológiai fejlettségének megfelelő szintű kommunikáció támogatása. |
| * Az etnikai és bevándorlók anyanyelvének tiszteletben tartása és a magyar nyelv elsajátíttatása. |
| * Az együttélés, szokások normáihoz igazodó nyelvi formulák alkalmazása. |
| * A gyermek meglévő tapasztalatira, élményeire, ismereteire való építés. |
| * A gyermek gondolatainak, érzelmei kifejezésének serkentése, türelemmel való kivárása |
| * Beszélő környezet biztosítása mintaadással. |
| * A gyermeki kérdések támogatása, a válasz iránti igény alakítása. |
| * Az önazonosság megőrzése, ápolása, szocializáció elősegítése. |
| * Az önkifejezés segítése, drámapedagógia, ének, zene, énekes játék, gyermektánc. |

**Tartalom:**

Az anyanyelvi nevelés szerves része az óvodai életünk minden mozzanatának, nevelésünk egész folyamatának, érzelmek, élmények, belső képi világ, ismeretanyag és a gondolkodás egyik legfontosabb kifejező eszköze.

**Értékként kezeljük a gyerekek állampolgársága, anyanyelve közötti esetleges különbségeket.**

A beszélő magatartást akkor sajátítja el a gyermek, ha érzelmi biztonságban van, derűs a légkör, tapasztalja a személye iránti érdeklődést, ha türelmesen kivárják gondolatainak, érzelmeinek kifejezését.

A beszédfejlesztés természetes színtereként tartjuk számon a játékot, ahol a felvállalt szerepekben, élethelyzetekben kerülnek egymással kontaktusba a gyermekek. A beszédképesség fejlesztését szolgálva a játékban és egyéb tevékenységekben a gyermekek tapasztalják meg a „segítő felnőtt” magatartását. Arra törekszünk, hogy a gyermekek beszédkedve és szókincse mellett a hangzásbeli és szövegszerkesztési sajátosságok is fejlődjenek a kommunikáció során. Nem tanítjuk a gyerekeknek a beszédet, hanem beszédhelyzeteket teremtünk, amikor meghallgatjuk őket. Nem faggatózunk, hanem beszélgetünk. Beszélgetéseink során törekszünk a szemkontaktus tartására, „fontos vagy nekem, figyelek rád" gondolat éreztetésére. A gyermeki élet eseményei, a család, a felnőttek munkája, az évszakok jellegzetességei, az állatok mind jó téma arra, hogy kötöttségektől mentes beszédkapcsolatba kerüljünk a gyerekekkel.

**Az óvodapedagógus feladatai:**

* Mesepedagógia, drámapedagógia, alkalmazásával (biztonság, beszédbátorság, beszédaktivitás, szorongásoldás, nyelvi udvariasság) a **szabad önkifejezés lehetőségének megteremtése,** valamint a tevékenységet kísérő beszélgetések képezik a fejlesztés alapját.
* A tanulási folyamat elindítása **a mozgásöröm aktivizálásával.**
* A gyermeki érdeklődésre épített, egyéni képességeihez igazodó élményközpontú és a személyes megtapasztalást, tevékenykedtetést lehetővé tevő fejlesztés biztosítása.
* A gyermek meglévő tapasztalataira, élményeire, ismereteire építés a gyermek spontán szerzett ismereteinek rendszerezése, bővítése, **változatos tevékenységek szervezése.**
* A gyermek hajlamának, adottságának, **nyelvi kifejezőkészségének nyomon követése.**
* A problémamegoldó gondolkodás, **döntésképesség fejlesztése.**
* A cselekvés megismétlésére a gyermek pozitív érzelmi ráhangolása, motiválása.
* A mozgás- tevékenység- beszéd- gondolkodás egységének biztosítása.
* A választás szabadságának biztosítása, **ösztönző, tanácsadó, katalizáló szerep.**
* A nyelvi fejlődés egyéni eltéréseinek figyelembevétele a konkrét kommunikációs helyzetekben.
* A nyelvi hátrányok csökkentése**, tehetségek kibontakoztatása.**
* A rendszeresen visszatérő kommunikációs helyzetekkel az utánzáson alapuló nyelvelsajátítás biztosítása (etnikai és bevándorló).
* Valamennyi értelmi képesség, különösen a **képzelet, kreativitás és a fejlődését elősegítő, inger gazdag, ösztönző környezet biztosítása.**
* A megfelelő eszközrendszer, változatos lehetőségek biztosítása.
* A testnevelés és sport sajátos eszközeivel kialakítani az alapvető mozgás - és feladatmegoldó képességet.
* Interkulturális ismeretnyújtás.
* **Az egyéni képességek jellemzőinek megfigyelése**, mérése, a **tapasztalatokhoz igazodó differenciált fejlesztés** megvalósulása.
* „**AHA” élményhez juttatás.**
  + - Speciális prevenciós és korrekciós munka a hátrányos helyzet felszámolására.
    - a **gyermek családi nevelésből hozott tapasztalatainak figyelembevételével,** arra építve mintaadással szókincsbővítés, beszédminőség alakítás.
    - A kommunikációs technikák fejlesztése, nyelvművelés, gondolkodásfejlesztés, erkölcsi értékek megalapozása.
    - Az egyéni képességek jellemzőinek megfigyelése, mérése, a tapasztalatokhoz igazodó differenciált fejlesztés megvalósítása
    - A kötött és kötetlen szervezésű foglalkozásokkal a kognitív tulajdonságok, képességek tervszerű, tudatos alakítása, fejlesztése.

### **Értelmi nevelés, képességfejlesztés**



**Célunk** a gyermekek értelmi képességeinek és megismerő tevékenységének fejlesztése. Bővüljön látókörük, szókincsük, fejlődjön gondolkodásuk. A gyerekek együttműködési és érintkezési képességeinek alakítása, személyiségfejlődésük segítése. motiváltság, kíváncsiság ébrentartása és kielégítése.

**Feladat**

* Kommunikációs képességek fejlesztése.
* Kooperációs képességek fejlesztése.
* A gyermek természetes beszéd és kommunikációs kedvének fenntartása, fokozása, a gyermek meghallgatása, a gyermeki kérdések támogatása, a gyermeki aktivitás, motiváltság, kíváncsiság ébrentartása és kielégítése.

Értelem és érzelem a pedagógiában gyakran szétválasztott fogalmak, véleményünk szerint helytelenül. Mi, mint egy akció két egymástól elválaszthatatlan aspektusaként értelmezzük pedagógiánkban. Most is csupán az elemzés és gondolkodás miatt választjuk külön.

**Alapelvünk:** az "éld át, tapasztald meg személyesen!" gondolat.

Tudatosan **építünk a gyermekek már megszerzett tapasztalataira**, ismereteire, élményeire.

Itt is fontosnak és elengedhetetlennek tartjuk a gyermek utánzó hajlama miatt személyes példamutatásunkat. Célunk a közvetlen és közvetett szociális kommunikációs képességek fejlesztése, melynek a pedagógusok által felkínált és irányított **módszertani kultúráját képzi a beszélgetés, vita, megegyezés.**

A gyermek tevékenykedésének állandóságát érdeklődési vágya tartja fenn. Ezt az összefüggést nevelőmunkánk tervezése során mindenkor számításba vesszük. Az érzelem egyben a gyermeki érdeklődés irányító, mozgató rugója is, ezért annak minél pontosabb feltérképezésére időt és figyelmet fordítunk.

**Élménynek** a nagyon tartós, mély érzelmet tekintjük.

Ez nem jelenti csakis a pozitív tartományt, hiszen a negatív érzelem is az élmény erejével hat a gyermekre. Nevelésfilozófiánk szerint, a világot reálisan akarjuk a gyermeknek mutatni, ezért abban a pozitív és negatív élményeknek egyaránt helye van.

A beszéd életbevágó emberi szükséglet, önmagunk megmutatásának kényszere, melyet a gyerekek sokféle tevékenység közben, az anya-gyermek kapcsolatban, társaikkal történő kapcsolatteremtésben, a felnőttekhez való viszonyulás - érzelem és - vélemény-nyilvántartásban sajátítanak el és alkalmaznak.

A beszéd által növekszik a gyermekek biztonságérzete, segítségével jobban tájékozódik a világban, könnyebben eligazodik közvetlen környezetében.

**Az óvodapedagógus feladatai:**

* Az óvoda nevelőmunkájában, a nevelési folyamat egészében érvényesüljön a kommunikációs és kooperációs képességek fejlesztésének prioritása.
* Érzelmi biztonság megteremtésével és a gyerekek tevékenységszükségleteinek kielégítésével segítse, fejlessze az óvónő a tapasztalatszerzést, a szociális tanulást.
* A spontán és tervezett pedagógiai helyzetekben is alkalmazza, kombinálja azokat a nevelési módszereket, eljárásokat, amelyek elősegítik az érintkezési és együttműködési képességek fejlődését
* Az óvónő a csoport hetirendjében alakítsa ki a kommunikációs játék és drámajáték helyét.
* A tervezett kommunikációs gyakorlatoknál, anyanyelvi játékoknál, drámajátéknál érvényesüljön az életkori megfelelőség, fokozatosság és folyamatosság, tervezési és megvalósítási szinten is.
* Az óvónő támogassa a gyermekek önkifejezési törekvéseit, a drámapedagógia alapelvei segítsék a gyermekeket abban, hogy képesek legyenek érzelmeiket, környezetükkel való kapcsolataikat megjeleníteni.
* Az óvónő segítse a gyermekek kommunikációs kapcsolatainak alakulását, érdeklődjön élményeik iránt, teremtsen lehetőséget játékos gyakorlásra, majd valós helyzetekben történő alkalmazásra (köszönés, megszólítás, véleménynyilvánítás, szándék kifejezése).
* A helyes viselkedés és a társas együttlét szabályait (illemszabályokat) a mindennapi megvalósítás során gyakoroltassa, pozitív értékeléssel erősítse a helyes magatartást.
* A nevelés folyamatában érvényesüljön a differenciált, egyéni fejlesztés, a pedagógiai rugalmasság, az óvónő modell szerepe.
* A kommunikációs és kooperációs tanulás folyamatában a
  + - felnőtt-gyermek,
    - felnőtt-felnőtt (az óvoda dolgozóinak viszonyulása),
    - szülő-óvoda kapcsolata legyen mintaértékű.
* Az óvónő segítse az egészséges önérvényesítés, önértékelés kialakulását, fejlődését, a másság elfogadását.
* Az óvónő olyan szokásokat alakítson ki, amelyeket a gyerekek képesek betartani, amelyekre életkori és egyéni sajátosságaik alkalmassá teszik őket.
* Az együttélés szokásainak finomításával, fejlesztésével segítse az óvónő a pozitív magatartási formák megjelenését. Gyakoroltassa a gyerekekkel a megszokottól eltérő helyzetekben és színtereken
* Teremtsen döntési helyzeteket, támogassa, segítse (ha szükséges) a döntés meghozatalában, végig vitelében.
* Az óvónő
  + teremtsen sok-sok beszédhelyzetet,
  + adjon lehetőséget a gyerekeknek élményeik, gondolataik, problémáik megfogalmazására,
  + a gyerekek kérdéseire mindig válaszoljon,
  + tegyen fel ő is kérdéseket,
  + tapintatosan segítse a beszédhibás gyerekek fejlődését,
  + fordítson figyelmet a gátlásos gyerekekre, empátiával törekedjen a szóbeli aktivizálásra,
  + alkalmazza a nyelvi játékokat.
* Az óvónő használjon metakommunikációs jelzéseket, melyekkel kiegészíti, színessé teszi a verbális közlést, kifejezi érzelmeit.
* Metakommunikációs közlése – gesztus, tekintet, mimika, testmozgás – legyen összhangban szóbeli megnyilvánulásával.
* Segítse a gyermekeket a metakommunikációs jelek elsajátításában, alkalmazásában.
* A gyermekek megismerési vágyának, kíváncsiságának, sokdalú érdeklődésének kielégítése, megismerő képességeik fejlesztése, mozgásszabadságuk biztosítása, mozgásigényük kielégítése, beszédkészségük fejlesztése, beszédkedv felkeltése, fenntartása, beszédszervek, érzékszervek fejlesztése játékos formában.
* Az óvodapedagógus kompetenciájának érvényesítése, a logopédussal való együttműködés terén
* Könyv, irodalom megszerettetése.
* Az irodalmi anyag igényes közvetítése, a gyermekirodalmi műfajok feldolgozásának alternatívái a drámapedagógia metodikájával, szívesen kommunikáló gyermekek nevelése, a kommunikáció különböző formáinak (verbális, nonverbális) fejlesztése, a gyermeki önkifejezés lehetőségeinek biztosítása
* **A multikultúrális nevelés érvényesítése**: különböző népek kultúrájának megismertetése.
* Az anyanyelvi fejlesztés három alaphelyzetének tudatos megvalósítása:
  + - spontán helyzetekben és tevékenységekben,
    - irodalmi nevelés során,
    - az óvodapedagógus által kezdeményezett helyzetekben.
* A hallás, fonémahallás, hangképzés, beszédértés egyénenkénti megismerése, játékos fejlesztése.
* Ismerje meg a gyerekek ismereteit, képzeletét, gondolkodását, érzelmeit, beszédkészségének jellemzőit.
* Teremtsen lehetőséget arra, hogy a gyermekek kreatívan rögtönözhessenek, improvizálhassanak, a nyelvvel is játszhassanak, ezzel segítve a szabad önkifejezést.
* A gyermekek beszédaktivitását, teljes odafordulással, aktív figyelemmel és gondolataikhoz kapcsolódó kérdésekkel tartsa ébren.
* A gyermeki beszéd eszközként való használatának fejlesztése, szókincsbővítés, beszélő környezet biztosítása.

## **Nevelőmunkánk eredményeképpen a gyermekeink fejlődésének jellemzői az óvodáskor végére a 363/2012. (XII. 17.) Korm. rendelet és saját tapasztalataink alapján**

1. A gyermek belső érése, valamint a családi nevelés és az óvodai nevelési folyamat eredményeként a kisgyermekek többsége az óvodáskor végére eléri az iskolai élet megkezdéséhez szükséges fejlettséget. A gyermek az óvodáskor végén belép a lassú átmenetnek abba az állapotába, amelyben majd az iskolában, az óvodásból iskolássá szocializálódik. A szülőket folyamatosan tájékoztatva a gyermekek egyéni fejlődési üteméről, pszichikus és szociális érettség figyelembevételével közösen döntünk a gyermekek beiskolázásáról. A rugalmas beiskolázás az életkor figyelembevétele mellett lehetőséget ad a fejlettség szerinti iskolakezdésre. Azoknál a gyermekeknél, akiknél bármely téren lemaradás tapasztalható, a megfelelő szakember vizsgálatát és véleményét tartjuk fontosnak.

2. Az iskolakezdéshez az alábbi feltételek megléte szükséges: testi, lelki és szociális érettség, amelyek egyaránt szükségesek az eredményes iskolai munkához:

a) A testileg egészségesen fejlődő gyermek hatéves kora körül eljut az első alakváltozáshoz. Megváltoznak testarányai, megkezdődik a fogváltás. Teste arányosan fejlett, teherbíró. Mozgása összerendezettebb, harmonikus finommozgásra képes. Mozgását, viselkedését, testi szükségletei kielégítését szándékosan irányítani képes. A testi, fizikai állapot megítélésében kérjük az óvoda védőnőjének véleményét.

b) A lelkileg egészségesen fejlődő gyermek az óvodáskor végére nyitott érdeklődésével készen áll az iskolába lépésre. A tanuláshoz szükséges képességei alkalmassá teszik az iskolai tanulás megkezdéséhez. Érzékelése, észlelése tovább differenciálódik. Különös jelentősége van a téri észlelés fejlettségének, a vizuális és az akusztikus differenciációnak, a téri tájékozottságnak, a térbeli mozgásfejlettségnek, a testséma kialakulásának.

A lelkileg egészségesen fejlődő gyermeknél:

- az önkéntelen emlékezeti bevésés és felidézés, továbbá a közvetlen felidézés mellett megjelenik a szándékos bevésés és felidézés, megnő a megőrzés időtartama; a felismerés mellett egyre nagyobb szerepet kap a felidézés,

- megjelenik a tanulás alapját képező szándékos figyelem, fokozatosan növekszik a figyelem tartalma, terjedelme, könnyebbé válik a megosztása és átvitele,

- a cselekvő-szemléletes és képi gondolkodás mellett az elemi fogalmi gondolkodás is kialakulóban van.

Az egészségesen fejlődő gyermek:

- érthetően, folyamatosan kommunikál, beszél; gondolatait, érzelmeit mások számára érthető formában, életkorának megfelelő tempóban és hangsúllyal tudja kifejezni, minden szófajt használ, különböző mondatszerkezeteket, mondatfajtákat alkot, tisztán ejti a magán- és mássalhangzókat azzal, hogy a fogváltással is összefüggő nagy egyéni eltérések lehetségesek, végig tudja hallgatni és megérti mások beszédét,

- elemi ismeretekkel rendelkezik önmagáról és környezetéről; tudja nevét, lakcímét, szülei foglalkozását, felismeri a napszakokat; ismeri és gyakorlatban alkalmazza a gyalogos közlekedés alapvető szabályait; ismeri szűkebb lakóhelyét, a környezetében élő növényeket, állatokat, azok gondozását és védelmét; felismeri az öltözködés és az időjárás összefüggéseit. Ismeri a viselkedés alapvető szabályait, kialakulóban vannak azok a magatartási formák, szokások, amelyek a természeti és társadalmi környezet megbecsüléséhez, megóvásához szükségesek; elemi mennyiségi ismeretei vannak.

c) Az óvodáskor végére a gyermekek szociálisan is éretté válnak az iskolára. A szociálisan egészségesen fejlődő gyermekkedvező iskolai légkörben készen áll az iskolai élet és a tanító elfogadására, képes a fokozatosan kialakuló együttműködésre, a kapcsolatteremtésre felnőttel és gyermektársaival.

A szociálisan érett gyermek:

- egyre több szabályhoz tud alkalmazkodni, késleltetni tudja szükségletei kielégítését,

- feladattudata kialakulóban van, s ez a feladat megértésében, feladattartásban, a feladatok egyre eredményesebb - szükség szerint kreatív - elvégzésében nyilvánul meg; kitartásának, munkatempójának, önállóságának, önfegyelmének alakulása biztosítja ezt a tevékenységet.

3. A hároméves kortól kötelező óvodába járás ideje alatt az óvodai nevelési folyamat célja, feladata a gyermeki személyiség harmonikus testi és szociális fejlődésének elősegítése.

4. A sajátos nevelési igényű gyermekek esetében folyamatos, speciális szakemberek segítségével végzett pedagógiai munka mellett érhető csak el a fentiekben leírt fejlettséget.

5. A kiemelt figyelmet igénylő gyermekek iskolaérettségi kritériumai tükrözik a befogadó intézmény elvárásait az iskolába kerülő gyermekekkel szemben.

A gyermekek alkalmassá válnak a társas együttélés szabályainak szabadon, gátlásoktól mentes biztonságos alkalmazására. Fejlődik a kooperációra való képességük. (felnőtt- gyermek, gyermek-gyermek) Beépül az empátia, együttérzés, tolerancia, szeretet, egymás iránti érdeklődés a magatartásukba. Képesek jó és rossz közötti különbséget tenni. Pozitív példákat látnak a konfliktus helyzetek (győztes-győztes) megoldására. Kialakulnak a következő életszakaszba (a kisiskolás korba) való átlépéshez szükséges belső pszichikus feltételek.

# **Az óvodai nevelés tervezése és időkeretei**

Az óvodában a tanulás folyamatos, jelentős részben utánzásos, spontán tevékenység, amely a teljes személyiség fejlődését, fejlesztését támogatja. Nem szűkül le az ismeretszerzésre, az egész óvodai nap folyamán adódó helyzetekben, természetes és stimulált környezetben, kirándulásokon, az óvodapedagógus által kezdeményezett tevékenységi formákban, szervezeti és időkeretekben valósul meg.

A tevékenységközpontú óvodai nevelés céljának és feladatainak ismeretében a pedagógiai ráhatások rendszerét a gyermekek egyéni adottságaihoz igazodva tervezzük meg. Az óvodapedagógus számára alapvetően fontos feladat a teljes nevelési folyamat tudatos átgondolása még akkor is, ha jelentős mértékben építünk a spontán, gyermeki ötletekre, tapasztalatokra. A tervezésben tudatosan vegyük számításba, hogy az egyes gyermekek fejlődési üteme különböző és a gyermek fejlődését tekintve is különböző szinteken lehet egyik vagy másik képességét illetően. A fejlődés dinamikája tehát egy-egy gyermek esetében a különböző területeken más és más lehet. A nevelés és tanulás tervezése egy tömbben, egymással szoros kölcsönhatásban valósítható meg. A tervezés során mindig a 4-es feladatrendszerből kiindulva tervezzük meg a gyermeki tevékenységeket és ezen keresztül szükséges fejlesztéseket. A cél és a feladatok ismeretében a fejlesztést hosszú távon, éves, negyedéves periódusokban gondoljuk át, konkrét formában egy hetes periódusokban tervezünk, így lehetőségünk nyílhat a gyermekek spontán ötleteinek és tapasztalatainak begyűjtésére és a nevelőmunkában való felhasználására. A gyermeket foglalkoztató élmények és tapasztalatok éppen olyan részei a nevelésnek, mint az óvodapedagógus által előzetesen átgondolt és megtervezett feladatok. A gyermeki személyiség fejlesztése, az életre való felkészítés feltételezi a gyermek szűkebb és tágabb környezetében megszerzett, átélt élményeinek és tapasztalatainak, ötleteinek, aktuális tevékenységeinek beépítését a nevelőmunka egészébe. A rövid időszakot átfogó tervezés lehetővé teszi olyan nevelési alaphelyzet kialakulását, amiben a gyermek és az óvodapedagógus aktív egymásráhatása képes a nevelési, tervezési folyamatot befolyásolni. Alapvetően a tevékenységek megtervezéséből kiindulva a **neveléstanulás komplex egymásra hatását figyelembe véve szükséges tervezni.** A tervezésnél nem az ismeretanyag növelésére, hanem a több alkalommal, sokoldalúan, különböző nézőpontokból való megközelítésre helyezzük a hangsúlyt. Kevesebbet, de azt alaposabban, többoldalú tapasztalatszerzés és tevékenykedtetés segítségével terezzük meg.

Az éves munkatervben megjelölt feladatok iránymutatóak a tematikus terv elkészítéséhez, mely alapját képezi a vázlatok megírásának. Intézményünkben a pedagógusoknak és a gyakornokoknak tematikus tervekhez kapcsolódóan szükséges heti két vázlatot elkészíteni. A gyermekek fejlődési üteméről készült feljegyzéseinket a megfigyelő lapon rögzítjük, a konkrét megfigyeléseink adnak alapot az egyéni, differenciált fejlesztés megtervezéséhez. A gyermekek ötleteinek, javaslatainak feljegyzése, összegyűjtése a tevékenységek sokszínűségének megtervezéséhez nyújt segítséget.

Ezen tevékenységek időpontjait és tartalmát mindenkor a csoport életkorának fejlettségi szintjének, és az aktuális nevelési feladatoknak megfelelően, a csoportban dolgozó két óvónő együttesen határozza meg.

Mindennapos szabadon választható művészeti jellegű tevékenységek rajzolás, mintázás, kézi munka.

* **Időnként,** az óvoda programjaihoz igazodóan, a sajátos nevelési feladatoknak megfelelően ugyanezen tevékenységek célirányos formában, óvónői kezdeményezés alapján szerveződnek.

Tervező munkánkban a játék, tanulás és munka jellegű tevékenységeket egységes egészként kezeljük gondolkodásunkban, mint a gyermekek nevelésének eszközeit.

## **Heti rend**

Az egyes gyermekcsoportok heti rendjének kialakítása a csoportos óvónők feladata.

**A hét általános feladatait magába foglaló heti rendnek számtalan variációja lehetséges, a csoportok életének aktuális eseményeihez, a gyermekek igényeihez, speciális szükségleteihez és érdeklődéséhez igazodóan, mindezek a nyugalom és a rendszeresség kialakítását segítik elő. Irányadója a nevelői kompetenciák és a gyermeki kíváncsiság, kihasználva a komplexitás adta lehetőséget.**

A csoportok heti rendje a nevelési év különböző szakaszaiban teljesen eltérően is alakulhat.

Az iskolába lépés előtti időszakban a heti rend szigorúbbá válik.

A heti rend összeállításánál is figyelembe vesszük a gyermekek elképzeléseit saját életük eseményeinek időrendbe sorolásánál.

## **Napirend**

Az óvodai élet keretét a napirend kialakítása jelenti, mellyel a csoportok napi életének folyamatát, szervezettségét határozzuk meg. A jól kialakított napirend hozzájárul a gyerekek biztonságérzetéhez, segíti a nyugodt légkör megteremtését, fenntartását. Az állandóan és/vagy ciklusosan megjelenő tevékenységek nyugalmat, folytonosságot, támaszt biztosítanak.

A napirendjavaslat tájékoztatást nyújt arról, hogyan épülnek egymásra a különböző tevékenységek. Ennek alapján az óvónők dolgozzák ki a gyerekek számára legideálisabb napirendet, melyben a korcsoport, a gyerekek fejlettsége, az évszakokhoz való igazodás a meghatározó. A tervezésben gondot kell fordítani az egyes tevékenységekhez szükséges idő biztosítására, a folytonosságra, rugalmasságra.

Napirendünk összeállításánál arra törekedtünk, hogy az rugalmas keretet adjon életünkhöz, ezáltal is biztosítva a **szabad játék kitüntetett szerepét**. Időrendi keretei és tartalmai biztosítsák a gyermekek egyéni életritmusának érvényesülését és fejlődésének lehetőségét, valamint a speciális egészségügyi ellátást, gondozási feladataink összehangolását. Ezen felül lehetőséget ad a **párhuzamosan végezhető differenciált tevékenységek megvalósítására**.

Hisszük, hogy az aktivitáshoz és alkotáshoz nyugalom, kiegyensúlyozott légkör és értelmes fegyelem szükséges.

A napirendi szakaszok tág időkeretei segítik:

* az egyéni eltérések rugalmas kezelését
* a folyamatosságot, a rugalmasságot, a várakozási idő kiiktatását
* a szeretetteljes légkör jelenlétét
* a biztonságérzet, a kötődés alakulását
* az egészséges fejlődést, a szokások kialakulását
* a játék elsődlegességét
* a képességfejlesztő, tevékenységszervező nevelés integrált és komplex szemléletű felfogását.

**A kiemelt figyelmet igénylő gyermekek fejlesztését a délelőtti és a délutáni órákban biztosítjuk.**

|  |  |  |
| --- | --- | --- |
| **Időpont** | | **Tevékenység** |
| 600-800 | | Gyülekezés, a gyermekek csoportokba érkezése, szabad játékhttp://cms.sulinet.hu/get/d/08838b81-b356-4ef7-bae8-5ac51a63c4c8/1/1/b/Normal/normal.png |
| 800-1030 | | Szabad játék, tevékenységekben megvalósuló tanulás, egyéni fejlesztés, folyamatos reggeli, mindennapos egészségfejlesztő testmozgás, gyümölcsfogyasztás, szabadidős tevékenység  D:\Óvoda\Óvodai adminisztráció minden\BECS\fruits.jpgKéptalálat a következőre: „ in the kindergarten clip art”Képtalálat a következ&odblac;re: „KÉPEK A GYEREKEKR&Odblac;L”Kapcsolódó kép |
| 1030-1200 | | Készülődés az udvarra, ebédig játék, mozgás a szabadban, séták, kirándulások  Képtalálat a következ&odblac;re: „KÉPEK A GYEREKEKR&Odblac;L”Képtalálat a következ&odblac;re: „KÉPEK A GYEREKEKR&Odblac;L”Képtalálat a következ&odblac;re: „KÉPEK a gyerekek kirándulásról” |
| 1200- 1300 | Tisztálkodás, terítés, ebéd  Kapcsolódó kép Képtalálat a következőre: „ebéd az oviban rajz” | |
| 1300-1500 | Tisztálkodás, mese, vers, ének, zene, pihenés, folyamatos ébredés  Képtalálat a következőre: „brushing teeth in the kindergarten clip art” D:\Óvoda\Óvodai adminisztráció minden\BECS\Charlie Brown.png | |
| 1500-1730 | Tisztálkodás, uzsonna, szabad játék, szabadidős tevékenység, egyéni fejlesztés  D:\Óvoda\Óvodai adminisztráció minden\BECS\snack.jpgKéptalálat a következ&odblac;re: „KÉPEK A GYEREKEKR&Odblac;L”Képtalálat a következőre: „szabad játék az óvodában” | |

## **A tanulási folyamatok**

* A teljes nevelési folyamat, amely vegyes, részben osztott vagy osztott csoportokon belül a gyermeki tevékenységre, önállóságra, döntési helyzetekre és sokoldalú tapasztalatszerzésre épül.
* A nevelési folyamatba szervesen illeszkedő tanulási folyamat, melynek részei:
* spontán játékos tapasztalatszerzés,
* cselekvéses tanulás
* gyakorlati problémamegoldás
* az óvodapedagógus által irányított megfigyelés, tapasztalatszerzés, felfedezés (szokások alakítása)
* utánzásos minta, modellkövető magatartás és viselkedéstanulás

**A tanulási folyamatok munkaformái**

|  |  |
| --- | --- |
| **Nagy csoportos (beszélgető körben manipulációval)** | Mese-vers; ének-zene, környezeti nevelés, matematikai nevelés, drámajáték, kommunikációs játék |
| **Mikro csoportos** | Vizuális, testnevelés; matematikai nevelés; kommunikációs játék |
| **Egyéni** | Differenciált képességfejlesztés |

# **A program tevékenységformái**

A tevékenységközpontú óvodai nevelés tartalma a tevékenységeken keresztül jut érvényre és a nevelési folyamat négyes, feladatrendszerén keresztül valósul meg. A feladatrendszer elemei a gyakorlatban nem különülnek el egymástól. A játék és a tanulás teljes mértékben összekapcsolódik óvodáskorban.

## **A Tevékenységközpontú Óvodai Nevelési Program 4-es feladatrendszere**

* Társas, közösségi tevékenység
* Munkatevékenység
* Játék és tanulási tevékenység
* Szabadidős tevékenység

**A gyermek életmegnyilvánulásaiban sohasem különülnek el a különböző tevékenységek, azok komplex módon, egymást kiegészítve jelennek meg. A játék a 3-7 éves korú gyermek alapvető, mindennapjait átszövő tevékenysége.** A játék nemcsak azért kitűnő talaja a fejlesztésnek, mert általa szinte észrevétlenül tanul a gyermek, hanem azért is, mert a játékban kiélheti, kipróbálhatja, feldolgozhatja és gyakorolhatja az életben előforduló szituációkat, az őt érő élményeket.

A kisgyermekkori tanulás - főként játékban – örömteli cselekvésen alapuló komplex készségfejlesztő tevékenységként valósul meg óvodánkban. Az óvodáskori tanulást egyértelműen a nevelés eszközeként kezeljük, mellyel a teljes személyiség fejlődését, fejlesztését támogatjuk. Célunk az attitűdök erősítése, az alapkészségek és kulcskompetenciák képességinek fejlesztése, annak érdekében, hogy az egész életen át tartó tanulás adottságát elsajátítsa.

Pedagógiai Programunkban az **élettel teli, élményszerű tanulás elvét kívánjuk követni. Valódi tudásnak azt tekintjük, amit a gyermek maga fejt meg**, **és cselekvésen keresztül sajátít el.** Ennek érdekében fontos, hogy minél több tapasztalathoz jusson, élményeket élhessen át, és természetes kíváncsiságát kielégíthesse. Ezért a játékban megvalósuló **önkéntes és cselekvéses tanulás** az óvodai tanulás útja.

Programunk a **konkrét tapasztalatszerzést** a **hatékony cselekedtetéssel** társítja, és minden gyermek számára biztosítja a korának megfelelő tudást, a felfedezés, rácsodálkozás, kísérletezés, felismerés lehetőségét, kreativitásának erősítését.

Az óvodai tanulás elsődleges célja az óvodás gyermek kompetenciáinak fejlesztése. Az óvodapedagógus a tanulást támogató környezet megteremtése során épít a gyermekek előzetes tapasztalataira, ismereteire, támogat, inspirál, közvetít.

Játékos felzárkóztató programokat szervezünk a hátrányok leküzdésére azoknak a gyerekeknek, akik önként nem kapcsolódnak be a tanulási tevékenységekbe. Követelményeinket a gyermek ismeretében, a gyermek egyéni fejlettségéhez előzetes tapasztalataihoz, ismereteihez igazítjuk. Minden gyermeket saját képességeihez mérten fejlesztünk és mérünk, egyéni fejlesztő értékeléssel segítjük személyiségének kibontakozását.

**Cél:**

* kompetenciák fejlesztése, attitűdök erősítése
  + a gyermek önkéntes cselekvő aktivitása, közvetlen, sok érzékszervet foglalkoztató tapasztalatszerzése, felfedezése, gyakorlati problémamegoldása
* szocializáció segítése
* tevékenység vonzása, tanulás öröme, sikerélményhez juttatás
* az utánzáson alapuló minta - és modellkövetése
* a gyermek spontán tapasztalatszerzése
* az óvónő által irányított megfigyeltetés
* felfedezés, kísérletezés
* a gyermekek kérdéseire, válaszaira épülő ismeretszerzés
* gyakorlati problémamegoldás
* kezdeményezett és kötelező tevékenységek.

**Tevékenységekben megvalósuló tanulás formái:**

kötött:

* egészségfejlesztő testmozgás
* matematikai tapasztalatszerzés nagycsoportban
* ének, zene, énekes játék, tánc

kötetlen:

* rajzolás, festés, mintázás, kézi munka
* verselés, mesélés, minden napos mesélés
* mozgásos játékok
* külső világ tevékeny megismerése matematikai tartalmakkal.

#### **Tartalom**

* Az óvónő biztosítsa a gyermeki tapasztalatszerzés és tanulás lehetőségét, az ahhoz szükséges feltételeket.
* Az óvónő a tanulási folyamatot szervezheti:
  + kötetlen formában: a kezdeményezett tevékenységek a játékidőben zajlanak úgy, hogy nincs közben játékelrakás, majd a tevékenységek befejezése után a gyerekek visszatérhetnek eredeti játékukhoz.
  + kötött formában: az egész csoport egy időben tevékenykedik,
  + mikro csoportban tevékenykednek a gyerekek.
* A napirendi javaslat tartalmazza a tevékenységi formák és foglalkozások rendszerét, a tanulási folyamat szervezési módját.
* Az óvónő a gyermekek megismerési vágyára, a tevékenységeik során szerzett benyomásokra, tapasztalatokra, érzelmi beállítottságukra támaszkodva szervezze, irányítsa a tanulási folyamatot.
* A nevelési folyamat egészét, ezen belül a játékot tekintse az óvodai tanulás legfontosabb színterének, fogadja el a játék értékét, és tudatosan rendelje mellé a szervezett és spontán tanulást is.
* Az óvónő biztosítsa a sokoldalú cselekedtetés és a több érzékszervet igénybevevő tapasztalás lehetőségét, a tapasztalatszerzést folyamatban gyakoroltassa és teremtse meg a többszöri visszatérés lehetőségét.
* Gyermekek értelmi képességeinek - érzékelés - emlékezet- képzelet – kreativitás – fejlesztése a gyermek spontán szerzett tapasztalatainak, ismereteinek rendszerezése, bővítése, különböző élethelyzetekben, tevékenységekben való gyakorlásának biztosítása.
* Differenciált, egyéni képességek szerinti fejlesztés, egyéni értékelés tehetséggondozás, felzárkóztatás.
* A tapasztalatok elsősorban a gyermeket közvetlen környezetéből származzanak.
* Gondoskodjon a gyerekek életkorának megfelelő eszközökről, ezek folyamatos jelenlétéről.
* A tapasztalatszerzéshez kapcsolódó „gyűjtőmunkát” (könyvek, tárgyak, eszközök, termések stb.) rendszeresen szervezze és irányítsa az óvónő.
* Alakítsa ki e tárgyak használatához kapcsolódó szabályokat, a „beszélő környezetet”.
* Az óvónő a tanulási folyamatban változatos, játékos eljárásokat, módszereket alkalmazzon, ezeket az adott szituációnak megfelelően kombinálja.
* A játékosságot, mint alapelvet a tanulás egész folyamatában érvényesítse.
* Az óvónő biztonságot adó személyével, figyelmével segítse a gyermekek belső motiváltságának kialakulását, a tanuláshoz való pozitív viszonyuk fejlődését.
* Minden gyerek képességét önmagához – saját lehetőségéhez viszonyítva igyekezzen fejleszteni.
* Tartsa tiszteletben a gyermek önkéntességét.
* Törekedjen arra, hogy minden gyerek reálisan ismerje meg értékeit, de azt is tudja, hogy melyek a hiányosságai.
* Segítségnyújtását a gyermek egyéni adottságához igazítsa, adjon minél több pozitív megerősítést, buzdítást, dicséretet.
* Tervezésnél ügyeljen arra, hogy a nevelési területek tartalma igazodjon a gyerekek érdeklődéséhez, fokozatosan mélyüljön, bővüljön.
* A szervezett tanulás formáinak (kötött és kötetlen) kialakításánál az óvónő vegye figyelembe a gyerekek életkorát, a tanulási tartalmat.
* Tapasztaltassa és gyakoroltassa a gyerekekkel a foglalkozásokhoz kapcsolódó magatartási formákat, az alkalmazkodás szükségességét, fejlessze a gyermekek együttműködését.
* Jól megválasztott módszerekkel, érdekes eszközökkel segítse a gyermekek szándékos figyelmének kialakulását, fejlődését.
* Tegye lehetővé és segítse a gyermeket, hogy tévedését saját maga próbálja kijavítani.
* Az óvodába lépéskor, majd folyamatosan szerezzen információkat megfigyeléssel, méréssel a gyerekek képességeiről, térképezze fel a szociálisan hátrányos helyzetű, sajátos nevelési igényű gyermekeket. Az így szerzett adatokra támaszkodva határozza meg azokat a támogató-segítő eljárásokat, képességfejlesztő módszereket, melyek segíteni tudják a gyermekek differenciált személyiségfejlesztését.
* **Vegye észre, ismerje fel a tehetséges gyermeket**, egyéni fejlesztésére a terhelés fokozatos emelésével helyezzen hangsúlyt. Teremtse meg azokat a lehetőségeket, amelyben a gyermek tehetsége kibontakozhat és fejlődhet.

**Az óvodapedagógus feladata:**

* Az óvodai tanulás folyamatos, minden óvodai tevékenységi formában való megjelenésének biztosítása.
* Az ismeretszerzés, az egész nap folyamán adódó helyzetekben, természetes és szituált környezetben, kirándulásokon és az óvodapedagógus által kezdeményezett kötött, vagy kötetlen foglalkozásokon és időkeretekben valósuljon meg.
* **A 3-7 éves korú gyermek fejlesztése a** nevelési céloknak megfelelően a **nevelési folyamatban valósuljon meg.**
* A nevelési folyamatban a környezettel való állandó és szoros kapcsolat megteremtése.
* A nevelési folyamatban a gyermek spontán fejlődése, érése és a nevelési céloknak megfelelő tudatos fejlesztése egymást kiegészítve érvényesüljön.
* Az objektív és szubjektív feltételek biztosítása.
* Az egész napos szabad játék lehetőségének biztosítása a csoportban és az udvari tevékenységek során egyaránt.
* A tanulást támogató környezet kialakítása.
* A gyermek kompetenciáinak feltérképezése, erre épülő tervezés, és irányítás megvalósítása
* öndifferenciálás mellett, lehetőség biztosítása a felfedezésre, kísérletezésre
* változatos szervezeti formák, keretek alkalmazása
* az információ feldolgozása során, a próbálkozás, tévedés és hibázás lehetőségének szem előtt tartása, kudarctűrő képesség fejlesztése
* az ismeretanyag többszöri kódolással, változatos csatornákkal való rögzítése
* önreflektív módú elemzés, értékelés, és azzal koherens egyéni fejlesztési tervek készítése
* a tevékenységek eredményességét elősegítő, változatos tanulásszervezési eljárások, technikák alkalmazása, értékeléssel összehangolt célok és feladatok meghatározása
* az alulteljesítő és kiemelkedő képességű gyermekek fejlődéséhez az óvodapedagógusok folyamatos innovációja
* a játék intimitásának sérthetetlenségére való törekvés
* tanulási helyzetekben megerősített cselekvési minták használata
* a mintakövetési, modellkövetési, facilitátori szerep biztosítása
* együtt játszás, kooperáció, alkalmazkodás, együttérzés, belső kontroll alakítása
* az alkotás, konstruálás során az önállóság, önfegyelem növelése, elismerés átélése
* folyamatos játékkörnyezet biztosítása, játékra motiválás fenn-, és tiszteletben tartása
* együtt játszás során a társadalmi normák alkalmazása és betartása, „Mi” közösségi érzés erősítése
* játékpedagógiai követelményeknek megfelelő módszerek, eszközök, anyagok használata
* óvodán kívüli élményszerzés
* folyamatos játékkörnyezet biztosítása, játékra motiválás fenn-, és tiszteletben tartása
* játékpedagógiai követelményeknek megfelelő módszerek, eszközök, anyagok használata
* óvodán kívüli élményszerzés
* különböző játékszituációkban a kommunikáció fejlesztése (nyelvi minta, szókincs, metakommunikáció)
* bábjáték lehetősége, dramatizálás, anyanyelvi játékok alkalmazása.

### **Társas, közösségi tevékenység**



Társas és közösségi tevékenységgel kapcsolatban a gyermekkel szemben támasztott két fő követelmény: tanuljon meg másokkal érintkezni és együttműködni.

**Célunk** a testi, lelki egészségvédelem biztosítása. A szociális kapcsolatok harmóniájának megteremtése, a gondozás, testápolás, táplálkozás, egészségfejlesztő testmozgás, pihenés szokásainak alakítása. Az egészséges életmód, a környezettudatos szemléletmód kialakítása, érzelmi, erkölcsi nevelés és a szocializáció biztosítása. A multikulturális nevelés keretében az önazonosság, személyes kompetenciák erősítése, más népek nyelvének, kultúrájának megismerése. Az egyenlő hozzáférés feltételeinek megteremtése, a tehetségek kibontakoztatása, az egyéni képességek jellemzőinek figyelembe vételével differenciált fejlesztés megvalósítása, felzárkóztatás.

**Feladatok**

|  |
| --- |
| * Az egészséges óvodai környezet fenntartása, napirend szerinti tevékenységek biztosítása, derűs, nyugodt, szeretetteljes légkör megteremtése, állandó értékrend biztosítása. * Tudatosan törekszünk a közösségben zajló folyamatok, a társas kapcsolatok és a közös tevékenység kibontakoztatására. * Az alternatív nevelési módszerek differenciált alkalmazása. * A gyermeki személyiség tiszteletben tartása. * A családi és az óvodai gondozási szokások összehangolása, az egészségügyi felügyelet segítségével a szülők körében tudatosítjuk a prevenció és a szűrés fontosságát. * Az egészségvédelem (betegség-egészség, táplálkozás, aktív mozgás, pihenés, érzékszervek higiénéje), a korszerű táplálkozási szokások megalapozása. |

**Tartalom**

A nevelési folyamatban, a szülőkkel történő együttműködésünk során tudatosan törekszünk a hiteles kommunikációra, az óvoda alapvető funkciójának megőrzésére, a felmerülő nézetkülönbségek kompromisszumos megoldására, a családdal való pozitív viszony fenntartására. Azt tapasztaljuk, hogy a gyermekek figyelme, érdeklődése az intézményi szocializációs térben egyre inkább a családon kívüli személyekre terelődik, személyes kapcsolatrendszerük kibővül, ezért erősítjük a formális szerveződés szabályait, a mindennapok történéseit, ugyanakkor hagyjuk érvényesülni a családi élettér sajátosságait. Nevelő munkánk során tudatosítjuk a gyerekben, hogy ők a közösség értékes tagjai, cselekedeteikkel befolyásolni tudják a közösségben zajló folyamatokat, hogy tetteikért vállalják a következményeket. Ehhez a tanulási folyamathoz igyekszünk megteremteni a nyugodt kommunikációs teret és feltételeket. A gyermekek önállóságának fejlesztése, elősegítése, erősítése érdekében lehetőséget biztosítunk minden kisgyermek számára az önkiszolgáló tevékenység gyakorlására. Képességeik, készségeik figyelembe vételével irányítjuk tevékenységeiket, ha igénylik, segítséget nyújtunk, példamutatásunkkal, pozitív példa kiemelésével erősítjük a szokások elsajátításának folyamatát.

**Az óvodapedagógus feladatai**

* A formális szerveződés szabályainak erősítése a családi élettér sajátosságainak érvényesítésével.
* A gyermekek társas kapcsolatainak, egymás iránti érdeklődésének, együttműködésének kialakítása, a szociális képességeik fejlesztése. Etikus viselkedéssel, pozitív példaadással olyan pedagógiai környezet kialakítása, melyben a mások felé fordulás, a másság elfogadása és tolerálása mindenki számára természetessé válik.
* Mintaadó magatartás, modell-értékű szerep, közös élmények átélésének biztosítása.
* A jutalmazás, fegyelmező intézkedések elveinek és formáinak, valamint az együttélés normáihoz igazodó nyelvi formák alkalmazása.
* A gyermek természeti és társadalmi környezettel való kapcsolatának alakítása, a természet és az ember által létrehozott környezet megismerésének, az emberi munka, alkotások megbecsülésének, a hagyományok ápolásának támogatása.
* A környezettudatos cselekvési szükségletek, szokások, gondolkodás, értékrend, döntési képességek fejlesztése.
* Változatos, sokszínű tevékenykedtetés biztosítása interaktív helyzetek átélésével, beszélő környezetben.
* A konfliktusos helyzetekben a nyertes-nyertes stratégia megtapasztalása pozitív példamutatással, verbális és nonverbális jelek szabadon való használatával. a humor értése és alkalmazása.
* Demokratikus, humanista elvek alapján kölcsönös bizalom, felelősség, szeretet erkölcsi, esztétikai értékek kialakítása.
* A fokozatosság, önállóság, intimitás biztosítása, a szükségletek kielégítése, az egészséges életmód kialakulásához szükséges feltételek megteremtése.
* Az életorientált, konstruktív életvezetés megalapozása, testi, lelki egészségvédelem.
* A betegségmegelőzés és az egészségmegőrzés szokásainak színvonalas, folyamatos fejlesztése pozitív megerősítéssel, példamutatással.
* Kulturált étkezési szokások és illemszabályok elsajátítása a mindennapi szituációk során.

**A fejlődés várható eredménye óvodáskor végére**

* **A fokozatosság, tervszerűség elvének érvényesítéséve**l nagyfokú önállóság elérése az önkiszolgáló tevékenységeikben.
* Jellemző a biztonságos eszközhasználat.
* Kialakulnak a szociális komptenciák a társas kapcsolataikban.
* A szocializáció folyamatában megismernek néhány, a tanuláshoz, és közösségi élethez szükséges viselkedési szabályt, normát.
* Kialakul a feladattudat, a szabálykövetés, a kreatív problémamegoldás, a helyes életritmus. A szociálisan érett gyermek késleltetni tudja szükségleteit.
* Önmegvalósítás – önkibontakoztatás – önfejlődés.
* Kialakul a testi, lelki egészség, a mindennapos mozgás, a korszerű táplálkozás igényének szokássá válása.
* Megerősödik az iskolába lépéshez szükséges kommunikáció, kreataivitás, kooperáció az interakciókon keresztül.
* Kialakul a hazaszeretet, a szülőföldhöz való kötődés.

### **Munka jellegű tevékenységek**



Az életre való felkészítés nem nélkülözheti a munkatevékenység lehetőségeinek kiaknázását. **A munka az óvodás gyermek számára játékos jellegű, gyakran nem is választható szét a játék és munkatevékenység.** Az értékteremtő munka pedagógiai funkciója nem a szakismeretek gyakoroltatása, hanem a gyermek értékteremtő együttműködési képességeinek fejlesztése. A munka megszervezésének módja fejti ki a nevelő-fejlesztő hatást. Itt is alapvető követelmény az önállóság, az öntevékenység lehetőségeinek megteremtése.

**Célja az önálló munkavégzésre való képességek fejlesztése, a munka megbecsülésére nevelés,** a tapasztalatszerzésnek és a környezet megismerésének, a munkavégzéshez szükséges attitűdök és képességek, készségek, tulajdonságok (mint például a kitartás, az önállóság, a felelősség, a céltudatosság) alakítása.

**Feladat**

* A különböző típusú munkajellegű tevékenységek tervezése, azok feltételeinek biztosítása.
* Az eszközök helyes, célszerű és biztonságos használatának elsajátítatása.
* Éljék át a segítő munka örömét.

**Tartalom**

A személyiségfejlesztés fontos eszköze a játékkal és cselekvő tapasztalással megvalósuló tanulással sok vonatkozásban azonosságot mutató, azzal egybeeső munka és munkajellegű játékos tevékenység (az önkiszolgálás, felnőtteknek nyújtott segítség, alkalmi megbízatások teljesítése, a csoporttársaknak nyújtott segítség, az elvállalt naposi munka, a környezet-, növény- és állatgondozás stb.).

Arra törekszünk, hogy a gyermekek munka jellegű tevékenysége – önként, azaz örömmel és szívesen végzett aktív tevékenység legyen.

Az **önként vállalt feladatok,** munkafolyamatok végzése során megéli a gyermek a közösségért való tevékenykedés örömét is, ami normák, értékek, szabályok kialakulásához vezet. Szerintünk a folyamatos visszajelzés az egyéni fejlesztő értékelés (saját és mások elismerése) a legmotiválóbb erő, amely a gyermekkel való együttműködés során ösztönzi, megerősíti a gyermekeket. Sokszor nem is a munka, hanem megszervezésének módja fejti ki a fejlesztő, nevelő hatást.

##### **Alapvető követelménynek tartjuk az önállóságot a felelősségvállalást, céltudatosságot és az öntevékenység lehetőségének megteremtését.**

A gyermeki munkára nevelés során, a tapasztalatszerzésnek és a környezet megismerésének a munkavégzéshez szükséges attitűdök és képességek, készségek, tulajdonságok alakításának fontos lehetőségét látjuk.

#### **A különböző típusú munkajellegű tevékenységek tervezése, azok feltételeinek biztosítása.**

* Az óvónő tervezze meg:
* A gyerek önmagával kapcsolatos önkiszolgáló tevékenységeit.
* A társai érdekében végzett tevékenységeket.
* Az alkalmi feladatokat, megbízatásokat.
* Szervezze meg, biztosítsa azok feltételeit:
* A gyerekek végezzenek környezetszépítő munkát.
* Vegyenek részt játékok lemosásában.
* Végezzenek alkalomszerű ismétlődő munkákat.
* Vegyenek részt kerti munkában, növény- és állatgondozásban.
* Teljesítsenek megbízatásokat, feladatokat.
* Végezzenek a közösségért munkatevékenységet.

**Az óvodapedagógus feladatai:**

* Az óvónő a fokozatosság betartásával törekedjen arra, hogy a gyerekek segítséggel, majd teljesen önállóan, öntevékenyen, önkéntesen végezzenek munkajellegű tevékenységeket.
* Adjon lehetőséget a gyerekeknek bármilyen, őket érdeklő munkatevékenység elvégzésére, ha azokat veszély nélkül képesek megvalósítani.
* Törekedjen arra, hogy minden munkatevékenység örömet jelentsen a gyerek számára, és azokat önállóan végezhesse.
* A tevékenységben alakítsa ki a döntési helyzeteket, a döntési képességek gyakorlása érdekében.
* Az óvónő minden munkafajtánál adjon mintát az eszközök használatához, a folyamat sorrendiségének megismeréséhez.
* A munka jellegű feladatokat a gyerek személyiségéhez igazítsa, hogy a tevékenység örömet jelentsen, a gyerek sikerélményhez jusson.
* Értékelése legyen buzdító, megerősítő, hogy a gyerekben pozitív viszony alakuljon ki a munkához.
* A gyakorlás során fokozatosan csökkentse a felnőtt- gyerek együttműködését, és növelje a gyerek- gyerek együttműködését.
* A naposi munka bevezetésének időpontját ahhoz kösse, hogy a gyerekek már készség szinten ismerik a folyamat menetét, fogásait. Figyeljen arra, hogy ez a szint erősen eltérő is lehet csoportján belül.
* A naposok választásakor kerülje a kötelező sorrendiséget, a gyerek személyi jellemzőihez, kívánságához igazodjon. (pl.: ma nem szeretne napos lenni; a barátjával szeretne napos lenni;…stb.).
* Keresse, tervezze azokat a lehetőségeket, amelyekben a gyerekek feladatokat, megbízatásokat teljesítenek.
* Az alkalomszerű ismétlődő munkákat (játék eltevés, teremrendezés, ágyazás, önkiszolgálás) a gyerekek együtt végezzék a felnőttek átgondolt, segítő vezetésével.
* A megbízatásokat, alkalmi munkákat a gyerekek önálló vállalkozás alapján végezzék, az óvónő soha ne alkalmazzon kényszerítő eljárásokat.
* A gyakori elismerés, dicséret hatásával érje el, hogy a gyerekek szívesen vegyenek részt munkatevékenységekben.
* A növény- és állatgondozást úgy alakítsa ki, hogy a gyerekek minél több műveletet tudjanak önállóan végezni.
* Az óvónő folyamatosan biztosítsa és bővítse a munkatevékenységhez szükséges munkaeszközöket. Ezek számára állandó, és a gyerekek számára elérhető helyet alakítson ki.
* A feladatokat a gyerekek képességéhez, igényéhez igazítsa.
* A közösségért végzett munkát úgy szervezze, hogy a gyerekek gyakorolhassák az együttműködést, szervezést, és képesek legyenek a folyamat végig vitelére.

**A fejlődés várható menete az óvodáskor végére:**

A gyermekmunka megszerettetésén keresztül olyan kognitív készségek, képességek fejlődése, érése várható, mint az összpontosítási képesség, a munkaszervezési készség, továbbá érzelmi-akarati tulajdonságok kialakulása úgymint önállóság, önértékelés, önbizalom, valamint a szociális-társas képességek, a felelősségérzet, felelősségtudat kialakulása, melyek pozitívan befolyásolják a gyerekek közösségi kapcsolatát, kötelességteljesítését.

### **Játék és tanulási tevékenység**

****

**Célja,** hogy a belülről indított és vezérelt játéktevékenység célja a gyermekek rendszeres örömforrásának biztosítása. Az intellektuális, mozgásos, szociális tapasztalatok, élmények többszöri átélésével a gyermek egyéni vágyainak, ötleteinek kibontakoztatása.

A nevelés eszközeként, módszereként, a tanulási tevékenységgel integrálva jót és jól játszani elemi biológiai-pszichológia szükséglet kielégítésével, a komplex, egészséges személyiségfejlődés biztosítása.

Pozitív kompetenciaérzet kialakítása („tudom, akarom, meg tudom csinálni”)

Az együttjátszás során a társadalmi együttéléshez szükséges normák elsajátítása.

Segítse elő a gyermek személyiségének alakulását, képességeik fejlődését.

**Feladat**

* A játékhoz szükséges feltételek biztosítása.
* A szűkebb és tágabb környezetből szerzett gyermeki benyomások feldolgozásának biztosítása a szabad játékban és a tanulás során.
* A 3-6-7 éves korban megjelenő játékfajták, s azok tartalmának, minőségének gazdagítása, a gyerekek egyéni sajátosságainak figyelembe vételével.
* A játék vezetésében megfelelő módszerek, eljárások alkalmazása.

### **Tartalom**

Értelmezésünkben a játék a gyermek pszichikumát, kreativitását fejlesztő és erősítő, valamint élményt adó tevékenység.

Felfogásunkban a játéktevékenység tág értelmezése lehetővé teszi, hogy nemcsak a tárgyi, manuális, vagy mozgáshoz kapcsolt tevékenységeket ismerjük el, hanem a „szellemi alkotást” is tevékenységként fogjuk fel a játék során. A gyermek gondolatban megalkotja, kitalálja a játék szereplőit és bármilyen eszközzel vagy tárggyal helyettesíti azokat. **A tevékenységközpontú program alapelve, hogy minél több időt, alkalmat és lehetőséget biztosítsunk a gyermekeknek az elmélyült játékra.** A játéktevékenységhez szükséges feltételeket, ötleteket és eszközöket azonban az óvodapedagógusnak kell biztosítani.

Véleményünk szerint a játék nem más, mint a külső és belső valóság egyik érvényes feldolgozási módja.

A játékban a gyermek folyamatosan és spontán módon utánozza környezetét, főleg a felnőtteket, és mindez a szociális magatartási formák és értékek elsajátítását eredményezi.

Nevelőtestületünk a játékot az óvodás korú gyermekek **alapvető tanulási, és a leghatékonyabb fejlesztő tevékenységi** formájának tekinti. A gyermeki psziché szempontjából olyan elemi szükséglet, aminek minden nap a lehető legzavartalanabbul ki kell elégülnie, mert csak így válik a kreativitást fejlesztő és erősítő élményt adó tevékenységgé.

Tudjuk, hogy a játék az öröm forrása, **ezért támogatjuk a gyerekek szabad, elmélyült, önkéntes és spontán játékát**, lehetőséget biztosítunk a gyermekek számára, hogy képességeiket önállóan választott sokrétű játéktevékenységgel fejlesszék. A játéktevékenységben megvalósított tanulásfelfogásunk szerint **a szabad játékban a gyermek spontán szerez tapasztalatokat,** míg **az általunk tervszerűen előkészített és felajánlott tevékenység során a játékban tanul és szerez tapasztalatokat** a gyermek. E párhuzamosan végezhető tevékenységrendszerben az óvónő és a gyermek részvételét illetően van csak különbség. A pedagógus szakmai felkészültsége garancia a differenciált fejlesztés alkalmazására.

Az óvoda biztosítja a gyermekként való élés lehetőségét, vagyis a folyamatos, önfeledt, **szabad játék gazdag feltételrendszerét**.

A játék növeli a gyerekek kreativitását, kitartását, játék közben fokozódnak pozitív érzelmei, beszédkedve.

A játék során észrevétlenül valósul meg a gyerekek családi életre való nevelése.

Játszva tanulják meg a gyerek a rendet, a rend szeretetét és később is arra törekszenek, hogy környezetükben harmónia legyen.

A felnőtt szerepében kétféle, de egymással rugalmasan kapcsolódó beállítódással, viselkedünk:

megengedő, elfogadó, támogató attitűddel a szabadjáték idején, állandó modellnyújtással az együttlét során, hiszen a gyerekek kitüntetett figyelemmel fordulnak a felnőttek felé és igénylik együttműködésüket.

Az óvodapedagógus a gyermekek életkorához és képességszintjéhez illeszkedő szabályjátékokkal ismerteti meg a gyermekeket, amelyeket direkt módon irányít.

Az óvodapedagógusok a gyermekek játékban megjelenő élmények kiszámíthatatlanságából következően nem tervezik meg a (szerep)játékot, ugyanakkor segítik, támogatják a gyermekeket elképzeléseik megvalósításban.

A szabályjátékon kívül minden más játéknál az indirekt játékirányítás elvárásai a mérvadóak: ötletadás, eszközbiztosítás, kérésre szerepvállalás, metakommunikációs eszközök alkalmazása.

Az óvodapedagógusok élnek a szerepjáték **tartalmának** megfigyelésével, amely a legalkalmasabb a gyermek megismerésére: élmények, a fantázia, kreativitás, ismeretek, ügyesség, vágyak, az együttműködési készség, a figyelmének tartóssága, feladat- és szabálytudat stb.

A játékszerek beszerzésénél a jó minőséget, a variálhatóságot és a természetes alapanyagot tartjuk fontosnak.

**Az óvodapedagógus feladatai:**

* élményorientált szabadjáték, élményszerzési lehetőségek biztosítása, játéktartalom gazdagítása
* többfajta játéktevékenységhez optimális hely, eszköz, játékszer biztosítása
* zavartalan, összefüggő játékidő biztosítása
* támogató, kedvező, segítő tanulási (fejlődési) légkör megteremtése, indirekt irányítás a szabad játék folyamatában
* játékban, tevékenységben megvalósuló tanulás, tapasztalatszerzés lehetőségének biztosítása
* alkotókedvet, kreativitást kibontakoztató, biztonságot nyújtó érzelmekben gazdag, motiváló nevelői légkör megteremtése
* örömszerzés átélésének képességére nevelés, pozitív életszemlélet
* örömélményhez juttatás a tevékenységforma pozitív megerősítésével
* pszichikus funkciók fejlesztése (észlelés, figyelem, emlékezet, képzelet, gondolkodás)
* meleg-elfogadó attitűd, modellérték (empátia, tolerancia, pedagógiai érzékenység, következetesség, játékosság, humor)
* problémamegoldó gondolkodás, kudarc-, frusztrációtűrés, együttműködés képességének fejlesztése
* az élethosszig tartó tanulás megalapozása a kulcskompetenciák fejlesztése révén
* differenciált játéktevékenység felajánlása, szabad választási lehetőség biztosítása
* kommunikáció, kooperáció, kreativitás fejlesztése
* a gyermekek közötti baráti kapcsolatok segítése
* a közösségi viselkedés szokás-szabályrendszerére építve, demokratikus légkör kialakítása (játszótársak szabad választása)
* multikulturális és interkulturális ismeretek birtoklása, és gyakorlása
* egyenlő hozzáférés biztosítása, a társadalmi egyenlőtlenségekkel kapcsolatos előítéletek lebontása, kompenzálás
* három „K” (**kommunikáció, kooperáció, kreativitás**) elvének érvényre juttatása
* játék és a matematika összefüggése
  + konstruáló játék (válogatás, csoportosítás, tulajdonságok szerint, számlálás, sorakoztatás, párosítás, névutók, relációk, stb.)
  + mozgásos játékok (több – kevesebb, számlálás, soralkotás, hosszabb- rövidebb, magasabb-alacsonyabb, gyorsabb-lassabb stb.)
  + udvari játék (térfogatmérés, névutók, stb.)
  + szerepjáték (kicsi – nagy, névutók, stb.).
  + szabályjáték (több – kevesebb, kívül, belül, nyitott, zárt vonalak, egyenes, görbe, stb.).

**A fejlődés várható eredménye óvodáskor végére:**

* saját ötleteinek, elképzeléseinek alkotó módon történő megvalósítása
* játékáttervezése, szervezése, kivitelezése önálló, kreatív
* játékához szükséges játékszerek és eszközök létrehozása
* egyedül, párban, csoportban való játszás képessége
* szociális kreativitásra való alkalmasság (szerepek szétosztása, vállalása, együttműködés, konfliktus megoldása)
* a játék tartamának gazdagítására, szabályok betartására való képesség
* tartalmas, elmélyült, önkifejező játéktevékenység jellemzi
* környezetében való magabiztos eligazodás
* kulcskompetenciáik birtoklása (tolerancia, türelem, együttérzés, jó és rossz megkülönböztetése)
* ok-okozati összefüggések felismerése
* társadalmi normák erősödése
* multikulturális és interkulturális tapasztalatok birtoklása
* képességek, kompetenciák játékban való önmegvalósítása
* iskolába lépéshez szükséges ismerettel rendelkezés.

### **Szabadidős tevékenység**



A képességeknek a sokrétűsége, elméleti és tapasztalati megalapozottsága egymást erősítő és kiegészítő jellege az egyike azoknak a nagy horderejű feladatoknak, melyeknek megvalósítását az óvodában lehet elkezdeni. Az óvodában sajátosan – **az iskoláétól eltérő módon – értelmezzük a szabadidős tevékenységet. Ennek oka elsősorban az, hogy az óvodások egész nap az intézményben tartózkodnak, önállóan és a lehetőségekhez mérten szabadon tevékenykedhetnek.** Elsősorban a délutáni időszakban jut idő arra, hogy a gyermekek **az óvónők által felkínált lehetőségek közül (pl. bábozás, festés, rajzolás, barkácsolás stb.) közül szabadon választhassanak. A döntést nehezíti, hogy a szabad választási lehetőség az egyik csoportból a másik csoportba való átlépést is lehetővé teszi.** Természetesen nemcsak az épületen belül, hanem azon kívül **az udvaron is megvalósítható az a sokfajta választási lehetőség,** ami döntésre és természetesen újabb és újabb gyakorlásra készteti a gyermeket. Az óvodások napi életének ilyen formában való szervezésével nemcsak változatos, minden gyermek érdeklődésére igényt tartó keretet teremtünk, hanem a csoportnál nagyobb közösség megismerésére, sőt kialakítására is lehetőséget biztosítunk. A csoportok elszigeteltségének megszüntetésével **kitágítjuk a gyermek élet és mozgásterét, ami maga után vonja a gyermeki önállóság, kezdeményezőkészség és döntési képesség kifejlődését.** Ugyanakkor mindezek mellett az egyéni képességek megmutatására, kibontakoztatására is igen hatásos eszköz ez a nevelési mód, hiszen még nagyobb lehetőséget nyújt az azonos érdeklődésű gyermekek kiscsoportos foglalkoztatásához.

## **Tevékenységközpontú Óvodai Nevelési Program rendszerében működő tevékenység formái**

• A külső világ tevékeny megismerése környezeti tartalommal

• Külső világ tevékeny megismerése matematikai tartalommal

• Testnevelés

• Művészeti tevékenységek: mese-vers, dramatizálás, bábozás. Ének-zene, énekes játékok, gyermektánc. Vizuális tevékenységek.

### **A külső világ tevékeny megismerése – környezeti tartalommal**



**Célunk a tevékenységközpontú program megvalósításakor a gyermeknek segítséget nyújtson ahhoz, hogy a világot megismerje és megértse a maga egészében,** megalapozza a gyerekek környezettudatos magatartását és életvitelét, szűkebb és tágabb környezet megismerése **során** szülőföldhöz való kötődését.**.** A szokások elsajátítása, a társadalomban való beilleszkedéshez szükséges magatartásformák kialakítása játékosan valósul meg, a gyermek érdeklődésének és igényeinek figyelembevételével. A gyermek miközben felfedezi a környezetét, olyan tapasztalatok birtokába jut, amelyek a környezetben való, életkorának megfelelő biztos eligazodáshoz, tájékozódáshoz szükségesek. **Megismeri a szülőföld, az ott élő emberek, a hazai táj, a helyi hagyományok és néphagyományok, szokások, a közösséghez való tartozás élményét, a nemzeti, családi és tárgyi kultúra értékeit, megtanulja ezek szeretetét, védelmét.**

**Feladat**

|  |
| --- |
| * Természet tudományos szenzitív (érzékenyítő) módszerek alkalmazásával megismertetni a gyermeket azzal a természeti, társadalmi környezettel, amelyben él. * A természet, az élő és élettelen környezet megóvására tisztántartására szeretetére nevelés. Környezettudatos szokások alakítása. * Befogadó személyi, tárgyi környezet megteremtésével multikulturális perspektíva (jövőkép) közvetítése, az ehhez illeszkedő kapcsolatok működtetése. * A szülőföldhöz, a nemzeti kultúra hagyományaihoz fűződő pozitív érzelmi viszony alakítása. * A gyerekek kommunikációs készségének fejlesztése a közvetlen tapasztalat, ismeretszerzés során. |

#### **Tartalom**

A 2005-2015-közötti időszakot a Tanulás a Fenntarthatóságért Évtizedének nyilvánította az Egyesült Nemzetek Szervezete. Ez idő alatt az oktatás minden szintjén célként jelenik meg a fenntarthatóság elérése, a környezetvédelem és egészségvédelem. A fenntartható fejlődés pedagógiájában tágabb célként a környezeti polgárrá nevelés jelenik meg. Feladatul tűzi ki a természeti, az épített, a társas-társadalmi környezet és erre építve a fenntartható fejlődés és erőforrás gazdálkodás, a fenntartható fogyasztás érdekében szükséges ismeretek és tudás, magatartásminták, értékek és életviteli szokások megtanítását.

A külső világ tevékeny megismerésére nevelés sikere tehát elsősorban a gyermekeket nevelőkön, az ő hozzáállásukon, attitűdjükön, nevelési módszereiken múlik. Mikor így fogalmazunk, hogy „gyermekeket nevelők”, akkor az óvodában az óvónők mellett a nevelést segítőkre is gondolunk, dajkák, kertész, a családban pedig a szülők mellett minden családtagra, akivel a gyermeknek kapcsolata van. Az óvodás gyermek környezeti érzékenységét alapvetően a családjában látott viselkedési, fogyasztási, életvezetési minták határozzák meg. A szülőkön múlik a családtagok egészsége, táplálkozása, napi ritmusa, a család lelki békéje. Az óvodai nevelés erősítheti, vagy gyengítheti az otthoni mintát, de a család szerepe ezen a területen is elsődleges a kisgyermekkor végéig.

**Pedagógiai Programunk** arculatát adó tevékenység a környezeti nevelés, mely komplex módon kapcsolható más nevelési testületekhez, áthatja az egész óvodai életet. Szeretnénk, ha a környezet, természeti értékeinek tiszteletére, megbecsülésére, védelmére és megóvására képessé válnának gyermekeink.

Elsősorban az érzelmekre építve **pozitív szokások** és viselkedési formák kialakítására törekszünk. A gyermekek aktív bevonásával, megfelelő motiváció segítségével cselekvés, szemlélődés, utánzás módszerét felhasználva kívánjuk **felhívni a figyelmüket a természet értékére, szépségére**, valamint felkelteni figyelmüket a különböző folyamatokra, amelyek környezetünkben történnek, és közvetlenül hatással vannak az emberre is. Meghatározó szerepet játszik a megfelelő **környezeti kultúra és gondolkodás kialakításában.** Az **élet tisztelete, védelme**, a természet ökológiai szemlélete alapvető értéke programunknak.

**Hisszük, hogy saját környezetünkben kell fellelni a csodákat**, a mindennapokban figyelni a változásokat nem csak kirándulások alkalmával. Ha a természetbe megyünk, tudjuk, hogy vendégek vagyunk.

**Elsősorban** közvetlen környezetünkben, **az óvodában, az óvoda kertjében, az óvoda közvetlen környezetében** igyekszünk a gyerekek figyelmét a történésekre irányítani.

A fejlesztés fontos feladatának tekintjük, hogy elegendő lehetőséget nyújtsunk a mozgásos tevékenykedés közben történő tapasztalatszerzésre is. Nem elvont ismereteket sulykolunk a gyermekekbe, hanem a környezetünket úgy ismertetjük meg velük, hogy kíváncsiságukat, megismerési vágyukat felkeltve érdekes, játékos szituációkat teremtünk a „fejjel, szívvel, kézzel” történő tapasztalatszerzésre, a természettudományos módszerek alkalmazására (megfigyelés, leírás, összehasonlítás).

**Az óvodapedagógus feladatai:**

* Változatos tevékenységek lehetőségének biztosítása, a gyermeki kíváncsiság felkeltése.
* Beszélő környezet biztosítása, a verbális és nonverbális kommunikáció ébrentartása.
* A környezet jelenségeinek rendszerezésre való képesség fejlesztése.
* A szerzett tapasztalatok, rendszerezésének és azok tevékenységekben történő alkalmazásának megtanítása.
* Elegendő idő, hely, eszköz biztosítása a szervezett és spontán tapasztalatszerzés során. A tevékenység differenciált szervezeti formáinak megteremtése.
* A természethez való pozitív érzelmi viszony erősítése, mély természetszeretet kialakítása. Környezetkímélő magatartási minta nyújtása.
* A természet, az élő és élettelen környezet megóvására, tisztán tartására, szeretetére nevelés, a környezettudatos magatartás alakítása.
* A családi értékek megóvása, közvetítése.
* A gyermekek önálló véleményalkotásának, döntési képességének fejlesztése a kortárs kapcsolatban és a környezet alakításában.
* Környezetünk értékeinek felfedeztetése. Szülőföld szeretetének megalapozása, hazafias érzelmek ébresztése.
* A környezetkultúra és biztonságos, egészséges életvitel szokásainak alakítása.
* A helyi hagyományok, népi hagyományok, tárgykultúra értékeinek megőrzése, átörökítése a szülőföldhöz, a nemzeti kultúra hagyományaihoz fűződő pozitív érzelmi viszony alakítása
* Elemi közlekedési ismeretek nyújtása, balesetvédelemre nevelés.

**A gyermekek kommunikációs készségének fejlesztése a közvetlen tapasztalat, - és ismeretszerzés során**

* + - * + A gyermekek fejlesztése minden korosztály esetében mikro csoportban történik. Az óvónő használja ki ennek a szervezési formának a lehetőségeit beszélgetésre, fejlessze a gyerekek szókincsét, nyelvi kifejezőkészségét.
* Figyeljen oda a gyerekekre, válaszoljon minden kérdésre.
* Tegye lehetővé, hogy a gyerekek értelmesen, összefüggően kifejezhessék gondolataikat, érzelmeiket, kívánságaikat, észrevételeiket.

**A fejlődés várható eredménye óvodáskor végére**

* Érzékelésük, észlelésük tovább differenciálódik. Kiemelt jelentőségű a vizuális és az akusztikus differenciálás, a téri tájékozottság, a térbeli mozgásfejlettség, a testséma kialakulása
* A tanulás alapját képező szándékos figyelem fokozatosan növekszik, könnyebbé válik a figyelem megosztása és az átvitele.
* A cselekvő-szemléletes és képi gondolkodás mellett az elemi fogalmi gondolkodás is kialakulóban van.
* Elemi ismeretekkel rendelkezik önmagáról és környezetéről. Meg tudja mondani a nevét, lakcímét, szülei foglalkozását, felismeri a napszakokat. Ismeri és gyakorlatban alkalmazza a gyalogos közlekedés alapvető szabályait. Ismeretekkel rendelkezik a szűkebb lakóhelyéről, a környezetében élő növényekről, állatokról, azok gondozásáról és védelméről.
* Felismeri az öltözködés és az időjárás összefüggéseit. Ismeri a viselkedés alapvető szabályait, kialakulóban vannak azok a magatartási formák, szokások, amelyek a természeti és társadalmi környezet megbecsüléséhez, megóvásához szükségesek.
* Elemi mennyiségi ismeretei vannak, ismeri az alapvető matematikai fogalmakat.

### **A külső világ tevékeny megismerése – matematikai tartalommal**



**Célunk** a tevékenységközpontú program megvalósításakor játékosan,cselekedtetve, tapasztalatok útján segítséget nyújtsunk a gyermeknek ahhoz, hogy **a minket körülvevő világ mennyiségi, formai, kiterjedésbeli összefüggéseit felfedezze, megtapasztalja, megismerje és megértse a maga egészében.** A matematika megszerettetésévelolyan készségek, képességek kialakítására törekszünk, melyek megalapozzák a gyerekek logikus gondolkodását.

**Feladat**

|  |
| --- |
| * Olyan komplex, élményszerű, mozgalmas, érdekes fejlesztő játékok, mozgásos tevékenységek szervezése, melyek a csoport igényeire, szükségleteire, képességeire alapoznak. * Olyan lehetőségek felkínálása a gyermekek számára, melyek közben belső késztetésük segítségével tapasztalatot szerezhetnek az őket körül vevő világról, összefüggéseket fedezhetnek fel, fejlődnek képességeik, megtanulnak gondolkodni. * A gyerekek kommunikációs készségének fejlesztése a közvetlen tapasztalat, ismeretszerzés során. |

**Tartalom**

**Pedagógiai Programunkban** a környező világ tevékeny megismerése - matematikai tartalommal komplex módon kapcsolható más nevelési testületekhez. Elsősorban a gyermekek matematikai érdeklődésének felkeltése, az elemi ok-okozati összefüggések felismertetése, megtapasztaltatása, a logikus gondolkodás megalapozására törekszünk. A gyermekek érzelmeire építve, tudatos tervezéssel érvényesítjük a régi bölcsességet: „Láss, ne csak nézz!”, hiszen valljuk, hogy minden, amit a gyermek lát, hall, tapasztal, új képességek kialakulását segíti elő. A gyermekeket közvetlenül körülvevő és a tágabb természeti és társadalmi környezet lehetőséget teremt mennyiségi viszonyokkal, formákkal kapcsolatos **tapasztalatszerzésre**, tulajdonságaik rendszerezésére is. Matematikai játékokkal, tárgyak, személyek, jelenségek összességével, tulajdonságaik, mennyiségük észlelésével, halmazalkotásokkal alapozzuk meg a gyermeki gondolkodást, a számfogalom, a mennyiségállandóság kialakulását, jó berögződését. Segítjük a való világ formavilágában a valóságos környezet tér-és síkformái mozgásban, építményekben, látványban , hangzásban, képzeletben megvalósuló tapasztalatszerzést.

Mindezek által fejlődik a gyerekek megfigyelőképessége gondolkodása, ítélőképessége, tér-, sík- mennyiségi szemlélete. Alkalmat teremt arra, hogy a gyermekek önállóan véleményt alkothassanak, fejlődjön döntési képességük társas kapcsolataikban és a tapasztalat szerzésben egyaránt. A korosztály jellemzője az egocentrizmus. A gyermek magát állítja a világ központjába. nem képesek ugyanannak a helyzetnek két aspektusát egy időben figyelembe venni. A fejlesztés fontos feladatának tekintjük, hogy elegendő lehetőséget nyújtsunk a mozgásos tevékenykedés közben történő tapasztalatszerzésre. Másik korosztályi sajátosság az irreverzibilitás. Nem tudnak egy történetet úgy elmesélni, hogy figyelembe vegyék az előismereteket, nem tudják elképzelni miként lát egy tárgyat az, aki egy másik pontból nézi. Az egyik irányban végigkövetett, vagy végiggondolt folyamatok a fordított irányban nem mindig követhetők végig. Az anyag mennyisége nem marad állandó a formaváltozások nyomán. Hiányzik a mennyiségek mentális megőrzésének képessége. Ezért nem elvont ismereteket sulykolunk a gyermekekbe, hanem a környezetünket úgy ismertetjük meg velük, hogy kíváncsiságukat, megismerési vágyukat felkeltve érdekes, játékos szituációkat teremtünk, melyekkel lehetőséget teremtünk a „fejjel, szívvel, kézzel” történő tapasztalatszerzésre, problémahelyzetek átélésére, a sikerélmény biztosításával a matematikai és divergens (problémamegoldó) gondolkodás kialakulására.

**Az óvodapedagógus feladatai:**

* Változatos tevékenységek, természetes szituációk, játékok biztosítása, melyben a gyermekek kipróbálhatják magukat, kísérletezhetnek, cselekedhetnek.
* Érzékszervi tapasztalás lehetőségének biztosítása.
* Segítsük a gyermekeket felfedezéshez juttatni.
* Értő figyelemmel körülvett, korlátokon belüli szabadságban, elfogadásban, óvó-védő biztonságban, a gyermek „értelmes szeretete”, melyben átsegítjük a nehézségeken.
* Fokozatosság, folyamatosság, egyéni, életkori sajátosságok figyelembe vétele.
* Beszélő, értő környezet biztosítása:

- hallgassuk meg a gyermeket, hagyjuk, hogy akkor is fejezze ki gondolatait, ha nem mindig sikerül jól

- tanítsuk meg kérdezni a gyermeket

- válaszoljunk minden kérdésre

- szókincs, nyelvi kifejező készség fejlesztése

- verbális és nonverbális kommunikáció ébrentartása, megfelelő mértékének alkalmazása

- ne magyarázzunk, inkább a jó helyzetekre, jó kérdésekre, problémákra koncentráljunk.

* Elegendő idő, hely, eszköz biztosítása a szervezett és spontán tapasztalatszerzés során. A tevékenység differenciált szervezeti formáinak megteremtése.
* Tanítsuk meg a hibák kijavítására. Legyen szabad nem tudni valamit, ennek belátása oldja a kudarc a gyermeket a kudarc elviselésében.
* A környezet jelenségeinek, tárgyainak, tulajdonságainak, mennyiségi viszonyainak, formáinak rendszerezésre való képesség fejlesztése.
* Gondolkodási műveletek segítése (analízis, szintézis, összehasonlítás, absztrahálás, általánosítás, konkretizálás, elvonatkoztatás, következtetés).
* A szerzett tapasztalatok, rendszerezésének és azok tevékenységekben történő alkalmazásának megtanítása.
* Matematikai tartalmú ismeretek gyűjtése, a mennyiségi, alaki, nagyságbeli, és téri viszonyok megfigyelése, az ítélőképesség, valamint a tér-, sík-, és mennyiségszemlélet alakítása.
* A gyermekek önálló véleményalkotásának, döntési képességének fejlesztése a kortárs kapcsolatban és tapasztalatszerzésben.

**A fejlődés várható eredménye óvodáskor végére**

* Érzékelésük, észlelésük tovább differenciálódik. Kiemelt jelentőségű a vizuális és az akusztikus differenciálás, a téri tájékozottság, a térbeli mozgásfejlettség, a testséma kialakulása
* A tanulás alapját képező szándékos figyelem fokozatosan növekszik, könnyebbé válik a figyelem megosztása és az átvitele.
* A cselekvő-szemléletes és képi gondolkodás mellett az elemi fogalmi gondolkodás is kialakulóban van.
* Elemi ismeretekkel rendelkezik önmagáról és környezetéről. Meg tudja mondani a nevét, lakcímét, szülei foglalkozását, felismeri a napszakokat. Ismeri és gyakorlatban alkalmazza a gyalogos közlekedés alapvető szabályait. Ismeretekkel rendelkezik a szűkebb lakóhelyéről, a környezetében élő növényekről, állatokról, azok gondozásáról és védelméről.
* Felismeri az öltözködés és az időjárás összefüggéseit. Ismeri a viselkedés alapvető szabályait, kialakulóban vannak azok a magatartási formák, szokások, amelyek a természeti és társadalmi környezet megbecsüléséhez, megóvásához szükségesek.
* Elemi mennyiségi ismeretei vannak, ismeri az alapvető matematikai fogalmakat.

### **Testnevelés, mozgás, mozgásos játékok**

A tevékenységközpontú óvodai nevelésünk lényeges eleme a testi fejlesztés. Rendkívül fontos a szabad levegőn való tartózkodás minél hosszabb idejű biztosítása. A kellő intenzitású napi 20-30 perces testmozgás nem csak a kondicionálás és koordinációs képességek fejlődését biztosítja, hanem hozzájárul a gyermeki személyiség differenciált fejlesztéséhez is.

##### **Célja:** a mozgásos játékok segítségével a gyermekek egyéni szükségleteinek, természetes mozgásának (járás, futás, ugrás, támasz, függés, egyensúlyozás, dobás), és testi képességeinek, mint az erő, ügyesség, gyorsaság, állóképesség, társra figyelés fejlesztése, olyan módon, hogy megmaradjon a gyerekek szabad mozgáskedve.

**Feladat**

* A 3- 6- 7 éves korban tervezhető mozgásfejlesztő játékok összeállítása.
* Testi képességek, testi fejlődés formálása szervezett foglalkozások keretében.
* Különböző szervezeti formák megteremtése a gyerekek mozgásszükségletének differenciált kielégítése érdekében.

**Tartalom**

A gyermekek számára a napi rendszeres mozgás színes és gazdag lehetőségét kínáljuk csoportszobáink mozgásra is alkalmas berendezéseivel, a tornateremben és a szabadban szervezetten, **az anyanyelvi neveléssel tudatosan összekapcsolt** szervezett mozgással. A mozgáskultúra megalapozásában, fejlesztésében maghatározó fontosságúnak érezzük a mozgásos játékokat, mert ezek fejlesztik a gyermekek természetes mozgását, testi képességeiket, általános pozitív hatást fejtenek ki a gyermekek szervezetének fejlődésére.

A gyermekek egészséges fejlődése érdekében a mozgás és a pihenés egyensúlyának megteremtésére törekszünk.

Az örömmel végzett gyakorlatok és játékok elősegítik a gyerekek helyes testtartásának, szép mozgásának kialakulását.

A mozgás hatására fontos személyiségtulajdonságok erősödnek meg, mint a társra figyelés, bátorság, fegyelmezettség, kitartás, együttműködés.

Óvodánk jól felszerelt tornaterme, és udvara kiváló lehetőségeket teremt a szervezett és szabadidős mozgásra. Tornára, játékos mozgásokra az egészséges életmódot erősítő egyéb tevékenységekre teremben és szabadlevegőn, eszközökkel és eszköz nélkül, spontán vagy szervezett formában az egyéni szükségleteket és képességeket figyelembe véve, minden gyermek számára lehetőséget biztosítunk.

**Óvodapedagógus feladatai:**

### **A gyermekek bioritmusához igazodó testi képességek fejlesztése.**

* Az óvónő a mozgásos tevékenységeket, és azok eszközeit mindenkor a gyerekek életkorához, fejlettségi szintjéhez, és a csoport összetételéhez igazítsa.
* Az irányított mozgásos játék során a gyerekek nagymozgásának fejlesztésére, a finommotorika fejlesztésére és a szabályjáték gyakorlati alkalmazására helyezze a hangsúlyt.
* Az óvónő úgy tervezze a mozgásfejlesztő játékokat, hogy ne legyenek se túl könnyűek, se túl nehezek de késztessék a gyerekeket elvárható erőkifejtésre.
* A gyakorlatok végrehajtásakor az óvónő mutassa meg a helyes mintát, és igényelje a mozdulatok pontos, esztétikus gyakorlását.
* Fordítson figyelmet az egyensúlyérzék fejlesztésére, a szem- kéz, szem- láb koordináció differenciálódására.
* Tervezzen lábboltozatot erősítő speciálisjárás- és gimnasztikai gyakorlatokat.
* A csoportszobában rendszeresen biztosítson mozgásra késztető eszközöket.
* Az óvónő használjon többféle kézi szert a különböző típusú mozgásos játékokhoz.
* Egyéni, fejlesztő értékeléssel segítse a gyermeki személyiség kibontakozását.
* Természetes mozgásuk harmóniájának alakítása a rendszeres gyakorlás feltételeinek biztosításával.
* Edzettség növelése, kisebb rendellenességek korrekciója, javítása.
* A gyermekek egyéni szükségleteinek, képességeinek figyelembevételével a szabad mozgáskedv megtartása.
* Az óvónő tegye lehetővé, hogy a gyerekek a szervezett testnevelésen kívül is játszhassanak testnevelési, mozgásos játékokat.

**A különböző szervezeti formák megteremtése a gyermekek mozgásszükségletének differenciált kielégítése érdekében**

* A délelőtti és a délutáni udvari játék és séta során az óvónő biztosítsa a gyerekek szabad mozgását.
* Az óvónő szervezze meg minden korosztálynak az irányított mozgásos játékokat
* A gyerekek mozgásszükségletének kielégítéséhez járuljon hozzá szabadban szervezett énekes játékokkal is.

### **Művészeti tevékenység, vers-mese**

**** 

**Célunk,** hogy azirodalmi élmény nyújtásával az érzelmi, erkölcsi és szocializáció valamint értelmi és anyanyelvi fejlődés segítése, a könyv szeretetére, olvasóvá nevelés. A kultúra iránti fogékonyság megalapozása (színház, könyvtár, múzeum). A gyermekek kommunikációs, kooperációs képességeinek fejlődése a drámajáték, a nyelvi játék eszközeivel. A program tartalmi kerete szerinti feladatok teljesülésének segítése.

**Feladat**

* A gyermekek irodalmi érdeklődésének felkeltése.
* Felhasznált irodalmi anyagok igényes összeállítása a gyerekek életkori sajátosságainak figyelembe vételével.
* A gyermekek nyelvi képességeinek fejlesztése.
* Kommunikációs képességek fejlesztése a drámajátékokon, nyelvi játékokon keresztül.
* Kooperációs képességek fejlesztése a drámajátékokon keresztül.
* Minden gyermek egyéniségének lehetőséget biztosítani személyisége pozitív és széleskörű kifejlődéséhez.

##### **Tartalom**

**Mesélni** vagy verselni valamilyen formában, reggel vagy délben elalvás előtt vagy délután **minden nap szükséges az óvodában.** Nem teszünk különbséget a kezdeményezés vagy az elalvás előtti mese között. Mindkettő fontos a maga helyén és idején. A mese-vers kezdeményezések anyaga változatos, a gerincét a népi hagyományokat felelevenítő mondókák, rigmusok, a magyarság történelmét feldolgozó mondavilág elemei, meséi, a gyermekköltészet, megismertetése adja.

Bensőséges együttlétben, találkoznak a gyerekek a mondókák (népi dajkai hagyományok, kiszámolók, hintázók, labdázók, lovagoltatók, csiklandozók, altatók) mesék (állat-, tündér-, tréfás-, folytatásos, verses mesék) világával és a népi, klasszikus és kortárs irodalmi művekkel egyaránt.

A mese életkorilag megfelel az óvodás gyermek szemléletmódjának és világképének. Visszaigazolja a kisgyermek szorongásait, s egyben feloldást és megoldást kínál. A tárgyi világot is megelevenítő, átlelkesítő szemléletmódja és az ehhez társuló, a szigorú ok-okozati kapcsolatokat feloldó mágikus világképe, csodákkal és átváltozásokkal ráébreszt a mélyebb értelemben vett pszichikus realitásra és a külvilágra irányított megismerési törekvésekre.

A mese a gyermek érzelmi, értelmi és erkölcsi fejlődésének és fejlesztésének egyik legfőbb segítője. A mese - képi és konkrét formában - tájékoztatja a gyermeket a külvilág és az emberi belső világ legfőbb érzelmi viszonylatairól, a lehetséges, megfelelő viselkedésformákról.

A mese visszaigazolja a kisgyermek szorongásait, feloldást, megoldást kínál, alakítja szemléletmódját, világképét, mozgásba hozza a képzeletet, érzelmileg eligazít, értelmesebbé tesz, megoldási modelleket kínál.

Úgy gondoljuk, hogy a verset, mondókát nem tanítani kell, hanem **mondogatni**, hiszen a népköltészet verses anyaga **maga a mozgásos játék** és közösen a játéköröm kedvéért mondogatva számtalan önkéntes ismétléssel beépül a gyerekek szókincsébe. Az óvodai élet tevékenységeihez kapcsolódva hívjuk elő az oda illő **verset, mondókát.** **A gyermek saját vers és mesealkotását és annak mozgással és ábrázolással történő kombinálását önkifejezésének egyik módjaként alkalmazzuk.** A mindennapos mesélés, mondókázás és verselés a kisgyermek mentális higiénéjének elmaradhatatlan eleme. A mindennapi mesélés hatására nő a gyerekek bábozó, dramatizáló kedve, melyet fokoz az óvónő bábjátéka, és az óvónők dramatizálása is. Hagyomány óvodánkban, hogy jeles napok alkalmával a nevelőtestület egy-egy mesét játszik el a gyerekek nagy örömére. A mesélés szertartását fontosnak tartjuk, s úgy gondoljuk, hogy meg kell teremteni a **nyugodt** meséléshez szükséges **hangulatot**.

A gyerekekkel megismertetjük a közeli könyvtárat, a könyvtárhasználatot.

**Az óvodapedagógus feladatai:**

##### A gyermekek irodalmi érdeklődésének felkeltése.

* Az óvodapedagógus teremtsen nyugodt, meghitt körülményeket. Alkalmazzon állandó figyelemfelkeltő jeleket, melyek használatától nem tér el.
* Tegyen különbséget a mindennapos és az elalvás előtti mesélés között.
* Rendelkezzen saját meserepertoárral, emlékezetből, az arc és hangjátékával keltse életre a mesét.
* Igényes, gyerekek korának megfelelő irodalmi anyag közvetítése. Rövid, könnyen tanítható versek és klasszikus népmesék, kortárs irodalmi művek sokszori ismétlése.
* A kiscsoportosok irodalmi érdeklődését igyekezzen kialakítani:
  + - * játékos, ritmusos mozgással kísért mondókával,
      * kiolvasókkal,
      * lovagoltatókkal,
      * vidám rigmusokkal.
* A kicsik meseanyagát az egyszerű állatmesék közül válogassa, melyek alkalmasak arra, hogy a gyerekeket rászoktassák a mesék figyelmes végighallgatására.
* Az óvodapedagógus teremtsen minél több lehetőséget, alkalmat a versek, mesék minél gyakoribb ismétlésére.
* Az idősebb gyermekek számára biztosítson helyet, időt, alkalmat és kelléket a dramatizálásra. Segítse őket a mesék megjelenítésében.
* Ismertesse meg a gyerekekkel a bábokat, és biztosítsa azok rendszeres használatát.
* A könyvek megszerettetése érdekében, a könyveket a gyerekek számára elérhető helyen kell tárolni. Az óvodapedagógus biztosítson elegendő időt és helyet azok nézegetéséhez és megbeszéléséhez.
* Irodalmi alkotások életkornak, érdeklődésnek megfelelő kiválasztása, bemutatása, élmény nyújtása.
* Kellő irodalmi tárházzal való rendelkezés, emlékezetből való mesélés.
* Mesélői, intim légkör megteremtése (mesesarok, szertartások, szimbólumok).
* Motiváló, változatos, esztétikus eszközök biztosítása.
* Saját vers, mesealkotással az önkifejezés érvényre juttatása.
* A mese alkalmazása az önismeret (belső feszültségek megélése) fejlesztésére.
* Közösség formálása az együttes élmény nyújtásával.
* A szép magyar nyelv kifejezéseinek, ritmusának, hangsúlyának, szófordulatainak modell értékű előadásmódja.
* Érzések, gondolatok adekvát metakommunikációja.
* Matematikai jelenségek, érzelmi úton való megközelítése (három kívánság, hétfejű sárkány, legkisebb királyfi, ok-okozati összefüggése).
* Tervezze meg a foglalkozáshoz szükséges feltételeket (hely, idő, eszköz) és az azonos szervezési körülményeket.
* A foglalkozások anyagának tervezésekor gondoljon:
* a gyermeki személyiségfejlesztés célzott lehetőségeire,
* a gyermekek személyiségének tiszteletben tartására.

#### **A felhasznált irodalmi anyagok igényes összeállítása a gyerekek életkori sajátosságainak figyelembe vételével.**

* A művek kiválasztásánál érvényesüljön a művek irodalmi értéke, a módszertani tudatosság és a tradicionális értékek továbbéltetése.
* A mondókák, versek anyagát az óvodapedagógus válogassa a népi mondókák és ismert magyar költők jó ritmusú, játékos versei közül.
* A mesék az egyszerű, ritmikusan ismétlődő részeket tartalmazó meséktől a bonyolultabb meseszövésű népmesékig, illetve a klasszikus írók meséiig terjedhetnek.
* A korosztályok előre haladásával a mondókák, versek, mesék hossza, bonyolultsága fokozatosan bővüljön.

#### A gyerekek nyelvi képességeinek fejlesztése:

* az óvodapedagógus jól artikulált, nyelvtanilag helyes, jól érthető előadásmódjával példaként szolgál a gyerekeknek
* alkalmazott gesztusait, metakommunikációját lemásolva mintát ad azok helyes használatához
* az ismeretlen szavak magyarázataival bővíti a gyerekek szókincsét.

**A fejlődés várható eredménye óvodáskor végére**

* mesehallgatás igénylése és várása
* versek, rigmusok szíves hallgatása és mondása
* mesék, történetek kitalálása, elkezdett történet befejezése, mozgásos megjelenítése
* előadáshoz, dramatizáláshoz kreatív módon eszköz készítése
* irodalmi anyag ünnephez kacsolásának képessége
* szavak jelentésének ismerete és rendeltetésszerű használata
* kulturális programokon való aktív részvétel (színház, múzeum)
* különböző mondatszerkezetek, mondatfajták alkotása, szófajok használata.

### **Művészeti tevékenység, ének-zene, énekes játék, gyermek tánc**

**Célunk** a zene megszerettetése, a gyermekek azzal való megismertetése, mozgás és éneklés élmény nyújtása. A gyermekek zenei érdeklődésének felkeltése közös éneklés, mozgás, népzene, multikulturális és kortárs zenei tevékenységekáltal.

A zene, énekes játék, tánc segítségével, a zene iránti érdeklődés felkeltése, zenei ízlés formálása, esztétikai fogékonyság fejlesztése, a zenei anyanyelv alakítása, az éneklés, zenélés beépülése a gyermek mindennapi tevékenységének.

**Feladat**

* A felhasznált zenei anyagok igényes, életkornak és az adott csoport képességszintjének megfelelő válogatása.
* A 3-6-7 éves korban tervezhető zenei képességfejlesztő tartalmak biztosítása.
* A magyar nép kultúrkincsének átadása, a néphagyomány iránti tiszteletre és megbecsülésre nevelés.

#### **Tartalom**

**Az ének-zene és az ehhez kapcsolódó mozgás ugyanúgy az óvodai mindennapok része, mint a napi mesélés vagy séták és kirándulások.** Az élményt nyújtó **közös éneklés,** a **körjáték** vagy a **mondókázás** a művészeti és az esztétikai nevelés szempontjából is kitüntetett helyet kap nevelési felfogásunkban. A magyar népdalok, mondókák, gyermekdalok világa ma is élő felhasználható hagyományát örökítjük tovább. Szinte valamennyi ünnepünkhöz kapcsolódik olyan dalanyag, melyet megismertethetünk a gyerekekkel.

A dal, a zene nemcsak megszépíti a hétköznapokat, hanem lehetőséget is ad az érzelmek intenzív kiélésére. **Fogékonnyá tesz** a "szép" befogadására. Esztétikai élményt okoz, a közvetlen érzékelésen át hat.

Az éneklés, az ölbeli játékok a népi gyermekdalok, énekes játékok örömet nyújtanak a gyermeknek, egyben felkeltik zenei érdeklődését, formálják zenei ízlését, esztétikai fogékonyságát.

Az éneklést vagy az óvónő kezdi, vagy a gyerekek az együttlét során. **Élménynyújtásra** törekszünk, hiszen a közös körjáték, népi mondókák mondogatása örömet okoz a gyerekeknek, maga a játék.

Az énekes népi játékok és az igényesen válogatott kortárs művészeti alkotások fontos eszközéül szolgálnak a gyerekek zenei képességeinek, ( ritmus, éneklés és hallás, mozgás ) kreativitásának alakításában.

A dalokban, dalos játékokban, mondókákban megjelennek környező világunk élőlényei, jelenségei, tárgyai és eseményei is.

Segít az egyéniség színeinek kibontakoztatásában, az egyéni **önkifejezésben**, fokozza a jókedvet, vidámságot, feloldja a feszültségeket.

A zene és a mozgás segíti a gyerekek érzéseinek kifejezését, így az önkifejezés eszközévé válik. Lehetőséget teremt az érzelmek átélésére szavak nélküli kommunikáció kifejezésére.

A zenehallgatási anyag megválasztásánál az óvodapedagógus figyelembe veszi a nemzetiségi, etnikai, kisebbségi nevelés esetében a gyermekek hovatartozását is.

**Az óvodapedagógus feladatai:**

* Zenei élménynyújtás, zenei tevékenységek megszerettetésével zenehallgatóvá nevelés.
* Dúdolással, énekelgetéssel nyugodt légkör megteremtése.
* Spontán zenélésre, éneklésre, táncra, mozgásra való lehetőség biztosítása, mert transzferhatással van a fejlesztés többi területére, még azok is, akiknek nem túl szép a hangja.
* A gyerekek improvizációs készségének fejlesztése.
* Értékes zenei hatások nyújtása, a felhasznált zenei anyagok igényes, életkornak és az adott csoport képességszintjének megfelelő válogatása.
* Minden nevelési évben új dalos játék és mondóka tanítása, majd gyakori ismétlése az év folyamán.
* Ritmusérzék, zenei hallás, zenei emlékezet fejlesztése, hangszerekkel való ismerkedés.
* Közösségi érzések nyújtása a közös éneklés, játék, zenélés, tánc segítségével.
* A zenei anyag életkornak, érdeklődésnek megfelelő kiválasztása, bemutatása, zenei élmény nyújtása.
* Zenehallgatási anyag összeállításánál a bevándorlók és etnikai kisebbség hova tartozás figyelembe vétele.
* Kellő szakmai felkészültség (módszerek, eszközök alkalmazása).
* Esztétikus szemléltetőeszközök készítése.
* Derűs légkör megteremtésével az önkifejezés, zenéhez való pozitív viszonyulás segítése.
* Mindennapos ének-zenei nevelés feladatainak végzésével, az éneklés, zenélés iránti fogékonyság megalapozása.
* A kortárs művészeti alkotások igényes kiválasztása.
* Ünnepkörökhöz kapcsolódó zenei anyag illesztése.
* Zenei képességek alakítása (egyenletes lüktetés, ritmus, éneklés, hallás, mozgás).
* Zenei kreativitás formálása (improvizálás)a művészi tehetség gondozása
* Ének - zene, énekes játék, gyermek tánc és a matematika összefüggése **(**térformák,- nyitott/zárt vonal, tő – sorszámnév – kiszámolók, párosítás, térbeli tájékozódás, magas/mély kézjelek stb.).
* Népi, klasszikus és kortárs zeneszerzők műveinek alkalmazása.
* Népdalok, énekes-mozgásos népi játékok, körjátékok (szerepcserés, párválasztós, sorgyarapodós, kapus, hidas) játszása.
* Mondókák, kiolvasók, ölbéli játékok segítségével a beszédritmus fejlesztése.

**A fejlődés várható eredménye óvodáskor végére**

* zene, zenélés, éneklés igénylése
* önálló és tudatos zenei tevékenység végzése
* egyéni és csoportos éneklés öröme, zenét kísérő mozgásformák, tánclépések és ritmusok megjelenítése
* zenei fogalom párok megkülönböztetése (magas-mély, lassú-gyors, halk hangos)
* a hallott zene felismerése és élvezete
* egyszerűbb dallamok dallammotívum alapján felismerése, visszaéneklése
* egyenletes lüktetés, dalok ritmusának érzékelése és visszaadása
* zenei kreativitás megnyilvánulása (ritmus, mozgás, dallam rögtönzése)
* népi „rögtönzött” hangszerek (nádsíp, pengető, dob) használata, ritmushangszerek megnevezése és használata.

### **Művészeti tevékenység rajzolás, festés, mintázás, építés, képalakítás, kézimunka**

**Célunk,** az egyéni fejlettséghez és képességekhez igazodva segíteni a képi-plasztikai kifejezőképesség, komponáló-, térbeli tájékozódó- és rendezőképességek alakulását, a gyermeki élmény és fantáziavilág gazdagodását és annak képi kifejezését: a gyermekek tér-forma és szín képzeteinek gazdagodását, képi gondolkodásuk fejlődését, esztétikai érzékenységük, szép iránti nyitottságuk, igényességük alakítását. A műalkotásokkal, a népművészeti elemekkel, szokásokkal, hagyományokkal, nemzeti szimbólumokkal, az esztétikus tárgyi környezettel való ismerkedés fontos eszköze a gyermeki személyiség fejlesztésének. Törekszünk a gyermeki alkotások, közösségi rendezvényen való bemutatására és a tehetségek bátorítására.

**Feladat**

* A 3-6-7 éves korban tervezhető alkotó, alakító tevékenységek tartalmának, minőségének differenciált fejlesztése.
* Megismertetni a kicsiket a világ szépségeivel.
* A kreativitás az alkotó gondolkodás és cselekvés kialakítása.

#### **Tartalom**

A művészeti nevelés mindenek előtt az egyéniség színeinek kibontakoztatását jelenti. Az óvodánkban a gyermekek kreativitásának megnyilvánulását elsősorban az oldott légkör, a nagy mozgás és szabadságtér, valamint a megfelelő eszközök biztosítása segíti elő.

Meggyőződésünk, hogy a gyermekek esztétikai fogékonyságának kialakítása a "látásra" neveléssel kezdődik. A gyermekeket körülvevő anyagok látványa, a velük való tevékenykedés lehetősége, a versek, mesék hallgatása révén létrejövő, később felidézhető képek indítják el a gyermek alkotó fantáziáját, munkakedvét.

Ebből a meggyőződésünkből fakadóan a gyermekeket körülvevő óvodai világ rendezettségének, ízléssel alakított formai világának alakítására nagy gondot és energiát fordítunk.

A mi szerepünk az esztétikai nevelésben abból a lélektani sajátosságból fakad, hogy a gyermekek a világ dolgait célszerűségében látják olyan módon, hogy mit lehet azzal csinálni. Érdeklődésük az iránt van, amivel szükségleteiket kielégíthetik. Az esztétikai minőség biztosítása, arra a gyerekek figyelmének a ráirányítása a mi feladatunk és kötelességünk.

Mi úgy gondoljuk, hogy az érdeklődés, a motiváció, a jó légkör, mind befolyásolja azt, hogy a környezetéből az ember, a gyerek mit vesz észre, mit lát meg. Ezen alapállásunkból fakad a rajzolást, mintázást és mindenféle kézi munkát jelentő tevékenységeinkhez kapcsolódó feladatunk.

A multiszenzoros tapasztalatok, az állandó cselekvés hatékonyan fejleszti a gyermekek finommotorikáját, segítik mozgásuk összerendezetté válását.

**A gyermekeknek ezért mindig lehetővé tesszük, hogy fessenek, gyurmázzanak, rajzoljanak, vagdossanak, hajtogassanak, barkácsoljanak.**

Amit készítenek, az általában vagy játékuk kelléke lesz, vagy valamelyik programunk során használt eszköz, tárgy stb. Általános szabály, hogy a tevékenykedő, alkotó gyerekek között vagyunk, de nem az irányítás és ellenőrzés szándékával, hanem azért, mert vannak olyan tartalmai ezen tevékenységeknek, ahol a mi segítségünkre van szükség.

**Az óvodapedagógus feladatai:**

* Az óvodapedagógus feladata megismertetni a gyermekeket az eszközök használatával, a különböző anyagokkal, a rajzolás, mintázás és kézi munka különböző technikai alapelemeivel és eljárásaival.
* Nyugodt elmélyült tevékenységhez megfelelő hely és elegendő idő biztosítása.
* Igény kialakítása az alkotásra és az önkifejezésre
* A rajzos tevékenységek előkészítésére megfigyelések, élmények biztosítása.
* Egyéni fejlettséghez és képességhez igazodó vizuális tapasztalatok nyújtása. Személyre szóló segítségnyújtás.
* Esztétikus tárgyi környezettel, a népművészeti elemekkel való ismerkedés biztosítása
* Gyermekek belső képének gazdagítása
* Egyszerű munkafogások és eszközhasználat képességének fejlesztése.
* Változatos technikák, különböző anyagok megismertetése, A természetben fellelhető anyagok használata.
* A rajzolás, mintázás és a kézimunka technikai eljárásainak megismertetése.
* Helyes ceruzafogás, ecsetfogás kialakítása, finommozgások fejlesztése.
* A gyermekmunkák értékként való kezelése.

**A fejlődés várható eredménye óvodáskor végére:**

* az alkotás, mint önkifejezés igénylése
* az eszközök rendeletetés szerű használata
* a biztos eszközfogás
* a szépség iránti fogékonyság kialakulása
* a testtudat alakulása, testsémája, térbeli, síkbeli tájékozódás tovább finomodik
* az emberrajza egyre részletesebb, kidolgozottabb
* rajzuk már a valódi ábrázolás szakaszában tart
* a szem-kéz koordináció fejlődése

# **Az óvoda hagyományai, ünnepei**

Valljuk, hogy a felnőtteknek is, de még inkább a gyermekeknek igényük és szükségük van arra, hogy a dolgos hétköznapokat ünnepnapok váltsák fel.

Az óvodáskorú gyermekek időérzéke fejletlen, életük folyását sajátos módon, "ünnepnapokhoz" kötik. Ezek az alkalmak nem mindig a hivatalos naptár piros betűs ünnepei. Egy megfelelően előkészített színházi látogatás is az ünnep erejével hat a gyermekre, pedig a naptár nem akként jelöli. Óvodai életünket, hogy azt a gyermeki világhoz igazítsuk, sajátos időegységekre, ünneptől ünnepig tartó egységekre "szabdaljuk". Életünket egyik ünneptől a másikig éljük, óvónőként ekként tervezzük és szervezzük tevékenységeink sorát. Ünnepeink fényét és tartalmát azok szertartásai, a várakozás **és készülődés érzelem és tevékenységgazdagsága, együttléteink öröme adja**.

Az ünnep „Micimackós” értelmezése tehát az apró készülődések sorát is magában foglalja, a gyermekekkel végzett tevékenységeink, mondhatjuk foglalkozásaink tartalmait is jelentve egyben. Minden készülődésnek van egy felfelé vezető íve és ritmusa, és az ünnepet mindenkor követi egy csendesebb, levezető időszak. Jó alkalmai ezek az időszakok **a gyermeki szabad játéknak**.

Az ünnepi készülődésnek **fontos kellékei a jelképek**. Ezek világába a gyermekeket bevezetjük, saját jelképeink alkotásába pedig bevonjuk őket.

Az ünnepek, hagyományok jelentős események óvodánk életében, a közösségi élet tartalmas részei. A közös élmény erősíti az összetartozás érzését. A hagyományok közel hozzák a tágabb és szűkebb környezet eseményeit a gyerekekhez. Az ünnepek kiemelkednek óvodánk mindennapjaiból, szebbé teszik életünket a vidám hangulatú, felszabadult együttlétek. Az ünnepélyek formáját, jellegét a nevelőtestület az éves tervben rögzíti.

Nyílt rendezvényeink: adventi kézműves délután, karácsony, anyák napi kézműves délután, évzáró, ballagás.

Óvodánkban hagyománnyá vált a születés- és névnapok megünneplése csoport szinten, továbbá nyílt nap megrendezése a leendő óvodások számára.

Az előkészületekben gyermekeink életkoruknak megfelelően, tevékenyen vesznek részt, melybe bevonjuk a családokat is. Megalapozzuk az ünnepekhez való pozitív viszonyukat, az örömteli közös készülődés, boldog várakozás és ünneplés közben szerzett pozitív tapasztalat és élmény nyújtásával.

Óvodai ünnepeink a társadalmi és néphagyományokhoz kapcsolódnak. Az évről-évre visszatérő ünnepek biztonságok, megnyugtató eligazodást jelentenek gyermekeink életében, így életkoruknak megfelelően fokozatosan bővülő tartalommal töltjük meg ezeket.

**Hagyományos és szervezett programok, ünnepélyek, megemlékezések:**

|  |  |  |
| --- | --- | --- |
|  | **Téma** | **Időpont** |
| 1. | **„Itt van az ősz, itt van újra”** | |
|  | Micimackó nap – Új óvodások avatása- ugráló vár | Szeptember második hete |
|  | Autómentes nap | Szeptember vége |
|  | Állatok Világnapja | Október 04. |
|  | Őszi kirándulás | Október |
|  | Október 23.-i megemlékezés | Október 23. |
| **2.** | **„Légy jó kedvű itt öröm vár, az Advent is megjött már”** | |
|  | Adventi barkács délután | November utolsó hete |
|  | Mikulás ünnepély | December 06. |
|  | Karácsonyi ünnepély | December harmadik hete |
| 3. | **„Ki játszik ilyet, majd meg mondom milyet?”** | |
|  | Medve-nap | 2018. február 2. |
|  | Farsang | Február második hete |
| **4.** | **„Színház az egész világ”** | |
|  | Nemzeti Ünnep- március 15. | Március 15. előtt |
|  | Víz Világnapja | Március 22. |
|  | Húsvét | Mozgó ünnep |
| 5. | **„Tavaszi szél fújdogál, hamarosan itt a nyár”** | |
|  | Könyvtár világnapja | Az éves munkatervben meghatározott időben |
|  | Föld Napja | Április 22. |
|  | Anyák napi barkács délután | Április utolsó – május első hete |
|  | Madarak-fák Világnapja | Május 10. |
|  | Gyermeknap | Május utolsó hete |
|  | Környezettudatosság hete –Szemlélet formáló központ látogatása | Az éves munkatervben meghatározott időben |
|  | Évzáró - Ballagás | Június második – harmadik hete |

**Az ünnepvárás általános feladatai és elvei óvodánkban**

* A verseknek, meséknek és bábozásnak az előkészület időszakában kiemelt szerepet szánunk.
* A készülődés időszakában elsősorban ismert irodalmi alkotásokat ismételünk, az újakat ünnepi alkalmainkra tartogatjuk.
* A készülődés során sokat énekelünk, zenélünk, fokozva ezzel a várakozás élményét és biztosítva a pozitív lelki ráhangolódást.
* Minden ünnepünkben megkeressük a "közös ügyet", amit minden óvodánkba járó gyermeknek érzékelhetően fontossá teszünk.
* Az ünnepekhez kapcsolódó jelképeket tudatosan kezeljük, azokat a gyerekekkel megismertetjük.
* Magunk is alkotunk az ünneppel kapcsolatos saját jelképeket.
* A szülőket is bevonjuk a készülődésbe, esetenként az ünneplésbe is.

# **AZ ÓVODA GYERMEKVÉDELMI FELADATAI AZ INKLUZÍV NEVELÉS TÜKRÉBEN**



**Értelmezésünkben az Inklúzió** az a befogadó légkör- és eljárásrendszer, ahol mindenki más egymáshoz képest, bárki „belefér” megtalálja a helyét, akkor is inkluzív a légkör és a módszerkombináció, ha van integrált gyerek, akkor is, ha éppen nincs**.**

Az Európai Uniós elvárások alapján feladatunk **a társadalmi egyenlőtlenségek csökkentése.**

Az **esélyegyenlőség biztosítása** és előmozdítása nem összemosható, egymással nem helyettesíthető, jól elkülönített fogalmak, amelyek egyben egymást kiegészítő célokat jelölnek meg.

Az esélyegyenlőség biztosítása olyan, általában passzív cselekedet, amely valamit kinyit, lehetővé tesz az adott védett csoport számára is.

Az esélyegyenlőség előmozdítása aktív cselekedet, amelynek eredménye, hogy a védett csoport tagjai valóban élni tudnak a számukra is nyitott lehetőségekkel.

Esélyegyenlőség érvényesüléséről csak akkor beszélhetünk, ha mindkét cél egyszerre teljesül, az adott védett csoport tényleges résztvevővé válik.

**Óvodánkban biztosítjuk a**

* megkülönböztetés tilalmát, egyenlő bánásmódot,
* az emberi méltóság tiszteletben tartását,
* az egyenlő hozzáférés esélyét
* a multikulturális nevelés megvalósítását
* a társadalmi szolidaritás kialakítását.

Biztosítjuk a szegregációmentességet és az egyenlő bánásmód elvének teljes körű érvényesülését. Az oktatási szolgáltatásokhoz való hozzáférés egyenlőségének biztosításán túl célul tűzzük ki **az esélyteremtést támogató lépések, szolgáltatások megvalósítását a hátrányos helyzetű gyerekek hátrányainak kompenzálása és az esélyegyenlőség előmozdítása érdekében.** Az ENSZ gyermekek jogairól szóló egyezménye figyelembe vételével biztosítjuk a gyermekeknek: az emberi méltóságát, a különleges gondozáshoz való jogát, személyisége lehető legteljesebb kibontakoztatását kulturális és szellemi területen egyaránt. Célunk az, hogy érvényesüljön a:

* diszkriminációmentesség,
* szegregációmentesség,
* gyermekek nevelési és társadalmi integrációjának támogatása,
* minőségi neveléshez történő egyenlő hozzáférés joga

Az óvodánk dolgozói megkülönböztetik az eltérő jellegű hátrányokat, a hátrányokból adódó tünetek csökkentéséhez legmegfelelőbb módszerek megválasztását.

**Szociokulturális hátrány** esetén óvónő és dajka feladata a pedagógiai tapintat elemeinek érvényesítése, a gyermek és a szülő méltóságának tiszteletben tartása.

Toleranciával és megértéssel, szakmailag kifogástalan színvonalú segítségadással közelítünk a gyermek leválási nehézségéhez, és fokozott figyelemmel készítjük elő beilleszkedését.

**Ingerszegény környezetből érkező** gyermekek megismerése és megfigyelése után az ingerkörnyezet gyermekhez történő igazításával segítjük a fejlődést.

Változatos helyeket biztosítunk, hogy ugyanazt a tapasztalatot, ismeretet többféle helyzetben, módon formában és színben, szerezhesse meg. A gyerekek territoriális viselkedését személyes helyek biztosításával erősítjük.

**Érzelmi labilitás, elhanyagoló bánásmód** esetén életkortól függetlenül ölbeli játékokat kezdeményezünk, az elfogadás érzését erősítjük és a kötődést, szeretetre való képességet növeljük.

A **nem magyar állampolgárságú gyerekek és a migráns gyerekek és szüleik iránt megértéssel, toleranciával viseltetünk.** Tiszteletben tartjuk étkezési, vallási és egyéb kulturális szokásaikat, hagyományaikat. A nyelvi nehézségeket segítséggel, türelemmel próbáljuk enyhíteni. A gyerekeknek fokozottan biztosítjuk az egyéni, differenciált fejlesztést, a felzárkóztatást.


Az óvodapedagógusok a **multikulturális társadalom értékközvetítőjeként** töltik be hivatásukat, és vállalnak aktív szerepet mindenfajta elnyomás megszüntetésében.

Amennyiben a család nem képes betölteni a társadalmi normák által meghatározott funkcióját, abban az esetben az óvoda feladata a családgondozás által **a meglévő funkciók megtámogatása,** további szakmai támaszrendszer kiépítése (segítők bevonása).

**Alapelveink:**

* **humanizmus:** méltóság és tisztelet kifejezése szempontjából nem teszünk különbséget gyerek és gyerek között.
* **született méltóság és egyéni autonómia tisztelete:** a más nemzetiségű gyermek egyenlő emberi méltóságának, értékességének, egyediségének elismerése.
* **kirekesztés, az előítéletes kiszorítottság megszüntetése:** Az óvodai nevelés a gyermek szükségletéből indul ki és nem várja el, hogy ők illeszkedjenek, alkalmazkodjanak az óvoda cél és feladatrendszeréhez, hanem pedagógiai innovációval, pedagógiai fejlesztéssel olyan célokat, feladatokat fogalmazunk meg számukra, melyek teljesíthetőek.
* **a társadalomba való hatékony befogadás és részvétel:** „ Az óvodai nevelés során az inkluzív pedagógia az, ami valódi alapját képezi annak a fajta együttélésnek, amelyben nem a kisebbségről van szó, hanem emberekről, gyerekekről” ( Bakonyi Anna)
* **a különbözőség tisztelete**
* **esélyegyenlőség**: az óvodai nevelés tevékenységrendszere lehetőséget teremt ahhoz, hogy egyénre szabottan történjen a nevelés.

## **Gyermeki jogok érvényesülése óvodánkban**



Az óvoda működését elsősorban a **gyermekek mindenekfelett álló** érdekei határozzák meg.

A gondozás-nevelés **mentes a hátrányos megkülönböztetés** minden formájától.

Az egyéni szokásokat, kívánságokat az óvoda lehetőségei és a többiek személyiségi jogai által szabott határok között a lehető legnagyobb mértékben figyelembe vesszük.

Az egyenlőség pedagógiájának megvalósítása során arra törekszünk, hogy minden gyermek érezze, hogy fontos számunkra.

**Tudáshoz való joga** érvényesül a gyermekeknek, amikor előítéletektől mentes pedagógiai környezetben a képességfejlesztő tevékenységeket differenciáltan tervezzük, szervezzük.

A **művelődéshez való jog esélyegyenlőség** alapján mindenkit megillet óvodánkban.

A kultúra őrzése, átörökítése egyetemes emberi jogként minden gyermeket megillet.

Biztosítjuk **a szabad tevékenység-választás** lehetőségét az egész óvodai élet során.

Érvényesül óvodánkban a **lelkiismereti meggyőződés szabadságának és a vallásszabadságnak** az érvényesítése.

A gyermekek védelméről szóló törvényben foglalt feladatok ellátásáért az óvoda vezetője felel.

A feladat ellátása az óvoda az óvónőkkel való közvetlen és rendszeres munkakapcsolat révén érvényesül

**A Micimackó Magánóvoda célja a gyermekvédelem terén:**

* Hátrányos helyzet észrevétele, támogató lépések, szolgáltatások megvalósítása a hátrányos helyzetű gyermekek hátrányainak kompenzálása érdekében.
* A gyermekek ellátása, gondozásuk elősegítése, személyi biztonságuk, érdekeik védelme, jogainak érvényesülésének biztosítása.
* Veszélyeztetettség felderítése, a veszélyeztető okok feltárása.
* Veszélyeztető körülmények felszámolása, vagy legalább csökkentése.
* A krízis helyzetbe került gyermekek, családok eseteinek jelzése. Az ártó hatások, nyomán kialakult állapot felismerése, amely a gyermek testi, értelmi, érzelmi, vagy erkölcsi fejlődését akadályozza, gátolja.
* Az inkluzív, együttnevelő kultúra fejlesztése.
* Minden gyermek esélyegyenlőségének biztosítása, egyenlő bánásmód érvényesítése, hátrányos megkülönböztetés megszüntetése. Kiemelt figyelmet igénylő gyermekek jogainak tiszteletben tartása: / Hátrányos helyzetű (H.H.) Halmozottan hátrányos helyzetű (H.H.H.), Sajátos nevelési igényű (SNI), Rendszeres Gyermekvédelmi Támogatásban részesülő gyermek RGYVK, Tartósan beteg gyermek, Jegyzői védelem alatt álló gyermek, Veszélyeztetett gyermek szociális vagy családi helyzete miatt, A gyermek családjában 3 vagy annál több gyermek él /
* A multikulturális szemlélet kialakítása, multikulturális óvodai nevelés.
* Szoros együttműködés a szülőkkel, a gondok enyhítése érdekében.
* A gyermek védelmében résztvevő intézményekkel való kapcsolattartás erősítése.
* Szülői munkaközösség
* Alapítvány Kuratóriuma
* Védőnő
* Gyermekorvos
* Családsegítő – és Gyermekjóléti Szolgálat
* Rendőrség
* Polgármesteri Hivatal – Szociális és Gyámügyi Osztály
* Iskolák gyermekvédelmi felelősei
* Első osztályos tanítónők
* Nyomon követő szemlélet az iskolában

**Feladat**

* Az óvoda nevelőmunkájával, működésével biztosítja a gyerekek jogát ahhoz:
* hogy egészséges környezetben nevelődjenek,
* az óvoda életrendjét, napirendjét életkoruknak, fejlettségüknek megfelelően alakítsák ki,
* gyermeki személyiségét tiszteletben tartsák, kibontakoztatásában segítsék és védjék.
* Az óvodapedagógus nevelőtevékenysége során vegye figyelembe a gyermekek:
* egyéni képességét,
* fejlődési ütemét,
* szociokultúrális hátterét,
* fejlettségét,
* tehetségét,
* sajátos nevelési igényét.
* Az óvodapedagógus segítse a gyermek képességeinek, tehetségének kibontakoztatását.
* Segítse a bármilyen oknál fogva hátrányos helyzetben lévő gyermek fejlődését.
* Az óvodapedagógus a gyermekek részére az egészségük, testi épségük megőrzéséhez szükséges ismereteket adja át, s ezek elsajátításáról győződjön meg.
* A szülőket az őket érintő kérdésekről tájékoztassa.
* Figyelmeztesse a szülőt, ha a gyermek jogainak megóvása, vagy fejlődésének elősegítése érdekében intézkedést tart szükségesnek.
* Az óvoda óvó-védő funkciójának érvényesítése.

**A szociálisan hátrányos helyzetben** levő gyermekek esetében több olyan tényezőt veszünk figyelembe, amit úgy érzünk, hogy a család a saját erejéből nem tud megoldani.

**A hátrányos helyzet okai lehetnek:**

* fogyasztási szokások, anyagi színvonal,
* munkamegosztás,
* családtagok egészségi állapota,
* etnikai, vallási hovatartozás,
* érdekegyesítő képesség hiánya.

A gyermekek hátrányos helyzete hátráltathatja az egyes képességek és az egész személyiség fejlődését.

Ennek érdekében feladatunk a hátrányos helyzetből adódó veszélyeztetetté válás kialakulásának megelőzése. Fejlesztő munkánk a gyermeki fejlődés támogatására, a tehetség gondozására, az érdeklődés elmélyítésére, a lemaradások megrekedése és a tanulási zavarok megelőzésére, a szocializációs problémák megoldására, az egyéni bánásmód és a differenciálás keretében tervezett feladataira épül.

A személyiségfejlődés nyomon követése a gyermekre, csoportra aktuálisan jellemző fejlettségi szint megismerésére irányul.

**A nyomon követés dokumentációi:**

* egészségügyi törzslap,
* csoportnapló,
* személyi dosszié: félévenkénti feljegyzés a fejlődésről, a fejlődés eredményeiről.

Minél korábban észleljük a gyermekek hátrányos helyzetből adódó problémáit, annál nagyobb a beavatkozás sikerének lehetősége.

Ennek érdekében törekszünk a szülőkkel minél közvetlenebb kapcsolat kiépítésére, hogy bizalommal forduljanak hozzánk problémáikkal. Ha az otthoni körülmények nem megfelelőek óvodai pozitív élményekkel biztosítjuk a sikerélményhez juttatás lehetőségét.

A gyermekek érdekében végzett intézkedéseink differenciáltak. Szükség szerint igénybe vesszük a szakszolgálatok (gyermekorvos, védőnő, Nevelési Tanácsadó, Szakértői Bizottság) segítségét.

Figyelünk az általános konfliktushelyzetben élő gyermekekre (családtagok egymáshoz való negatív viszonya).

**A veszélyeztetettség okai lehetnek:** nevelési hiányosságok, erkölcstelen családi környezet, italozó szülők, egészségügyi okok, anyagi okok, megromlott családi kapcsolat.

Az óvónők az alábbi okokból következtethetnek a problémára: testi (ápoltsági), hangulati, viselkedési, fejlődési, probléma következményeként teljesítmény-viselkedés- és kapcsolatteremtési zavar léphet fel.

A jobb körülmények között élők családok, anyagiak biztosításával helyettesítik a nevelést. Az egyes családokban kialakult rossz légkör, házasságok felbomlása a gyerekeket súlyosan érintik.

Az óvodába lépéstől figyelemmel kísérjük a gyermekek életében felmerülő problémákat (családi, magatartásbeli stb.).

Gyermekvédelmi felelősünk az óvónőkkel együtt szükség szerint környezettanulmányt végez, és nyilvántartásba veszi az arra rászorulókat. Közösen megbeszéljük a segítségnyújtás módját.

Megfigyeléseinkkel, a szülőkkel történő bizalmas beszélgetésekkel a családlátogatások alkalmával igyekszünk kiszűrni az arra rászorulókat, felelősséget vállalva értük.

**A gyermekek családi helyzetének évenkénti felméréséhez készített szempontjaink:**

* az óvodások létszáma,
* egészségügyi problémával küzdő gyermekek száma,
* nevelési problémával küzdő gyermekek száma,
* három vagy több gyermekesek száma,
* csonka családban élők száma.

A problémával küzdő szülőket tájékoztatjuk, mely fórumhoz fordulhatnak orvoslásért. A bizalmasan közölt információkat tapintatosan és diszkréten kezeljük. A gyermekekkel kapcsolatos adatok védelmét a biztosítjuk.

**Az óvodavezető feladatai:**

* ha az intézmény a gyermeket veszélyeztető okokat pedagógiai eszközökkel nem tudja megszüntetni, segítséget kér a Szakszolgálattól.

**A gyermekvédelmi felelős feladatai:**

* az óvónők és a szülők jelzése alapján, a megismert gyerekeknél a veszélyeztetettség okainak feltárása (családlátogatás),
* a gyermek támogatása esetén, ha pedagógiai eszközökkel nem szüntethető meg a veszélytényező, értesíti a Gyermekjóléti szolgálatot, felkérésre, részt vesz az esetmegbeszéléseken,
* közzé teszi a gyermekvédelmi feladatot ellátó fontosabb intézmények nevét:
  + Gyermekjóléti Szolgálat,
  + Nevelési Tanácsadó,

**Az óvodapedagógus feladatai:**

* ismeretek közvetítése,
* figyelembe veszi a gyermek:
  + egyéni képességeit,
  + tehetségét,
  + fejlődésének ütemét,
  + szociokultúrális helyzetét,
  + fejlettségét,
  + fogyatékosságát,
  + segíti a gyermek képességének, tehetségének kibontakozását,
  + segíti a hátrányos helyzetű gyermekek felzárkóztatását,
  + átadja a gyermekek egészségének és testi épségének megőrzéséhez szükséges ismereteket,
  + baleset vagy balesetveszély esetén megteszi a szükséges intézkedéseket,
  + tiszteletben tartja a gyermekek emberi méltóságát és jogait,
  + rendszeresen tájékoztatja a szülőket az őket érintő kérdésekről,
  + figyelmezteti a szülőt, ha gyermeke jogainak megóvása, vagy fejlődésének elősegítése érdekében intézkedést tart szükségesnek,
  + a szülő kérdéseire, javaslataira érdemi választ ad,
  + közreműködik a gyermek és ifjúságvédelmi feladatok ellátásában, a gyermek fejlődését veszélyeztető körülmények megelőzésében, feltárásában, megszüntetésében.

### **Az óvoda gyermekvédelmi tevékenysége**

**S**

**Z**

**Ü**

**L**

**Ő**

**K**

**Gyámhivatal**

**Szociális osztály**

**Óvodavezetés**

**Gyermekjóléti Szolgálat**

**Óvodapedagógus**

**Feladat**

* Az óvodakezdés időszakában, majd folyamatosan, - információgyűjtés (megfigyelés, tájékozódás…),
* Az óvodába, a csoportba járó gyerekek feltérképezése:
* a veszélyeztetettség feltárása,
* a szociokultúrális helyzet felmérése,
* a szociálisan hátrányos helyzetű gyerekek kiszűrése,
* a sajátos nevelési igényű gyerekek kiszűrése.
* Az információgyűjtést követően a segítségnyújtás adekvát formáinak kidolgozása, alkalmazása (veszélyeztetettség, sajátos nevelési igény, szociálisan hátrányos helyzet alapján):
* támogató, segítő, fejlesztő eljárások,
* differenciált fejlesztési módszerek,
* elfogadó, segítő légkör, nevelői magatartás,
* a családok közvetlen segítése (beszélgetés, tanácsadás),
* szakszolgálatok (Nevelési Tanácsadó), szociális háló igénybe vétele.
* A folyamatban a gyermeket veszélyeztető körülmények megelőzése, feltárása, megszüntetése.
* A pedagógusok gyermekvédelmi feladataik ellátásában rendszeres kapcsolatot tartanak az óvoda vezetőjével aki tevékenységüket segíti.

### **Kiemelt figyelmet igénylő gyermekek fejlesztése**



Az Európai Uniós elvárások alapján feladatunk a társadalmi egyenlőtlenségek csökkentése. Az esélyegyenlőség biztosítása és előmozdítása nem összemosható, egymással nem helyettesíthető, jól elkülönített fogalmak, amelyek egyben egymást kiegészítő célokat jelölnek meg. Az esélyegyenlőség biztosítása olyan, általában passzív cselekedet, amely valamit kinyit, lehetővé tesz az adott védett csoport számára is.

Az esélyegyenlőség előmozdítása aktív cselekedet, amelynek eredménye, hogy a védett csoport tagjai valóban élni tudnak a számukra is nyitott lehetőségekkel.

Az iskoláskor kezdetéig a gyermek **fejlődésének üteme** messze meghaladja a későbbi életszakaszok fejlődésének sebességét. Az **élet első évei meghatározó jelentőségűek** az idegrendszer, a tanulás, az alkalmazkodási készségek alakulásában. Az **alapvető készségek**, melyek a sikeres iskolakezdés feltételei, kisgyermekkorban, óvodáskorban, az agyi érési folyamatok lezárulásáig rendkívül hatékonyan fejleszthetők. Az óvodáskorban történő pedagógiai támogatás **jelentősen segíti az iskolába lépést**.

Az **inklúzió (befogadás)** azt jelenti, hogy a befogadott kiemelt figyelmet igénylő gyermek nem csak jelen van, hanem a közösség szerves része.

Az **integráció** azt jelenti, hogy a kiemelt figyelmet igénylő gyermeket **beillesztjük** a közösségbe.

**Célunk az, hogy érvényesüljön a**

* diszkriminációmentesség,
* szegregációmentesség,
* **minőségi neveléshez történő egyenlő hozzáférés joga**,
* az emberi jogok és a gyermeket megillető jogok, alapvető szabadságok tiszteletben tartásának megerősítése,
* mindazon okok, körülmények feltárása, amelyek a gyermekek testi, szociális, értelmi, érzelmi, erkölcsi fejlődését hátrányosan befolyásolják,
* megfelelő információáramlás biztosítása.

A kiemelt figyelmet igénylő kisgyermekek közösségben együttnevelése során a **differenciálás** pedagógiáját alkalmazzuk. A differenciálás segít a különböző képességű, adottságú, helyzetű gyermekeknek egy magasabb szintre való eljuttatását a saját érési, fejlődési tempójában.

A fejlesztés területei egyénenként változnak. A fejlesztés egyes szakaszai egymásra épülnek, kiegészítik egymást. Az eredményes fejlesztés érdekében nagyon fontos, hogy a gyermekek rendszeresen járjanak óvodába. A családdal való bizalom és együttműködés is alapvető fontosságú a kiemelt figyelmet igénylő kisgyermekek beilleszkedése és fejlődése szempontjából.

**Kiemelten tehetséges gyermek:**az a különleges bánásmódot igénylő gyermek, aki átlag feletti, vagy speciális képességek birtokában magas fokú kreativitással rendelkezik, és felkelthető benne a feladat iránti erős motiváció, elkötelezettség.

A tehetségcsíra egy rejtőzködő és fokozatosan megmutatkozó képesség, adottság, kimagasló átlagtól eltérő teljesítmény mely a gyermek tevékenykedése, játéka vagy az egyéb feladat elvégzése során tetten érhető. Megnyilvánulási formák bármilyen területen lehetnek.

Tehetségelméletében Tannenbaum *(1983)* azt állítja, hogy ***a tehetség akkor fejlődik, ha a következő öt elem hat egymásra.*** Az öt elemet következőképpen definiálják (*Feldman, 1992*):

* ***általános képességek***: ez a G-faktor megfelelője, azé az általános intelligenciáé, amit az IQ tesztekkel mérnek
* ***speciális képességek***: olyan speciális tehetség, amivel a személy rendelkezik, és amiért környezete nagyra becsüli, mert az kivételes, speciális
* ***nem intellektuális tényezők***: ezek azok a személyes képességek, amelyek egy személy karakteréhez, egyéni jellemvonásaihoz kötődnek önkép, motiváció, feladatorientáció stb.
* ***környezeti tényezők:*** pl. a gyerek családja, szűkebb-tágabb környezete
* ***szerencse:*** ezekről a faktorokról legtöbbször elfeledkezünk, pedig ugyanolyan jelentőségűek.

**Célunk,** hogy a tehetség ígéretes gyermekek megfelelő figyelemmel, elegendő terheléssel, kibontakoztathassák különleges képességeiket. Odafigyelünk a jó emlékezetre, jó kézügyességre, játékában kiemelkedő építmények létrehozóira, papírhajtogatásban, és rajzolásban, mozgásban, kreativitásban megnyilvánuló tehetségekre, az alkalmazkodóképességre váratlan új helyzetekben, gyors szelektív információfeldolgozásra, jó memóriára. A tehetséges gyerekek gondolkodásának fejlettsége, gyorsasága, produktivitása sokszor együtt jár fejlett problémamegoldó, kommunikációs képességgel.

**Speciális képességcsoportok**

* nyelvi képesség,
* zenei képesség,
* matematikai-logikai képesség,
* vizuális-téri képesség,
* szociális-interperszonális (egyének közötti; személyes) képesség,
* intraperszonális (egy adott személyben lévő) képesség.

**A kreativitás elemei**

* originalitás (eredetiség),
* flexibilitás (hajlékonyság),
* fluencia (folyékonyság),
* problémaérzékenység,
* gördülékeny, rugalmas és eredeti gondolkodás,
* kíváncsiság, merészség, szellemi játékosság,
* humorérzék,
* új iránti fogékonyság.

**Feladataink**

* A tehetséges gyermekek felismerése, azonosítása (átlag feletti általános képességek, kreativitás, feladat iránti elkötelezettség.
* Elsősorban megfelelő érzelmi kötődést kell biztosítani a gyermekeknek.
* Semmi szín alatt nem különíthető el a társaitól.
* A gyermekekkel a tehettséggondozó műhelyek vezetői éves munkaterv alapján foglalkoznak. A pedagógusok rendszeresen konzultálnak a gyermekek óvodapedagógusaival.
* Kapcsolatot tartunk a tehetségponttal, továbbképzéseken bővítjük ismereteinket.
* Szoros kapcsolatot tartunk a szülőkkel.
* A pedagógusok az adott gyermek **különleges tehetségének felismerésével** biztosítsanak minél több alkalmat képességeinek megmutatására.
* A tehetséges gyermekek számára **differenciált, nehezebb, komplex kihívások teremtésével** saját erősségük fejlesztésére törekvés.
* A s**zülők tájékoztatása**, szakemberek segítségével speciális területek külön fejlesztési lehetőségek felkutatás.
* Az **egészséges személyiség fejlesztése**, a tehetség feldolgozása a közösség irányában (egészséges önbizalom, de nem önhittség).

Ebben az életkorban a gyerekek megismerésének és fejlesztésének legfontosabb eszköze a játék, így játékának gazdagítása, az együttjátszás nyújthatja a legjobb lehetőséget a testi-lelki-szellemi fejlesztésre.

**Nemzeti kisebbséghez tartozók és a bevándorlók esetében**

**Célunk a** nemzetiségi gyermekek nevelése 3 éves kortól kezdődően életkori sajátosságaiknak és egyéni fejlettségüknek megfelelően a kultúrájuk és hagyományaik megismerését, elsajátítását, átörökítését és fejlesztését célozza meg- igényeik szerint.

Rendszeres óvodába járás mellett iskolaéretten, örömmel várják az iskolakezdést.

* A beilleszkedés és befogadás folyamatának segítése, melynek kiváló eszközei lehetnek a következő megoldások:
* Az óvodai befogadást, elfogadást elősegítő alkalmak kezdeményezések óvodás gyermekek és szüleik számára, így pl. drámajátékok, tréningfeladatok használata.
* Magyar szülők befogadó készségének, migráns illetve kisebbséghez tartozó szülők bekapcsolódási készségének javítása, közös programok szervezésével.
* Mivel kulturálisan eltérő, hogy ki milyen jogokat gyakorolhat, a szülőkkel ismertetni kell a magyar szabályozást.
* Esetenként tisztázni, hogy kik azok a magyar nyelvet is értő kontaktszemélyek, akikkel az óvoda felveheti a kapcsolatot szükség esetén.

A fogadásra felkészülés további elemei lehetnek:

* étkezési szokások egyeztetése a dolgozókkal is,
* öltözködési szokások megismerése és ismertetése a csoporttal,
* a származási kultúra egyes elemeinek bevonása az óvodai tevékenységekbe (zene, képek, játékok).

**Feladataink**

* már 3 éves kortól óvodai ellátásban részesüljenek,
* érzelmi biztonság megteremtése,
* a családból az óvodába való átmenet segítése,
* a magyar nyelven folyó óvodai nevelés, kommunikáció teljessé tétele,
* rendszeresen járjanak óvodába,
* az óvodai napirend, szokások megismertetése, elfogadása, szükségleteik maximális figyelembe vétele mellett,
* az egészséges életmódra való nevelés kiemelt, hangsúlyos kezelése,
* gyermekközpontú, személyiségközpontú fejlődés segítése, fejlesztés megvalósítása a különböző tevékenységi formákban,
* kisebbségi kultúrkincséből és az anyanemzet kultúrájából (irodalom, zene, népi játék) gyűjtött és választott tematika beépítése a tematikánkba**.**
* megismerjük és tiszteletben tartjuk a migráns családok hagyományait, kéréseit,
* segítséget nyújtunk a gyerekek és a családok beilleszkedéséhez a közösségbe,
* a magyar nyelv elsajátításához segítséged adunk,
* elfogadtatjuk a csoportban kialakult szokásokat és hagyományokat,
* rugalmasan kezeljük az alkalmazkodás feltételeit,
* fontosnak tartjuk az egymás iránti toleranciát, elfogadást.

**Elvárásaink az óvodáskor végére**

* A migráns és a nemzeti kisebbséghez tartozó gyermekek is aktívan, örömmel vesznek részt a csoport életében.
* Társas kapcsolataikat az együttműködés, elfogadás, barátkozás jellemzi.
* A magyar nyelv elsajátításában önmagukhoz képest fejlődnek.
* A társadalmi szokásokat, kapcsolatok rendszerét ismerik.
* Megtalálják az önkifejezésnek elfogadott formáit.
* Együttműködő, aktív kapcsolat kialakulása a családokkal.
* A gyermekek nyelvi és egyéb fejlesztésének eredményei.

# **Az óvoda kapcsolatrendszere**

## **Az óvoda és a család kapcsolata**

**A szülő, a gyermek, a pedagógus együttműködésének formái, továbbfejlesztésének lehetőségei**

Alapvető elvünk, hogy minden olyan személlyel és intézménnyel élő kapcsolatot alakítunk ki és tartunk fenn, akik nevelőmunkánk hatékonyságát növelni tudják.

Ennek megfelelően vannak állandó és időszakosan működtetett kapcsolataink, a nevelés mindenkori érdekéből és az aktuális feladatokból fakadóan.

Kapcsolatainkban alapvető etikai szabálynak a korrektséget és a nyitottságot, ugyanakkor a gyermekek és a szüleik személyiségi jogainak tiszteletben tartását tartjuk.

**Kapcsolatrendszerünk kiemelt jelentőségű eleme a szülők, a gyermekek családjának köre.**

Legfontosabb célunk, a gyermeknevelésben való együttműködés elérése. Óvodánk életébe tapintatosan és mértéktartóan, ugyanakkor a gyermeki érdekeket következetesen képviselve megpróbáljuk bevonni a családokat. Ezt olyan gyakorlattal szeretnénk megvalósítani, hogy a szülők ne csupán kötelességtudatból, hanem szívesen, a maguk örömét is meglelve fogadnák el meghívásainkat.

A családot nevelőtestületünk olyan értéknek tekinti, melynek összetartozását a magunk módján mi is segíteni, szolgálni kívánjuk. Nem csupán a szülőkkel, hanem a nagyszülőkkel is kapcsolatot akarunk tartani, óvodai életünkben nekik is fontos szerepet szánunk. Ezzel nem csak a gyermekek elé állítható minták körét kívánjuk bővíteni, de az idősek iránti tiszteletre is nevelni szándékozzuk őket. A szülőknek, gyermekük fejlődéséről biztosítva a közoktatási törvény által deklarált jogukat – bármikor részletes és érdemi tájékoztatást adunk.

Mindig figyelembe vesszük, hogy minden család más életvezetésű, nevelési felfogású, eltérő értékrenddel, szokásokkal bíró, így ehhez igazítjuk a segítségnyújtásunk módjait.

Amennyiben ezt igénylik, nevelő munkájukhoz segítséget, tanácsot adunk. Iskolába kerülés előtti évben a kezdeményezés szerepét magunkra vállaljuk.

Óvodánkban Alapítvány működik, az érdekképviseletet a kuratórium tagjai látják el, akik véleményezési joggal rendelkeznek. A csoportokba járó gyermekek szülei munkaközösség keretén belül gyakorolják érdekeik képviseletét.

**Az óvoda** nyitottsága nemcsak a beszoktatás ideje alatt, hanem óvodáskor végéig **biztosítja a szülőknek a nevelőmunkába törtnő közvetlen betekintést.**

**Felelőséggel vállaljuk, hogy s**zeretjük, óvjuk, gondozzuk a ránk bízott gyermekeket, egyben képességeikhez mérten, differenciáltan fejlesztjük a 3-7 éves korosztályt.

A kitűzött feladat megvalósításában számítunk a szülők, nagyszülők aktív segítségére.

A nevelés módszereinek megválasztása az óvónők módszertani kompetenciája, mely a szülők aktív együttműködésével valósul meg.

Helyi hagyományainknak megfelelően számítunk a szülők aktív közreműködésére, az ünnepi előkészületekben, kirándulások lebonyolításában, ovis kert kialakításában, játékok és egyéb eszközök készítésében, javításában. A szülők így is részesei lehetnek az óvodai eseményeknek.

Óvodánk a családokkal együtt, azt kiegészítve szolgálja a gyerekek fejlődését.

**A kapcsolat kiindulópontja:**

* a szülő tud a legtöbbet a gyermekéről, ő ismeri legjobban gyermeke igényét, szükségleteit,
* az óvónőnek van olyan szaktudása, korosztályi tapasztalata, mely alapján hathatós segítséget tud nyújtani a gyerekek fejlesztéséhez.



**Cél:** korrekt, partneri együttműködés kialakítása és fenntartása a gyerekek harmonikus fejlődése, fejlesztése érdekében.

A családi nevelésre alapozva, azt kiegészítve, gyermekközpontú óvodai élet megteremtése. Nevelési problémák esetén az otthon és az óvodában is az alkalmazott módszerek összehangolása.

**Feladat**

* Együttműködési, kapcsolattartási formák kialakítása, folyamatos fejlesztése.
* Az óvoda tartalmi munkájának szakszerű megismertetése.
* Az óvoda önértékelési és teljesítményértékelési tevékenységének támogatása.

**A kapcsolattartás formái a családokkal:**

* + - napi kapcsolattartás – folyamatos tájékozódás a gyermekekkel történt eseményekről, fejlődésről,
    - szülői értekezletek – az óvodát, a csoportot, a gyermeket érintő témák megbeszélése, a szülők javaslatainak, kéréseinek meghallgatása,
    - fogadó órák – a szülők igényei, illetve az óvónők kezdeményezésére, előzetes időpont egyeztetés alapján,
    - nyílt napok – lehetőséget adunk évente több alkalommal betekinteni óvodánk életébe, amikor a szülők közvetlenül képet kaphatnak gyermekük csoportban elfoglalt helyéről, fejlettségéről,
    - közös ünnepi programjaink.
    - dokumentumok nyilvánosságra hozása
    - partneri igény és elégedettségmérés

|  |  |  |  |  |
| --- | --- | --- | --- | --- |
| **A kapcsolattartás formái** | | | | |
| **T**  **E**  **R**  **V**  **E**  **Z**  **E**  **T**  **T** | **Alkalomszerű** | **Szóbeli** | | **Írásbeli** |
| **rendszeres** | **eseti** |
| * nyílt napok az óvodai előjegyzés előtt * beszoktatás, ismerkedés az óvodával * csoportok nyílt napjai * óvodai és csoport programok * ünnepélyek * szülők és gyermekek közös tevékenysége a csoportban | * napi kapcsolat * beszélgetés * telefon * e-mail | * szülői értekezletek * fogadóórák * szülői fórum * SZK – óvodavezetés értekezlete * SZK részvétele az értekezleteken | * Óvodai hirdető/k * Csoportok faliújságjai * Pedagógiai dokumentumok * Az óvoda házirendje * e-mail * facebook csoport |
| **S**  **P**  **O**  **N**  **T**  **Á**  **N** | * szülő/k kérése szerinti * spontán adódó alkalmak, lehetőségek kihasználása * szülői kezdeményezések * szülői közösség képviselői és óvónők/óvodavezetés közötti kapcsolatfelvétel | | | |
| **A kapcsolattartás fejlesztése**   * a különböző kapcsolattartási formák eredményességi, részvételi mutatói alapján megerősítés vagy változtatás * a szülők véleményeinek, igényeinek évenkénti megismerésével, felmérésével a kapcsolattartás változtatása, fejlesztése * az óvoda részéről megnyilvánuló nyitottsággal a szülők kérésének figyelembe vétele * a kapcsolattartás, az együttműködés rugalmas kezelése * a folyamatban felmerülő igény kielégítése, változtatások beépítése, amennyiben azok nem mondanak ellent az óvoda szemléletének * az óvoda évközi megfelelőségi vizsgálata alapján az információ áramlás karbantartása, fejlesztése * a szülők fogadására lehetőség teremtése * szakmai konferenciákra való meghívás | | | | |

## **Kapcsolataink más nevelési, oktatási intézményekkel**

**Bölcsőde**

Bizonyos esetekben az óvodába lépés előtti szociális intézmény. Szükség esetén kapcsolatunkat aktivizáljuk, melynek célja a gyermekek zökkenőmentes óvodai beilleszkedésének segítése. Egymás munkáját tapasztalatcserék szervezésével ismerjük meg.

**Óvoda**

A Kárpát-medence magyar nyelvű intézményei közötti tér kialakítása érdekében törekszünk a külhoni magyar óvodákkal való szakmai kapcsolat kiépítésére.

**Iskola**

Kapcsolattartásunk célja kettős. Egyrészt a gyermekek iskolai beilleszkedésének, másrészt a szülők szabad iskolaválasztási joga gyakorlásának segítése.

Célunk továbbá nevelési gyakorlatunk megismertetése illetve az iskola tanítási gyakorlatának megismerésével a gyermekek számára az óvoda – iskola átmenet könnyítése.

Együttműködés az óvodából az iskolába való átmenet megkönnyítése érdekében. Konzultáció az óvodai kompetencia alapú nevelésről. Visszacsatolás a partneri igény/elégedettség mérés eredményeiről.

Figyelem felhívás arra, hogy a kimenő gyermek aktuális fejlettségi szintjét és a fejlesztés feladatait tartalmazó dokumentumot kérhetik a szülőtől. Konzultáció óvodából iskolába érkező gyermek átmeneti állapotának jellemzőiről.

**Az óvodánkba járó gyermekek nevelésében és gondozásában résztvevő speciális intézmények:**

Szakszolgálatok

Család és Gyermekjóléti Szolgálat

Gyermek Ideggondozó

Tanulási Képességet Vizsgáló Szakértői Bizottság

Óvodaorvos, védőnő.

**Az együttműködésben célunk**: a gyermekek magas színvonalú ellátásának biztosítása

Kapcsolatainkban fontosnak tartjuk a szakszerűséget, a folyamatosságot és az információk korrekt, pontos cseréjét.

**Kapcsolatrendszerünk fontos szakmai láncszeme az egészségügyi szervekkel való együttműködés**.

A gyermekek magas színvonalú ellátása érdekében folyamatos és a szakmaiságot maximálisan tiszteletben tartó kapcsolatra törekszünk.

Kiemelten fontosnak tartjuk a folyamatos és korrekt tájékoztatást, a kölcsönös bizalomra épülő együttműködést és az egymás munkája iránti tiszteletet.

## **Kapcsolataink közművelődési intézményekkel**

Nevelőmunkánk hatékonyságának fokozása érdekében minden olyan intézményt potenciális partnernek tekintünk, akik szolgáltatásaikkal gyermekeinknek életkor-specifikus élményt nyújthatnak. Nevelőmunkánkba ezeket a lehetőségeket rendszeresen és előre tervezetten beépítjük.

A Fenntartó Alapítvány által nyújtott támogatás és minden más intézmény vagy szervezet által kiírt pályázati lehetőségeket folyamatosan figyelemmel kísérjük, azokat kihasználva megpróbáljuk különböző programjainkhoz a szükséges anyagi erőforrásokat önerőből megteremteni.

Kapcsolatot a következő közművelődési intézménnyel tartunk:

Színházak, Múzeumok, Könyvtárak, Állatkert.

**A fenntartóval való kapcsolat:** zavartalan és eredményes működésünk alapfeltétele, melyben a folyamatosságra, pontosságra és korrektségre törekszünk.

Tájékoztatási és beszámolási kötelezettségünknek mindenkor eleget teszünk. Nevelési programjainkra a fenntartó képviselőit rendszeresen meghívjuk annak érdekében, hogy nevelőmunkánk irányultságait és konkrét tartalmait minél jobban megismerhessék. Így mindenkor segítően támogassák törekvéseinket.

## **Az óvoda belső kapcsolatrendszere**

**Az intézményi célok a feladatok felosztásával, a munkaközösségek munkája által valósulnak meg.** Az óvodában három munkaközösség működik, minden óvodapedagógus tagja egy munkaközösségnek. A munkaközösségek feladatait a tagok munkaköri leírása tartalmazza. Az intézmény nagysága és összetettsége szükségessé teszi a vezetői feladatok megosztását, strukturálását. Ahhoz, hogy az intézményi működés minél szélesebb körben váltsa ki a partnereink elégedettségét a munkaközösségek koordinátorai és delegáltjai működtetik az óvodavezetői és törvényességi munkacsoportot.

A közös munka eredményeképpen kialakult szervezeti kultúrát erősítjük, ami segíti az intézmény teljesítményének mérését, a felhalmozódott tudás megosztását, mindezek eredményeképpen folyamatos a szakmai és szervezeti fejlődés.

Szükség szerint, az aktuális feladatok függvényében kerül sor az érintettek bevonásával a munkaértekezletek összehívására.

Az intézmények közötti folyamatos információáramláshoz felhasználjuk az összes rendelkezésünkre álló csatornát, mindezek biztosítása folyamatos feladat. (facebook csoport, email, értekezlet, munkamegbeszélés stb.).

# **Az óvoda szakmai dokumentumai**



### **A Micimackó Magánóvoda Pedagógiai Programja**

**Érvényessége:** kihirdetéstől a visszavonás napjáig.

**Személyi hatálya:** a székhelyen és a telephelyeken dolgozó minden munkatársra érvényes.

**Tartalmazza:**

* az óvoda hitvallását, küldetését
* az óvodaképet, gyermekképet
* a program globális célrendszerét, erőforrásait
* az óvodai nevelés céljait, feladatait
* az óvodai nevelés tartalmi kereteit
* a tevékenységek tartalmi kereteit
* a tevékenységek formáit
* az óvoda hagyományait
* az óvoda kapcsolatrendszerét
* az óvodai működést szabályozó dokumentumok felsorolását
* az óvoda gyermekvédelmi feladatait az inkluzív pedagógia tükrében
* az óvoda által nyújtott szolgáltatásokat.

Megalkotása a Nevelőtestület feladata a Fenntartó jóváhagyásával.

### **Az óvoda pedagógiai-működési terve (intézményi munkaterv)**

**Időkeret:** 1 év

**Tartalmazza:**

* a tervezéshez felhasznált dokumentumokat, a munkát befolyásoló tényezőket,
* helyzetfeltárást
* az új nevelési év feladatait, a fő feladatokból adódó konkrét teendőket,
* a nevelőtestületi egység érdekében tervezett feladatokat (továbbképzések, felelősök rendszere, nevelői értekezletek, konzultációk),
* a kapcsolattartás konkrét formáit (külső-belső kapcsolatok, kiemelten a szülőkkel való kapcsolattartás formái),
* a nevelőközösség és a gyermekek hagyományos közös programjait, ünnepeit,
* fejlesztéssel, működéssel kapcsolatos felújítási feladatokat.

### **Szervezeti és Működési Szabályzat**

**Érvényesség:** kihirdetéstől visszavonásig.

**Személyi hatálya:** a székhelyen és a telephelyeken dolgozó minden munkatársra érvényes.

**Tartalmazza:**

* az intézményre vonatkozó szabályozásokat
* az intézmény közintézményként való működésének szabályozását

Az óvodavezető készíti el a Szülői Szervezet véleményezésével, a Nevelőtestület elfogadásával és a Fenntartó egyetértő jóváhagyásával.

### **Házirend**

Érvényessége: kihirdetés napjától visszavonásig.

**Tartalmazza:**

* az óvoda nyitvatartási rendjét
* a nevelési év rendjét
* az óvodai felvétel – átvétel – az óvodai jogviszony megszűnésének eljárásrendjét
* az óvodába járó gyermekek és szüleik jogait és kötelezettségeit
* az óvodai helyiségek és berendezések használati rendjét
* az óvoda védő, óvó előírásait, a rendkívüli esemény esetén szükséges teendőket.

Az óvodavezető készíti el a Szülői Szervezet véleményezésével, a Nevelőtestület elfogadásával és a Fenntartó egyetértő jóváhagyásával.

### **Gyermekcsoportok nevelési-fejlesztési programja**

Melynek alapja az óvoda helyi programja és az óvoda éves pedagógiai-működési terve.

**Időkeret:** 1 év

**Tartalmazza:**

* **a mulasztási naplót**,
* **a csoport naplót:** a gyermekcsoport összetételére, létszámára, a csoport működésére vonatkozó adatokat,
* a gyermekcsoport szokás-szabályrendszerét (nevelési terv),
* eseménytervet (szervezési feladatok: kirándulások, ünnepek, kulturális programok),
* globális tevékenységi tervet (tanulási terv),
* közösségre vonatkozó pedagógiai feljegyzéseket, tapasztalatok folyamatos rögzítését.
* heti két tevékenység vázlata
* heti tanulási tervet, melyben konkrétan megjelölésre kerül a téma, a képességfejlesztés és a megvalósítási forma.

### **Egyéni fejlődés-fejlesztés dokumentáció**

**Tartalmazza:**

* A gyermek adatait, az óvodakezdés előtti, a gyermekről szóló rövid, szülő által írt jellemzést (anamnézis)
* Az óvónők tapasztalatait az adott gyermek fejlődéséről.
* Időkeret: évente 2x
* Az aktuális fejlettségi szint megállapításához elsősorban a megfigyelés, a beszélgetés és a rajzelemzés módszerét alkalmazzuk természetes élethelyzetekben és tevékenységekben, a megszokott óvodai környezetben. Figyelmünk négy területre összpontosul: az értelmi, az érzelmi-akarati, a szociális és a mozgásos jellemzőkre. Az egyes óvodai tevékenységek megfigyeléséhez szempontsort alkalmazunk, amely programunk sikerkritériumaival áll összhangban.
* A fejlesztés érdekében tett lépések rögzítését (speciális, fejlesztő szakemberek igénybevétele - logopédus, pszichológus, fejlesztő pedagógus, ...stb.)

**Pedagógiai szakmai munka eredményessége**

**A következő eredményességi mutatókat tartjuk nyilván óvodánkban:**

* Pedagógiai programunk egyik prioritása a nevelés-oktatás eredményessége: gyermekek teljes személyiségének fejlődése.
* Partnereinek bevonásával történik meg az intézményi működés szempontjából kulcsfontosságú sikertényezők azonosítása: rendszeres kapcsolattartás partnereinkkel.
* Nyilvántartjuk és elemezzük az intézményi eredményeket:
  + megfigyelések, mérések eredményei
  + 6 éves kor után óvodában maradó mutatók, elégedettségmérés eredményei (szülő, óvodapedagógus, pedagógiai munkát segítők)

**Szervezeti eredmények mutatói:**

* Az intézmény kiemelt nevelési céljaihoz kapcsolódó eredmények alakulása az elvártaknak megfelelő.
* Az eredmények eléréséhez az alkalmazotti közösség nagy többsége hozzájárul.

**Belső és külső mérési eredmények hasznosítása:**

* Az óvoda vezetése gondoskodik a nevelési-oktatási eredményességről szóló információk belső nyilvánosságáról.
* Az eredmények elemzése és a szükséges szakmai tanulságok levonása és visszacsatolása nevelőtestületi feladat.
* A belső és külső mérési eredmények elemzését felhasználva határozzuk meg az intézmény erősségeit és fejleszthető területeit.
* A fejleszthető területekre fejlesztési, intézkedési terveket fogalmazunk meg.

**A gyermekek iskolába lépésének, tanulási útjának figyelemmel kísérése:**

* A gyermekek követésnek kialakult rendje, eljárása van.
* Az intézmény törekszik a kölcsönös kapcsolattartás kiépítésére és az információcsere fenntartására.
* A gyermekek további eredményeit felhasználja a pedagógiai munka fejlesztésére.

# **Intézményünk belső továbbképzési rendszere**

****

Az óvoda nevelőtestülete az intézmény szakmai munkájának irányítása, tervezése, szervezése és ellenőrzése érdekében óvodaközi:

* szakmai munkaközösségeket és
* támogatói munkacsoportokat hozott létre.

A munkaközösségek és a munkacsoportok a szakmai szervezetfejlesztés meghatározó bázisát képezik. A szervezeti egységekbe tömörülő tagok munkakapcsolata folyamatos, működésüket az általuk létrehozott éves terv rögzíti. A szakmai párbeszédet biztosító fórumok az értekezletek és megbeszélések, melyeken a telephelyek küldöttjei vesznek részt, a csapatvezetők irányításának megfelelően. A munkaközösségek vezetőinek feladatkörét az intézmény Szervezeti és Működési Szabályzata, valamint a munkaköri leírás részletezi.

**A belső továbbképzési rendszer célja, hogy**

* kialakuljon a nyugodt és kiegyensúlyozott működési feltétel
* legyen tudást, tapasztalatot megosztó, átadó szakmai közösség
* a csoportok segítsék az intézmény szervezési és tervezési feladatait
* a telephelyek delegáljanak kollégákat a csoportokba, hogy a szakmai munka és a szervezeti kultúra terén induljon el az innováció és a fejlődés
* a csoportok működését kísérje rendszeres monitoring.

**Az óvodaközi szakmai munkaközösségek:**

1. *Pedagógiai és különleges bánásmódot igénylő gyermekek integrált nevelését támogató munkaközösség:*

**Irányelv:** felvállalja az óvodapedagógusok szakmai műveltségének (pedagógiai kompetenciák) és pedagógiai gyakorlatának fejlesztését; elősegíti a pedagógusok és a pedagógiai asszisztensek együttműködését; támogatja a gyermekekre irányuló közvetlen nevelő- fejlesztő munka eredményességét; segíti a gyermekek óvodai életének tervezését, szervezését; hozzájárul a családokkal létrejött nevelőpartneri kapcsolat mélyítéséhez. Továbbá felvállalja az elfogadás, befogadás, hátránykompenzálás zökkenőmentes feltételeinek megteremtését, javítását.

1. *Önértékelési munkaközösség:*

**Irányelv**: felvállalja a minőségelvű intézményműködtetés és a magas színvonalú pedagógiai tevékenység megvalósítását az értékelés, az elemzés, a visszacsatolás minőségirányítási módszerével; részt vesz a tanfelügyeleti ellenőrzések, a pedagógusminősítési eljárások, és a szaktanácsadói látogatások előkészítésében.

1. *Környezeti nevelés, egészséges életmód biztosítását segítő és Innovációt támogató munkaközösség:*

**Irányelv:** segíti a környezeti kultúra és a környezetvédelem iránti érzékenység, valamint a környezettudatos- és az egészséges életmód szemléletének alakítását a nevelői gyakorlatban. Továbbáfelvállalja az újszerű, a pedagógiai programhoz hű tárgyi, szellemi értékek kutatását, a pedagógiai gyakorlatba történő beépítésének segítését; támogatja a szakmai megújulást

**Az óvodaközi támogatói munkacsoportok:**

1. *Óvodavezetői munkacsoport:* 
   1. tagjai: az óvodavezető helyettes, szakmai munkaközösség vezető, önértékelési csoportvezető
   2. feladata az intézmény teljes körű működtetése; a tagok részletes feladatkörét az intézmény Szervezeti és Működési Szabályzata, valamint a munkaköri leírások tartalmazzák.
2. *Törvényességi munkacsoport:* 
   1. tagjai: óvodavezető, helyettes, önértékelési csoport delegáltjai.
   2. felvállalja a törvények, rendeletek változásának nyomon követését; segíti a széleskörű tájékoztatás lebonyolítását az alkalmazotti közösségben; megfogalmazza, és megszervezi a szükséges feladatokat, és azok végrehajtását.

A munkaközösségek és munkacsoportok részletes, egész évet átfogó feladattervét az éves Vezetői Munkaterv rögzíti. Átfogó szakmai kérdésekben alkalmat teremtünk a csoportközi értekezletek, és megbeszélések szervezésére.

**A szakmai fejlődést, és az intézményfejlesztést támogató tanulás keretei:**

1. értekezletek, megbeszélések,
2. vitafórumok,
3. esetmegbeszélések,
4. bemutató foglalkozások,
5. előadások, beszámolók szerzett tapasztalatokról, többlettudásról,
6. szülői fórumok,
7. posztgraduális képzések,
8. továbbképzések, tanfolyamok,
9. humánszolgáltató szervek rendezvényei, konferenciái,
10. szaktanácsadói látogatottságok,
11. intézményközi bemutató foglalkozások,
12. külső előadó meghívása,
13. intézményi szintű továbbképzés külső szolgáltató bevonásával,
14. tanulmányi utak,
15. szakirodalmi és szépirodalmi olvasmányélmény; ezek ajánlása,
16. közművelődési intézmények látogatása,
17. sport-tevékenységek és hobbik,
18. önismereti csoportok,
19. intézményi kirándulások.

**A szakmai fejlődést, és az intézményfejlesztést támogató belső továbbképzések elsődleges szempontjai**

1. a szervezeti kultúra folyamatos fejlesztése: a kommunikáció, az egymás megismerését szolgáló fórumok támogatása; a partnerközpontúság hangsúlyozása; a közös szellemiség alakítása,
2. az intézmény működési folyamatainak törvényhez igazítása: szabályozó, tervező dokumentumok naprakészsége; felkészültség a tanfelügyeleti ellenőrzésekre, pedagógusminősítési eljárásokra, szaktanácsadói látogatásokra; törvények, rendeletek nyomon követése,
3. az általános szakmai fejlődést, és megújulást célzó tanulási lehetőségek kihasználása; a pedagógiai kompetenciák fejlesztése és beépítése a mindennapos nevelő gyakorlatba,
4. az egyéni szakmai fejlődést, és megújulást célzó tanulási lehetőségek kihasználása; a reflektív, és ön-reflektív pedagógiai szemlélet beépítése a nevelői gyakorlatba,
5. a gyermekek nevelését- fejlesztését érintő hatékony pedagógiai módszerek alkalmazása: a fejlődés nyomon követése (megfigyelések, mérések, elemzések); a nevelőpartneri viszony ápolása a családokkal,
6. a különleges bánásmódot igénylő gyermekek nevelése: az inkluzív szemlélet, és az integráló nevelés gyakorlata, a gyermekvédelmi feladatok ellátása,
7. a nevelőmunkát segítő alkalmazottak szakmai kompetenciáinak fejlesztése: munkaköri feladatok magas színvonalon történő ellátása; az együttműködés támogatása.

# **SZOLGÁLTATÁSOK**

Óvodánk elsősorban a szülők igényeinek megfelelően szervezi szolgáltatásait, melyeket a nevelő-fejlesztő tevékenységbe ágyazva valamennyi gyermek igénybe vehet.

**A felzárkóztatást és tehetséggondozást segítő szolgáltatások:**

**Logopédia:** heti egyszer, egyéni szükséglet szerint többször.

Feladata: a beszédindítás, beszédhibák javítása, nyelvi-kommunikációs zavarok javítása, dyslexia megelőzése.

**Úszás**: heti egy alkalom.

Feladata: a vízhez szoktatás, vízbiztonság megalapozása, a mozgásfejlődés elősegítése

**Sakk:** heti egy alkalom.

Feladata: a matematikai és a logikus gondolkodás kialakulásának támogatása, a részképességek fejlesztésének eszköze. Segítségével fejlődik többek között a kreativitás és az intelligencia.

**Zeneovi – néptánc:** heti egy alkalommal.

Feladatuk: a gyermek zenei érdeklődésének felkeltése, ismerkedés a hangszerekkel, alapképességek fejlesztése, írásmozgás, számolási készség, improvizációs készség, egészségnevelés. A művészeti nevelés eszköze. A két agyféltekét azonos mértékben, harmonikusan fejleszti. A szocializáció egyik meghatározó eszköze.

**Judo:** heti két alkalom.

Feladata: a mozgásfejlesztés egy meghatározó eszköze. Helyes viselkedésre tanít, olyan alapvető magatartásformák alakulását támogatja, mint a küzdeni akarás, tisztelet, alázat, önfegyelem, pozitív célok megfogalmazása. Megtanít veszteni, és felállni mások által vesztesnek hitt helyzetből. A mentális egyensúly kialakításában nyújt segítséget.

**Idegen nyelv**: heti több alkalommal játékos formában.

Feladata: a gyermek idegen nyelv iránti érdeklődés felkeltése, a különbözőség elfogadásának pozitív példája, a eltérő népekkel való kommunikáció elősegítése, alapképességek, a nyelvi kompetencia, fejlesztése, az anyanyelvi fejlődés segítése. Az önbizalom erősítése.

**Az őszi és a tavaszi időszakban szervezünk kirándulásokat**, hétköznapjainkat és ünnepeinket színházi előadásokkal és gyermekprogramokkal gazdagítjuk a nevelési év folyamán.

# **Felhasznált források jegyzéke**

363/2012 (XII. 17.) Korm. rendelet az Óvodai Nevelés Országos Alapprogramja

Fábián Katalin: Tevékenységközpontú Óvodai Nevelési Program, 1996. FABULA Humán Szolgáltató Bt.

Dr. Tótszőllősyné Varga Tünde: Mozgásfejlesztés az óvodában, Nemzeti Ifjúsági Sport és Szabadidő Alapítvány 1994.

A Vajdácska Óvoda helyi pedagógiai programja, pedprog202385\_0, KIR 2017

Önértékelési kézikönyv óvodák számára, OH, TÁMOP-3.1.8-09/1-2010-0004

# 

# **Érvényességi rendelkezések**

**Az óvodai nevelési program érvényességi ideje:**

A nevelőtestület határozata alapján 2018. szeptember 1. – től határozatlan ideig.

**Az óvodai nevelési program módosításának lehetséges indokai**

* a program beválását figyelemmel kísérő ellenőrzést, értékelést követő módosítási javaslat
* a nevelőtestület 60%-os indítványa,
* hálózatbővítés, leépítés,
* szervezeti átalakítás,
* egyéb érdekegyeztető fórum módosító javaslata.

**Milyen előírásokat szabunk a programmódosítás előterjesztésére?**

* Írásbeli előterjesztés az óvoda vezetőségének.
* Írásbeli előterjesztés az óvoda nevelőtestületének.
* Előterjesztést követő véleménykérés – döntés – módosítás elfogadása.

**Nyilvánosság biztosítása:**

A Pedagógiai Program dokumentumot az intézményben lévő Ügyviteli és iratkezelési szabályzat szerint kezeljük.

Hozzáférhető helyben olvasásra minden alkalmazott és érdeklődő számára a vezetői szobában elhelyezett példány, és a gyermekcsoportokban elhelyezett példányokban.

A programmal kapcsolatos tájékoztatás kérhető az óvoda vezetőjétől bejelentés alapján. Közös értelmezés kérdés esetén, óvónővel, munkaközösség vezetővel, óvodavezetővel egyezetett időpontban egyénileg, vagy szülői értekezlet formájában lehetséges.

Az óvodába elhelyezést nyert gyermekek számára az óvoda vezetője az első szülői értekezleten tájékoztatást nyújt a nevelési programban foglaltakról.

A program kivonatos tartalmáról évente megjelenő szórólapjainkon tájékoztatjuk az érdeklődőket.

Publikálás formája: teljes terjedelemben a szülők felé.

Megtekinthető: minden csoportban, vezetői irodában egy-egy példány helyben olvasással.

Irattári szám:

# **LEGITIMÁCIÓS ZÁRADÉK**

**I. Készítette: Oszlay Éva**

megbízott óvodavezető

Ph

Budapest, 2018. 06. 17.

## **II. Az óvoda helyi nevelési programjában foglaltakkal kapcsolatosan magasabb jogszabályban biztosított véleményezési jogával élve a dokumentumról véleményt alkotott:**

1. Az óvodában működő Szülői Szervezet/Közösség

Budapest, 2018. 08.31.

Szülői Szervezet elnöke

**III. A magasabb jogszabályban meghatározott kérdések rendelkezéséhez (a dokumentumok nyilvánosságának biztosítása) véleményezési jogát korlátozás nélkül gyakorolta:**

**a)** Az óvodában működő Szülői Szervezet

Budapest, 2018. 08.31.

Szülői Szervezet elnöke

**IV. Az óvoda nevelőtestülete át nem ruházható jogkörében a pedagógiai programot 2018.** **év augusztus hó 31. napján tartott határozatképes ülésén 100 %-os igenlő szavazattal 3/2018 (08.31.) sz. elfogadta. Az elfogadás tényét a nevelőtestület tagjai a csatolt jegyzőkönyvben hitelesítő aláírásukkal tanúsítják.**

Kelt: Budapest, 2018.08.31.

**Oszlay Éva**

megbízott óvodavezető

Ph

**VII**. **Az óvoda pedagógia programját a fenntartó képviseletében, 19/2017. (III. 18.) számú határozatával döntési hatáskörében jóváhagyta a Wekerlei Gyermekekért Alapítvány Kuratóriuma**.

**Nagyné Écsi Erzsébet**

kuratóriumi elnök

a fenntartó képviseletében

**Ph**

**NYILATKOZAT**

A szülői választmány képviseletében és felhatalmazása alapján aláírásommal tanúsítom, hogy a szülői választmány számára magasabb jogszabályban biztosított véleményezési jogunk korlátozás nélkül érvényesült az óvoda pedagógiai programjában foglaltakkal kapcsolatban.

Budapest, 2018. 08. 31.

a szülői választmány elnöke

# **A nevelési program megvalósítását szolgáló tárgyi feltételek – eszközlista**

Óvodánk a nevelési program 2018. évi módosításának időszakában már rendelkezik a 20/2012. (VIII.31.) EMMI rendelet 2. sz. mellékletében meghatározott eszközkészlettel.

Igénylistákban évente gyűjtjük össze a hiányzó eszközöket, fejlesztési elvárásokat, melyek teljesítését az éves költségvetésekkel – a mindenkori lehetőség határain belül tudjuk megvalósítani.

A programhoz eszközlistájának összeállításában meghatározó volt:

* az országos eszköznorma jegyzék,
* a program megvalósításához rendelt felszerelés, eszköz listázása,
* a jelenlegi állapot figyelembevétele, a fejlesztés irányának meghatározása.

Az objektív feltételek kialakításában, folyamatos fejlesztésében szempont:

* a minőség,
* mennyiség,
* nevelői hatás,
* célszerűség,
* igények kielégítése.

**NYILATKOZAT**

**A WEKERLEI GYERMEKEKÉRT ALAPÍTVÁNY** vállalja, hogy a miniszteri rendeletben megjelenített eszközök fejlesztését, beszerzését az éves költségvetésben tervezetten folyamatosan biztosítja.

**Budapest, 2018. 08.31.**

**Nagyné Écsi Erzsébet**

kuratóriumi elnök

a fenntartó kuratórium felhatalmazása alapján